text:
OurTV 劇場會客室
第六十九,七十集
訪問日期:2010年7月11日
主持:涂小蝶(蝶)
嘉賓:歐錦棠(棠)
- 第一節:接觸舞台劇的經過 -
蝶:歡迎各位收睇《劇場會客室》,今日我哋嘅嘉賓係歐錦棠先生.
棠:大家好! 小蝶你好!
蝶:歡迎你啊!
棠:都要握下手喇,多謝多謝多謝!
蝶:你依家嘞,其實唔係依家,你有好長嘅時間已經係由電視同電影變咗係舞台人嘞o架喇喎.
棠:變咗舞台人喇,嘩,多謝你,即係冠以「舞台人」呢個…嗰陣時覺得係遙不可及,又好似覺得係高不可攀咁,即係嗰陣時有咁嘅感覺.嗰陣時嘅意思嘞,啱啱入行嘅時候.嗱,我入行不經不覺都二十年o架喇,都廿年喇,有喇.咁但剛開始入行嘅時候,香港戲劇界係唔蓬勃喇,有獨立嘅製作好少喇,主要就係話劇團喇,話劇團嘅戲係主流喇,但業餘劇社都有幾多吓嘅.但嗰陣時獨立嘅製作有啲商業運作,有業餘劇社會有啲自己好小型嘅製作,得嗰啲囉.嗰時舞台對我嚟講就係一件遙不可及嘅事,可望而不可即,即係我點樣去lan過呢個門欄咧.已經做咗個演員,係我嘅職業喇,係電視喇,係唔係? 但舞台劇,我唔熟悉,但嗰陣時已經覺得係另一回嘅學問.
蝶:係咪因為唔熟悉,所以覺得有個距離,以為佢遙不可及?
棠:唔係,因為自己有去睇過,嗰時有去睇舞台劇.有次我去睇香港話劇團,我好記得呢部戲:《雄霸天下》.我一睇,嘩,現場嘅感覺就係咁氣勢磅礴o架喇,就係咁好,成班人做一套戲,我唔覺得佢哋做戲,當然都會,你如果跳番出嚟,你會諗番,嗰陣時都諗番,舞台劇係有啲誇張嘅,但係好真喎,咩嘢都係假嘅喇,好真喎,講緊我哋嘅語言喎,好好睇,好吸引我呢個觀眾.我睇完之後就覺得,真係好睇舞台劇! 諗下自己,嗰時係個新人呐,做唔做到,真係唔得喇,我哋做電視都唔係咁做嘅.咁舞台劇有好多嘅技巧,我睇到,咁我係都唔明白嘅,嗰陣時,咁所以我覺得係一件好了不起嘅事.
蝶:嗰陣時係講緊八幾年係嗎?
棠:八/九喇,如果我無記錯,八/九年度喇.八/九-九〇年咁上下.
蝶:King Sir導嘅係嗎?
棠:係呀係呀.
蝶:後尾重好快就重演o忝,呢齣戲.
棠:所以呢套戲對我嚟講個感受好深.由細到大,我好鍾意睇,因為受屋企嘅熏陶喇,好鍾意睇粵劇,即係廣東大戲.咁睇咗係唔少嘅.咁嗰啲有另一種嘅文化,嗰啲我又好鍾意.但係嗰啲始終覺得係有好多固定嘅格式,有好多嘅規定喺度,去到呢度你做一啲嘅做手,某一啲嘅曲牌,曲你照唱出嚟,唱咗個故事出嚟,咁又得嘅嘞喎.咁舞台劇畀我嚟睇,需要另一種嘅技巧.兩者都係舞台嘅演出,粵劇或者舞台劇,對我嚟講都係難度好高,好遙遠嘅事,嗰陣時嚟講.
蝶:係,咁點樣係接觸到啊後尾? 除咗睇之外,點樣慢慢慢慢入咗,變咗舞台人呐?
棠:我入行做電視,因為我係好想做一個演員,我想做一個演員做我嘅終身職業嘅,呢個諗法就係因為我細細個嘅時候睇好多嘅電影喇,睇好多大戲喇,大戲就阿媽帶我睇嘅,電影就爸爸帶我睇嘅,佢哋兩個係唔會crossover嘅啊.
蝶:但嗰啲電影係鬼佬電影?
棠:西片多.我爸好鍾意睇戲嘅.咁我就覺得嘞,當然我細細個已經好明白,嗰啲嘢冚扮爛都係假嘅,但係我睇完嗰啲戲我都好有感動,個感動就係,一係睇完你好開心,一係睇完你會好刺激,因為嗰時好興西部牛仔片,James Bond片,睇完好刺激,或者恐怖片你會好驚,文藝戲你會喊,細路仔都會感動到喊.咁我就好有感動,非常之好,就成日有個諗法,就係如果我第日做到演員嘞,參與到內邊呢,咁觀眾咪有呢啲感覺囉,咁我就好開心喇.即係我作為觀眾,就算我喊睇完套戲,出嚟都係開心嘅.最後一種感覺你都可叫做開心嘅嘢.咁我就覺得做到演員就好好喇.所以收尾都係向呢個目標一路去慢慢邁進,當然我之前做咗好多其他嘅工作先.真係做到演員,我就償咗個好細嘅心願:我可以做到一個演員喇,希望可以做好啲,令觀眾睇到會有佢哋嘅感動,好似我以前細個咁樣嘅.咁但係入咗呢個門檻之後發覺,嘩,天地大到咁樣,單係講「演」呢個字已經係窮你一生嘅精力,咁而且電視以外重有舞台,電影,諸如此類好多好多嘅媒體,所以就覺得係五花八門,但係真係要花好多時間同心血落去,去研究,同埋去鍛煉自己.
蝶:咁跟住係點樣接觸第一個舞台劇?
棠:噢,你咁講呐,睇下先,我要諗諗,我入咗電視五六年度喇,差唔多五六年度,咁都係做…有拍劇喇,收尾嗰幾年就係主持為主,九三年開始去到,好多時都係做主持啊,司儀呀咁樣,開始叫做有人認識歐錦棠呢個人喇.咁但嗰陣時麥秋老師佢就…其實我哋唔識嘅,咁佢就搞套戲《虎度門》,阿杜sir杜國威寫嘅《虎度門》.嗰陣時電影版出過喇,蕭芳芳主演嗰套,king sir都有份做嘅.咁麥秋就搞呢個《虎度門》,謝雪心做女主角嘅,亦都真係有粵劇紅伶龍貫天去做裏面嘅應錦龍,咁佢就搵我飾演裏面一個新嘅粵劇年輕導演,問我有無興趣,我話:有啊! 有興趣! 不過第二句唔敢講出嚟嘅:我唔識舞台劇嘅.我唔識,但我唔敢講,人哋搵我,我驚損失咗呢個機會,嗰陣時會咁諗.
棠:咁就唔使casting嘅,但係就去到開會,跟住就睇劇本,咁咩嘢技巧都唔知,咁你唔知嘅時候,你又覺得,咦,其實裏面有好多前輩喎,舞台嘅前輩又有,舞台嘅新進又有,亦都有啲其他,好似我呢啲電視(人)一齊去做,但無乜經驗,咁我唯有用我自己一路以嚟由細到大最熟嗰種手法喇,observe,即係觀察,唔問咁多嘢,人哋唔講嘅時候你就觀察.當你真嘅想問嘅時候就問,咁一路睇人哋係點囉,睇人哋點排戲啊.嗰次好畀心機,因為好難得可以接觸到舞台劇,我好珍惜嗰個機會,而且太好喇我覺得嗰次個經驗,係有機會演兩個角色,即係A B cast.譬如我係做前半?好似唔知做咗10場定係幾多,好似乎頭個8場我係做導演個角色,都好多喇.最尾兩場居然係做應錦龍啊,即係龍貫天嗰個角色,要上粵劇妝,要唱埋大戲嘅.以一個新人嚟講,舞台嘅新人嚟講,係咪太過分嘞? 機會又係太過寶貴嘞? 咁好珍惜每一個可以同前輩學習嘅機會喇,咁好投入去個角色.
棠:當然,而家睇番,哎,算得乜嘢啊.即係你好努力去做,你都做唔到好好嘅,但係嗰陣時嚟睇就係個天?落嚟畀我,第一次做舞台就已經有咁樣嘅經驗,係好好嘅喇.咁嗰次就做舞台,第一次踏足台板.咁我就覺得,好喇,呢個心願償咗喇,咁鍾唔鍾意呢? 鍾意到不 得 了! 鍾意(嘅)係咩呢? 個個都話,就算未做之前,啲人就成日都話,舞台劇最好就係話同觀眾直接嘅交流,觀眾嘅反應係即時知道嘅,就好開心喇,會再次益到你,咁你喺台上面同演員嘅交流又再去到另一個層次.呢個係有嘅,但係最觸動到我反為唔係呢樣,呢樣嘢我唔係睇得咁重,最觸動到我就係話,舞台劇真係有好多時間畀我排練,好似一舊雕刻品,我要慢慢去琢磨,同大家磨合,如果你相信每一位都係藝術家嘅,係藝術工作者嘅,導演,燈光,或者其他演員呐咁,大家去配合,去磨合呢樣嘢,將嗰個嘢,盡量,喺理想上面,擺到最好嘅,就呈現畀觀眾,嘩,呢件係件幾好嘅事嘞! 咁舞台劇就有咁樣嘅富裕嘅時間嘞,畀我哋可以去咁樣做到喇.
蝶:真係好似個雕刻家咁,慢慢慢慢雕琢佢.
棠:唔止,唔止雕你自己個部分,人哋可能雕埋你,可能幫你:無咗呢個係咪靚啲嘞,又可能會係咁樣,大家去琢磨啊咁樣.咁我就覺得舞台劇,可以畀到好認真嘅嘢呈畀觀眾哋,咁呢個就係最觸動到我,所以我咁鍾意舞台劇.
蝶:下節我哋繼續傾舞台劇.OK,我哋下一節繼續同Stephen傾下計.
- 第二節:踏足舞台初期的工作經驗 -
蝶:歡迎各位收睇《劇場會客室》,今日我哋嘅嘉賓係歐錦棠先生.
棠:繼續.
蝶:Stephen,嗱,你九六年開始第一套戲喇.
棠:《虎度門》.
蝶:咁跟住你一路都有戲做緊喇.咁嗰陣時我當你係前期喇,九十年代嗰啲,我當你前期.嗰陣時你入行嘅時候其實係點樣演嘅,同埋嗰個感覺係點樣,有乜嘢特別嘅難忘事可以發表下?
棠:呢個好巴閉,我呢個劇團嘅「90後」.我個人就好得意嘅,唔停得嘅,我唔畀自己停嘅,因為太鍾意呢個行業喇,即係演出呢個行業喇,無論電影電視好舞台好,我唔畀自己停嘅.好多方面嘅創作呢,就算未試過,因為未試過更加應該去試囉.咁所以就唔會畀自己停.我好記得九六年試咗《虎度門》之後,同一年我做咗兩件我覺得好緊要嘅事——居然自己投資拍自己第一部電影.(笑)
蝶:你自己諗定係有朋友…?
棠:自己諗.諗咗就做囉咁.好多嘢.無乜資源,無資源根本上.無資源你點嘛? 呢個世界上有拍膊頭喇,嗱,你肯開口原來好多嘢係positive嘅.係會得到好多你預想不到嘅幫忙,只要大家睇到你唔係為咗商業喇,或者純粹為咗一啲噱頭去做嘢.你真係想為咗一件事情去做呢,咁好多人會幫你.咁九六年開始,拍電視,電影,成兩年嘅.咁九七年我都記得我都無參與舞台嘅演出喇,或者裏面嘅製作啊咁.
棠:去到九八年啦,九八年嘅時候就,劇場空間,一定要講劇場空間,張可堅,余振球,呢兩老都係我老死,咁嗰陣時唔識佢,就搵我出嚟傾.首先喺電話度問我有無興趣演舞台劇啊? 梗係有喇.九八年嘅時候,應該咁講,講咗之前一件事,九八年我居然嘞就自己膽粗粗,寫劇本,做埋導演,就幫個業餘劇社,幫荃青劇社導一套戲,咁嗰次就,無導演經驗嗰喎我真係.即係中學嗰啲唔好計喇,咁居然寫劇本,導一套戲,咁出咗嚟居然滿座之餘,有劇評,有好評,佢話個概念好好哇,有啲意識都好好哇.咁我就覺得,咦,好有鼓勵性喺度,咁你問我做導演嗰個心得,我講唔上喇.有導演嘅興趣,你畀我揀番,喺舞台劇上面,我都係寧願做番演員.好勞氣,嗰次搞到,套戲可以話係成功嘅,但人際關係,我本身嘅人際關係處理得唔好,同埋嗰陣時搞到幾乎成班無得做朋友咁滯,我處理得唔好,人際關係,我自己嘅問題喇.咁又好勞氣,好辛苦,你唔好搞我.我都係唔想同人排戲喇,你畀我揀,我都係做番演員算喇.
棠:咁跟住導完呢套戲之後,頭先講喇,余振球喇,張可堅,劇場空間就搵我,問我有無興趣再做番舞台劇,我話:再做番? 你有同我合作過咩? 佢話其實,你嗰陣時你唔望人之嘛,即係我成日都,喺陌生環境我就耷低個頭,做嘢就做嘢,唔做嘢就唔多講嘢嗰啲,原來《虎度門》佢哋已經有同我合作,只不過做後台工作嘅嘢.咁所以就無接觸喇.噢,原來係你哋呀咁.咁就入劇場空間做戲,做咩戲呢? 居然叫做《今晚我哋棟篤笑》,同周偉強,第一次合作,就兩個做棟篤笑,就改編賴聲川嘅一個劇本喇.但要將佢全部要轉晒個時代,轉晒我哋所謂localize,所謂本地化,嚟咗香港嘅環境,要切合香港嘅文化,咁換句話講,即係成個劇本掟咗佢,由頭到尾創作,咁又係要參與創作喇,係我同周偉強jam出嚟,同埋有棟篤笑模式,有好多雜耍,我又覺得,幾新鮮,又係一個好嶄新嘅經驗,同之前《虎度門》又兩回事喇,同我自己做導演,又係兩回事喇.
棠:咁跟住陸續有嚟,大家合作得好順利好開心,佢哋就話,你唱唔唱歌o架? 嗱,我就唔鍾意唱歌嘅,不過,我唱歌嘅.即係,我唱到歌,但我唔係琅琅上口,好鍾意成日曲不離口,我唔係,我唔係鍾意唱歌嗰啲人,咁佢就話有套音樂劇.啊? 音樂劇? 邊套? West Side Story,《夢斷城西》.咁細細個已經睇過呢套戲嘅喇,我話:「好犀利喎,套嘢,點做啊?!」佢話:「得嘅,試下喇,我哋有時間畀你排練嘅嘛.」音樂劇,咁就將之前我喺舞台上學到嘅嘢又掟晒去喇.又另外一樣嘢嚟嘅喇喎.我知道音樂劇係要演,係要唱,原來,重要跳.因為呢個West Side Story,跳,係佔咗一個好重要嘅部分.咁我好記得,頭尾排咗五個月.
蝶:其實都好長嗰喇喎.
棠:係.咁我都好樂意去做呢樣嘢.嗰陣時係瘋狂到推咗電視好多工作,我好記得嗰五個月裏面,嗰陣時電影界比較蓬勃啲,蓬勃得嚟因為不景氣,所以好多好平嘅電影可以出爐,好多人拍平嘅電影喇,有9部電影搵我,五個月裏面,你估我做咗咩嘢? 我推晒,推晒九部電影.張可堅都話:喂,你係咪傻嘅? 我就答番佢:我做咗電影,我點嚟排呢套戲呢? 我唔排的話,呢套戲係team works嚟嘅,群舞,成日都係,少咗個人咁點呢? 而我個角色無可能唔跳嘅.咁我係咪跳得叻,我係唔跳得叻嗰啲人嚟嘅,咁我可唔可以唔排唔練呢? 無可能.咁嗰次就感覺到自己好瞓身好投入呢個production裏面,咁我就覺得自己非常之幸運,一入舞台界頭嗰兩三年就參與咗唔同嘅製作,唔同嘅創作,有唔同嘅經驗,接觸咗唔同嘅藝術工作者去教咗我好多嘢,我吸收咗好多好多嘢.我喺舞台界裏面全部都係得著,我失嘅可能係出邊嘅工作,搵錢嘅機會我失咗,但係喺舞台裏面我就得著好多好多喇.對我嚟講係非常之寶貴嘅.
蝶:錢買唔到嘅.
棠:錢買唔到.但你可以話錢買到嘅,因為失去好多搵錢嘅機會o架嘛.但舞台劇,你知,就算你點做,你嘅收入同你擺落去嘅時間都係唔成正比,但我從來都無睇呢樣嘢.
蝶:做完之後其實就越來越鍾意?
棠:係呀! 因為又好難得,又試咗有唔同嘅經驗,新人嚟講,又要做大戲,舞台又要做大戲,又棟篤笑,又搞導演,又編劇,重要做埋歌舞o忝,你試咗晒,基本上係一個基本有嘅條件,喺舞台上面,你叫做接觸過喇,跟住就自己去選擇,自己再投放邊啲資源多啲,你自己去諗喇.咁我覺得有咁難得嘅機會,我係非常之幸運.
蝶:係,同埋無經過要慢慢喺後邊喇,咁樣而慢慢上嚟,擔任重要角色.
棠:我喺電視做咗若干年喇,都已經,咁有啲知名度喇,咁有啲經驗喇,人哋會睇到,亦都會認識我多啲,咁我比人哋行多咗一步o架嘛.
蝶:咁呢個就係九十年代?
棠:九十尾喇.
蝶:你由九六開始,九十尾…咁二千年開始呢?
棠:越來越多喇.九十年代尾嘅時候一年就一部舞台劇喇,因為其實我做電視都非常之忙,同期都有做電台,即係好多唔同嘅參與,去到二千年開始就一年平均有兩部嘅舞台劇嘅喇,一年參與兩部,咁如果以我拍電視咁忙,拍電視劇集又做主持嚟講呢,一年兩部頗多喇.
蝶:係呀,所以排六個禮拜度.
棠:差唔多,個半月至兩個月喇.
蝶:其實你無咗都好幾個月o架喇? 去咗舞台嗰度.
棠:有陣時就得好時間嘅,譬如電視劇,唔係一部接一部嘅嘛,劇同劇之間,我咁啱有個空檔可以接咗呢個,有陣時夾住一起排嘅,咁都無辦法喇,咁都要難為佢哋,因為我工作關係你都要就一就我,幾時排戲幾時排戲之類咁,但又好好彩嘅,即係無影響到成個team嘅製作啊同埋排練嘅時間.
蝶:嘩,好在你時間夾到.
棠:好多時,80%嘅製作,我裏面嘅時間都係配合得非常之好,有時呢啲唔係自己安排.
蝶:可能個舞台好想你喺度.
棠:我唔知啊.
蝶:所以安排得好好.
棠:我唔知啊真係.
蝶:我哋下一節繼續同Stephen傾計.
- 第三節:歐錦棠為何愛「老翻」? -
蝶:歡迎各位收睇《劇場會客室》,今日我哋嘅嘉賓係歐錦棠先生.
棠:好喇,呢次講咩嘢?
蝶:呢次講乜嘢? 由你九六年開始到而家,記唔記得大概做咗幾多套舞台劇? 大概得喇.
棠:廿幾喇,廿幾咋.都係廿幾咋.
蝶:「廿幾咋」都唔係「咋」喇係嗎? 你做十幾年喇係嗎? 十幾年廿幾唔太差喇.你重有其他好多嘢做.
棠:係.我正職係做電視o忝.
蝶:係囉.
棠:咁但係唔係多囉.
蝶:唔少喇.我老土咁問喇,一樣叫做原創劇喇,一樣叫做翻譯劇喇,我知兩樣你都有做嘅,你自己會唔會話有邊樣你特別鍾意,或者係其實各有所好嘅? 你兩樣都會有? 唔同嘅鍾意或者唔鍾意嘅地方.
棠:兩樣都有喇當然.但如果(講)我參與,我諗我大多數我都係做翻譯劇為主嘅,因為我主要以前都係同劇場空間合作嘅機會多好多喇.咁劇場空間佢挂出嚟嘅牌頭就係話佢哋做翻譯劇嘅,翻譯劇係強項嚟嘅,咁每三年度會有一個原創劇嘅,咁但係平時都係做翻譯劇為主,咁我參與就好多係翻譯劇喇,有啲係好著名嘅編劇家,佢哋寫嘅劇本喇,咁有啲甚至乎可能係搬咗上電影嘅喇,所以全部都喺外國累積咗一定嘅程度,一定嘅經驗喺度,觀眾睇出嚟嘅反應係點呢? 或者個題材個豐富性再擴闊好多呢? 咁呢樣嘢,唔好講文化個方面個範疇先,淨係呢兩個題材啊,同埋經歷過觀眾嘅經驗啊,咁我哋將呢樣嘢攞番,攞個劇本番嚟再翻譯成中文喺香港演出,咁又帶畀好多本地嘅觀眾一啲好新鮮嘅感覺.因為有啲題材唔係話我哋諗唔到,而係話你未必會覺得啱香港呢個環境,翻譯劇就係翻譯劇,翻譯劇唔一定為要將個故事本地化.你將佢本地化,有好多人可以咁做,已經係無咗翻譯劇個原意.我唔係話啱定唔啱.咁我哋話畀人聽,呢個係一個外國嘅文化,呢個故事係講外國一啲嘅事情,只不過我哋講緊本地嘅語言.我哋做番個故事出嚟,呈現番,我哋唔需要做外國人.譬如一個英國故事,我哋唔需要做一個英國人,佢點樣講嘢,佢生活嘅細節,有咩動作嘞,係點樣,唔需要.做番個戲,攞番個角色嘅性格去做番呢個故事之嘛.但係呢個就係一個翻譯嘅故事.
棠:咁翻譯劇有一個好獨特嘅文化喺度,包括語言,翻譯上面一啲嘅技巧,我哋甚至乎有陣時聽到會覺得摁耳嘅? 點解? 因為就,唔會本地化喇,咁呢樣嘢又係其中一個好緊要嘅元素嚟嘅噃.所以你話鍾唔鍾意,我無話鍾意定係唔鍾意翻譯劇定係原創劇嘅,咁我做翻譯劇做得多咗,好似而家譬如我揀,好多時我成日都上網睇人哋外國嘅劇本喇,交流觀摩喇咁樣,譬如有啲鍾意嘅,我想做嘅,咪買個劇本番嚟,自己試下翻譯啊,然後改啊,都會有啲咁嘅情況喇.有好多值得我哋借鑑嘅地方,當然我好鼓勵原創.有啲觀眾曾經喺某一啲嘅交流會上面講過,呢套戲幾好,不過若果佢係原創就更加好.即係我覺得會唔會係狹隘咗呢? 即係原創我哋當然要鼓勵嘅,都唔係一定話月亮是外國的圓,但我哋借人哋一啲嘅優點,吸收咗,咁然後發揮我哋自己本地嘅特色囉.咁我覺得呢個係必須.
蝶:翻譯劇,如果既然佢都話呢個劇本幾好,即係話其實佢都感受到嗰個翻譯劇,雖然佢唔係由香港或中國人寫,但係嗰個宇宙性,其實佢係感受到嘅嘛.係嗎? 嗰樣嘢真係無國界之分嘅嘛.
棠:文化就係呢樣嘢.
蝶:我覺得有個好嘅翻譯劇,雖然佢係一個外國人,對我哋嚟講係外國人,但係佢嗰個宇宙性,嗰個普世性,其實佢點可以流傳得耐呢套戲,就係因為嗰樣嘢囉,佢觸動到咩國籍嘅人,咩文化嘅人都觸動到.
棠:無錯,係喇.有好多題材,因為我哋香港局限咗,我哋地域嘅關係喇,好多時,你就算寫咗出嚟,你做咗,睇咗未必會入信,例如如果你講軍事,香港邊有軍事,就算九七前我哋得英軍,而家我哋有解放軍,但係都唔關你香港一般普羅大眾嘅事喇,講咩軍事法庭啫? 唔關你事.好遙遠.但唔係喇,我演劇場空間《義海雄風》(A Few Good Man),講軍事法庭,係呀,我哋又唔熟悉呢樣嘢,咪就等我哋做一個旁觀嘅第三者去睇呢件事情喇.個故事裏面嘅内容點樣其實唔係一個重點,重點係講出人,人權,同埋軍權,或者正義呢三方面,邊樣係為重,你當要顧及國家安全嘅時候,係咪凌駕於一切呢? 咁呢樣嘢值得,變咗係一件咩事呢? 唔係淨係睇故事,唔係一件曲折嘅法庭案件咁簡單,而係話值得我哋思考.
棠:我覺得無論翻譯劇好,本地創作又好,除咗有娛樂性,或者有一啲嘅可觀性喺裏面,情節嘅曲折,演得係咪好扣人心弦,帶畀觀眾思考,呢一點我覺得係更加重要囉.成日有個好貪心嘅諗法就係,觀眾離開劇場之後,佢哋帶住開心嘅笑容走係好好嘅一件事嚟嘅.畢竟人哋都係畀錢,真金白銀,買張飛其實好貴o架,香港舞台劇真係好貴,不過唔緊要,全世界都係咁貴嘅喇.佢哋得到佢哋嘅滿足係好嘅,但係貪心啲講句嘢,帶住思考返去屋企諗,佢哋諗到乜嘢都好喇,對呢件事情有思考,係一件好事嚟嘅我覺得.如果將呢樣嘢另到佢有一啲嘅想法,同佢身邊嘅人去討論呢件事情,從而對某啲嘢下咗某一啲嘅判斷,或者某一啲嘅觀點作咗出嚟,都係好事嚟嘅.
蝶:咁你會唔會選擇一啲劇本嘞,比較真係思考性啲嘅劇本啊? 如果你既然個時間係咁少喇係嗎,一定要做抉擇嘅嘛,咁譬如同樣有三個劇本喺度,有個可能係思考性啲嘅,一個可能好娛樂性啲嘅,或者一個就係老土啲嘅,咁你會揀邊種? 會唔會真係思考性多啲嘅?
棠:你畀我揀,我都會揀番即係思考性多啲嘅,咁思考性多啲唔代表藝術性一定高,唔係嘅,而係話喺個故事嘅背面,呢個故事蘊含嘅內涵,其實最主要想講啲咩,表達啲咩,有啲咩值得我哋去討論,甚至乎係爭拗嘅,我哋未必要有一個好確實嘅答案去話畀你聽,都唔應該o忝,但就希望帶出呢啲問題出嚟,畀人思考.咁呢個係,我係好深深受到劇場空間佢哋咁多年畀我咁多機會去參與唔同嘅翻譯劇本喇,得到呢個結論喺度,當然裏面佢係有啲「點子」去吸引觀眾,但係佢哋絕大部分嘅製作都係帶一啲思考性喺度,希望畀觀眾去討論呢啲問題.
蝶:你講劇場空間嘅翻譯劇,我記得我睇過你兩次《十二怒漢》,兩次我都睇過.
棠:呢個《十二怒漢》,係喇,無論觀眾當然係(有)一個好震撼喺度,演員,我哋接觸呢個劇本嘅時候,睇埋個場景嘅時候尤其係第一次演出嘅時候,我就覺得,嘩,咪就係話劇場點解會有一個永遠咁吸引人嘅地方呢? 點解做親舞台劇嘅多數都做咗走唔甩,好似上咗毒癮咁? 點解觀眾未必一定係,但係喜歡劇場嘅觀眾,佢哋就永遠都好忠心佢哋嘅劇場,點解呢? 裏面啲嘢冚扮爛都係假嘅,佢嘅空間永遠都係咁細嘅,但係裏面嘅時空係無限制嘅,裏面嘅視野是擴闊到超出晒所有嘅範圍以外,佢嘅空間可以去到無限大,因為我哋嘅想象可以去到無限大,我哋嘅想象同演員裏面嘅想象原來呢方面係可以貫通到,咁我就覺得呢個就係劇場裏面一個好吸引嘅地方,亦都係令到我哋,一眾嘅演員又好,製作人員又好,觀眾又好,咁鍥而不捨去投入喺呢個劇場裏面嘅原因.
蝶:你而家好似話緊畀啲影視嘅演員聽呢個「不可一,不可再」咁樣,有少少.
棠:嘩,你講開影視呢,我自己都踩界喇,咁跟住落嚟就有嘢講嘅喇噃,講下影視有咩唔同,同埋態度應該係點.
蝶:下一節,下一節我哋聽.OK,下一節聽Stephen講呢個態度嘅問題.
- 第四節:影,視,劇演出技巧的分別 -
蝶:歡迎各位收睇《劇場會客室》,今日我哋嘉賓係歐錦棠先生.
棠:繼續係我.
蝶:Stephen,你而家影,視,舞台都有…
棠:有,三樣都有.
蝶:樣樣都有,三樣都有.三樣嘞個演法,以你個人嚟講,你覺得有啲乜嘢唔同嘅要求,同埋你自己點樣去配合三樣嘢? 點樣發揮或者係?
棠:好多人問我呢個問題,甚至乎嗰陣時譬如去啲學校有講座啊,大家討論,佢哋都會發問呢個問題,咁我首先就用番個問題問佢哋先嘅.首先,有邊個鍾意睇電視嘅? 好多人舉手;有邊個鍾意睇電影嘅,少咗啲喎;有邊個睇舞台嘅,再少啲喎.咁我點講畀你聽(笑),你唔睇,無得講.咁第二,我想講一樣嘢,電視好多人都有睇,都會有啲咁嘅經驗,你問心嗰句,或者你自己諗下,邊個覺得而家睇嘅電視,我哋都係講做戲啊,睇番drama即係電視劇呐,有邊個覺得電視劇係好生活化嘅,係好真嘅? 以個班有二十個人嚟聽呢個講座,贊同嘅可能得兩個至三個,其他嗰啲全部舉手就話:唔覺得.佢哋諗清楚之後覺得:係喎,係唔生活化嘅.跟住大家講啲例子出嚟,攞大家認同啦,佢哋都會諗到例子嘅.我又會提一啲,佢哋又會諗一啲.咁即係換句話講,我唔講好唔好,啱唔啱呢樣嘢先,我唔判斷呢樣嘢嘅,但我就會覺得電視嘅演出並不生活化.
棠:我最初接觸戲劇呢樣嘢嘅時候,佢哋成日啲老師都會同我講,larger than life,drama唔係講?,唔係講play,drama係要larger than life,即係我哋要比生活誇張一啲,放大一啲.咁當然呢個係有一個技術性上面嘅需要,如果我哋喺舞台上邊演出嘅,我哋距離觀眾咁遠,就算第一排望得眼鼻好清楚,山頂嗰個點呢? 我都要照顧佢,咁呢個係可以想象到,係合理.電視需唔需要呢? 電視我哋成日都有close-up,大家個畫面,以前可能十幾廿吋,而家可能去到五廿零吋,哦,就重大啲o忝,所有大頭都重大啲o忝,我哋需唔需要做到咁大嘞? 咁但係而家有個…出咗嚟一個好奇怪現象就係,電視係生活嘅一部分,不可或缺,但好多人唔係坐定定睇電視,而係電視係你屋企內邊嘅一份子嚟.你返到屋企嘅時候,第一件事就係開住電視,跟住就煮餸,去搞嘢,去洗手間,諸如此類,喺書房上緊網,你可能都係開緊個電視,你希望有啲聲去陪緊你,以前係radio嘅時代,而家係電視.咁所以嘞又衍生咗咁樣,我唔知係咪有必然嘅關係,好多時電視係講電視,唔係演電視,演電視劇啊.佢哋講戲,唔係演戲,係講出嚟嘅,將嗰件事,明明我攞頂帽戴咗,然後我飲杯水,佢而家:啊,有杯水喺度,啊,我戴番頂帽,飲杯水先.佢做咗,又要講番一次嘅,好多類似咁樣嘅情形嘅.
蝶:我明.講電話嗰個最明顯喇係嗎?
棠:係喇.
蝶:將對方啲嘢復述一次.
棠:無錯喇.喺電視嗰度觀眾已經睇咗呢件事點樣發生嘅,下一節番嚟譬如我做咗一件咁嘅嘢,跟住我喺下一節番嚟我見到你,我將頭先我做過嘅嘢講多次畀你聽,好??,又重復,重復又重復.咁所以呢個係唔生活化嘅.例如好多嘢,佢哋講嘢嘅語氣,你聽咗可能覺得無乜嘢,但係,我成日都話,你跳出來,眯埋對眼,淨係聽對白啊,你就覺得:咦,我哋日常生活唔係咁樣講嘢嗰噃.佢哋真係講緊台詞o架.
蝶:我知,尤其是好多時,佢要provide information畀觀眾,所以嗰兩個人係咁講埋嗰啲嘢,嗰兩個人唔需要講嗰啲嘢,佢哋唔會再講o架喇,因為佢哋已經知道曬嘅喇,但係就好硬生生咁樣就係講畀觀眾聽.
棠:加上如果我知道內邊嘅製作過程係咁匆忙,好多時真係o架,演員未必咁好充足嘅時間去準備呀好多時,都唔係一定無,但好多時唔夠囉,或者經驗有限喇,佢就變咗要剝生吞嗰啲台詞就咁講出嚟,你聽到就算喇,加上而家重有字幕幫一幫你o忝,其實觀眾吸收咗有幾多呢? 唔知.咁呢個係電視,所以如果你問我,電視我覺得係誇張,我覺得係誇張嘅.我唔覺得咁樣係啱定係唔啱,而家我評品佢係誇張.
棠:電影我哋就好唔同喇,因為電影銀幕,就算我哋所謂戲院細間就好多喇,我哋細個戲院好大咁,戲院細咗咁多,但個銀幕始終有番一定嘅size喺度.我哋喺銀幕上面表現到嘅,大頭就真係,嘩,10米高嘅一個人頭嚟嗰喎可能係.咁我哋需要嘅演技喺個技巧上面,我哋需唔需要咁大嘞,其實真係唔需要.當然有啲導演,譬如處理一啲鬧劇嘅時候,可能用一啲好誇張嘅手法都唔定.但一般嚟講,一般嘅情節啊故事片啊咁講,喺戲院內邊一個空間內邊,已經係黑漆漆嘅空間,所有觀眾嘅凝聚力就喺個銀幕上面,注意每一點,邊個郁緊就睇緊嗰樣,所有嘅人都係,佢入得戲院,佢唔會諗住,大部分嘅觀眾喇,佢唔會諗住入去睇下又行下又出去洗手間又聽電話,未必係咁,佢哋想留意銀幕上面發生嘅嘢,所以我哋唔需要做到好大.電影嘅要求就真係要好自然,甚至乎有陣時係比自然更加要重要收緊啲.係o架,會o架.有陣時,譬如,電影重要多幾個手法,就係話,導演,如果高明嘅導演,佢哋會用鏡頭去說故事,佢哋未必靠台詞,唔係講出嚟,所以有陣時,反應,我哋成日講reaction,我哋嘅反應,我哋演電視嘅反應,譬如一聽到一件晴天霹靂嘅事,個導演就要求你,個鏡頭:「啊?!——真係?!——」好誇張.電影完全你唔會睇到啲嘢,就算你做個反應係好細嘅,某啲導演可能不使要,我連呢點我都唔要,可能係細到咁,你會奇怪:啊? 真係細到唔使做? 唔係唔使做,而係話唔要你咁做.你可能要試幾個畀佢take,有啲導演譬如就算外國???,佢都話:「我使乜演員諗嘢啫? 演員唔使諗嘢,你唔需要諗做咩反應,你企喺度望住啊.」「咁,咁我哋講緊咩啊?」「你唔好理啊,你望住啊.」佢take咗你個鏡頭,佢剪番落去,因為佢喺腦裏面有曬所有鏡頭,佢知曬故事嘅流程係點,佢可能好熟喇,佢本身都係編劇喇吓.咁你呢個鏡頭剪咗落去,就代表你已經有個思考喺內邊,觀眾可能會覺得已經好有嘢都唔定啊,但係佢無顧及演員內邊嘅諗法囉,我未必講得咁樣係啱嘅,當然呢個導演嘅手法可能係處理得好好呢? 佢可能可以做到咁樣.咁但係的確譬如喺銀幕上面,電影上面我哋就唔需要去到咁大咁誇張嘅,反應啊表情啊咁,甚至乎好細嘅某啲情況,如果導演好熟悉嘅,佢都睇到,太多喇,可能一個呼吸,一個好細嘅眼神,眨眨眼,已經係代表某一種嘅反應.
棠:老實講,我哋日常生活上面,邊有咁多表情啊? 尤其係香港人o忝.外國人,日本人,可能佢哋嘅生活上面嘅文化,佢哋嘅反應會大啲,係嗎? 即係「Oh! My God! What're you doing?」好誇張咁樣講法呢啲.但係,香港人始終係比較含蓄啲,咁所以譬如我哋處理番本地電影嘅時候,好多時都會有啲導演要求要再將佢再收細啲,呢個係咪最接近自然嘞? 可能係嘅.但係,我哋可能有慣性,演戲,去演呢樣嘢畀觀眾睇到,但係電影上面就唔會需要囉.將我哋再控制得,範圍再縮窄啲,個注意力啊咁.咁但係講番舞台喇,咁有啲人而家唔識舞台嘅,佢就話:「誒,舞台劇好誇張嘅.」啱,但係都係唔啱.我頭先講咗喇,舞台劇之所以要誇張,就因為我要顧及到,照顧所有嘅觀眾,第一行,最後個行,尤其是譬如你話有啲大劇院,有三層樓咁高,最尾嗰行嘅觀眾我都希望佢睇到,佢睇唔到我表情喇,咁我都要有我嘅肢體動作啊,係嗎? 我都要表達到畀佢,我嘅聲綫我要抛到畀佢,用「咪」可以幫到,但我哋都可以用我哋真嘅聲綫去投放畀佢,睇唔到我嘅表情,好細微嘅變化,所以我要大啲囉,我可能,一句好簡單嘅答覆人哋嘅台詞,我可能用埋我嘅身體,我要郁動,佢哋先睇到我做咗呢個咁樣嘅動作啊反應啊咁樣.所以就係呢個舞台之所以誇張的合理嘅原因就係咁.
蝶:好.我諗你舞台重有好多啲經驗同我哋分享,下一節繼續.
- 第五節:當演員的條件 -
蝶:歡迎各位收睇《劇場會客室》,今日我哋嘉賓係歐錦棠先生.Stephen,你係影,視,劇三栖動物喇.
棠:呵呵,三栖.
蝶:咁o依家其實影,視兩栖動物多唔多變埋三栖啊?
棠:近呢幾年咪多咗好多囉.你都睇到喇.
蝶:但係佢哋由兩栖變三栖,但係有無好似你咁樣一路都三栖緊? 多唔多,呢一種又?
棠:我無特別留意,但我僅見嘅就好似無喎,用極少嚟形容囉.因為點解呢? 好多影視界嘅朋友,都有參與舞台嘅演出喇咁,佢哋試咗之後,都會鍾意嘅,但係就都係覺得花太多時間落去,唔成正比.你知香港好多,電影好,電視好,都係好即食文化,快! 時間就是金錢.咁舞台劇你投放咁多時間,咁多心機落去,但得番嚟嘅,即你演出得個幾場啫,十場八場好多o架喇,咁得番嚟嘅酬勞唔成正比喎呢樣嘢.係嗎? 譬如有好多「明星」,佢哋出去剪個綵,講幾句嘢,咁已經好多錢嘅喇.咁你做舞台劇,做極畀你爆曬,你會搵到幾多大家心知肚明喇呢啲嘢.咁佢又覺得:係好嘅,呢啲經驗係好嘅,咁但係呢樣嘢都係阻咗我時間去第二啲地方搵食.所以再肯番轉頭嘅人唔多囉,咁但係佢哋耐零中又會心有?就話想再做番下舞台喎,因為可能享受在舞台上面嗰種感覺嘅.
蝶:佢哋可能好似你初初嘅時候嘞,覺得:嘩,好似好神聖啊,遙不可及咁.佢哋又好想呢樣嘢,即係挑戰又好喇,或者係提升自己又好.
棠:舞台劇就永遠都有個魅力喺度嘅喇,就係覺得,點解啲人會覺得遙不可及,覺得係咁了不起,就係因為全部過程係現場發生畀你睇嘅,同埋你睇到內邊係好多技巧你要照顧到嘅,對一個演員嚟講,你做到呢樣嘢,咦,都對自己一個考驗嚟嗰喎,如果你通過呢個考驗都係認定咗你自己有呢啲咁嘅技能嘅噃,咁所以佢哋就會着迷呢樣嘢喇,當然唔好,更加唔好講嘅就係觀眾對你嘅認同喇,讚賞啊,你即時會知道有幾多喇,呢啲屬於虛榮嘅喇(笑),咁但係,呢個就永遠係舞台劇令人着迷嘅地方.
蝶:咁你覺得影視嘅演員嘞,入嚟舞台喇,對舞台,你覺得係好定唔好啊?
棠:以我自己嘅經驗嚟講,即係我做舞台十年有多喇,十幾年啦,個經驗就話,初初畀人一種新鮮感,但當我越來越參與多嘅時候呢,就會,嗰陣時越來越,啲人覺得好奇怪:繼續做咁多舞台,喺電視已經不斷見你嘅喇喎.佢哋覺得:喂,我哋唔同界別嚟嘅,你唔好入嚟喇.我係真係遇到呢啲阻力嘅.
蝶:舞台嗰啲(人)啊?
棠:係呀.「我哋唔同界別嚟嘅.」有人同我講,話:「嘩,」講笑嘅,但係佢真係會用呢個字眼,「嘩,舞台嚟搶飯食好喎」咁,要搵飯食我就唔揀舞台喇.但係點解大家會有啲咁嘅諗法嘅呢? 你講好咩好,你嘅心唔係咁諗你唔會講呢句說話出嚟.我好記得呢句說話.有一啲嘅阻力,但到我自己一路以嚟投放多嘅時間落去,多啲,大家有目共睹:呢個人唔係玩玩下嘅,佢都係真係好愛呢個舞台劇嘅演出嘅,或者內邊嘅製作啊,呢份藝術嘅.咁佢哋先至開始認同我囉,我都覺得係…其實我唔需要得到別人啲認同我先至可以喺呢個地方生存,但係得到佢認同,係唔容易嘅.呢個我睇到.近呢幾年其實我覺得,影視界嘅人入去舞台,或者調番轉,而家都有舞台嘅人做番影視,不嬲都有o架喇,唔係一件稀奇嘅事嚟,呢樣嘢係必須嘅.
棠:你睇番外國嘅,好多影視界,就算荷李活首屈一指嘅明星,Al Pacino,係咪,Nicole Kidman,佢哋都會去演舞台劇o架,佢哋定期可能演一次半次嘅舞台劇,舊年Jude Law啱啱做完Hamlet喇,喺London嗰度,呢個係佢哋覺得係必須嘅,同埋佢哋好多出身根本就係學院派,佢哋就有好濃厚嘅戲劇嘅訓練,佢哋做番呢樣嘢,佢哋覺得係理所當然,唔係為咗乜嘢,只係為咗藝術呢樣嘢去演出.外國個文化就允許我哋咁樣喇,但我哋香港點解會有啲咁樣嘅睇法呢? 因為,香港大部分嘅演員,現存嘅演員——我唔係講演藝學院嘅吓,演藝學院嗰班係例外——係無受過專業嘅訓練,訓練班裏面嗰啲,對唔住,嗰啲唔係訓練,電視台搞嗰啲訓練班唔係訓練,會剝生吞,同埋太過急促,你根本接觸唔到,你完全消化,吸收唔到,佢哋係靠出嚟自己摸落去喺裏面嘅經驗,然後,若果有嘅話,用自己嘅人生嘅經驗,融會落去,咁樣喺電視裏面摸出嚟,大部分係咁.咁所以,舞台對佢哋嚟講係好新鮮同埋充滿刺激,同埋係比較難度高一啲.
蝶:你頭先講嗰個電視台嗰訓練,你意思係咪即係話譬如去揀咗一班藝訓班嘅學員,其實佢係揀嚟做明星,係咪咁啊? 即係而唔係嗰個演技嗰度去投放好多時間……
棠:佢根本就唔,即係電視你知,賣廣告點解會咁貴,卅秒點解會咁貴,就因為每一秒都係時間,佢點可以投放嘅資源,嘩,要你演藝學院讀五年?! 唔好傻喇,三個月你好出嚟同我做嘢喇,實習期又另外三個月喇.寧願係要咁樣,因為反正我點樣出嚟,你不斷做,你就會有經驗,就會有人睇你嘅喇.嗰班未必叫明星,但都需要一班演員,就需要一啲咁樣嘅嘛.咁所以,你好多時,而家我講真嘅,喺電視圈內邊做咗好多年嘅藝員,你同佢哋講演技,佢真係唔知你講緊乜,佢哋以為某啲,我咁樣演就已經係喇.佢哋唔會明白囉.當然呢個佢哋只不過係唔知道,接觸唔到啫,咁其實我又覺得唔應該分為有界別嘅.演員係無界限嘅,我覺得,即係以我個經驗,我咁樣睇嚟,當然最理想就係話我哋由教育開始.所以我睇到開心,即係香港嘅教育,而家由小學好,中學更加o忝,有戲劇教育喺度,我睇到係一件好開心嘅事嚟嘅,因為我哋細個嘅時候我哋無機會,搞劇社自己搞之嘛,邊有老師理你啫.咁但係唔係o架,你而家有好多嘅資源,畀到你哋可以有時間去學戲劇,喺戲劇內邊去學習文化,學習語言都有喎,同埋好多嘅學生專場去睇唔同嘅舞台劇喎,呢個文化咪植根喺年青一代裏面,大個嘅時候佢哋咪就係話,譬如有演藝學院繼續嘅培育啊,或者遲啲重有兩間藝術學院去培育,人才咪越來越多,呢個文化咪慢慢咁樣形成囉,咁呢個以前我哋係零,我哋無嘅.我睇到,呢件係好事嚟嘅.
棠:我講番呢樣嘢就係話,我覺得演員唔應該分為有界限,邊個界別你都可以做,只要,只要你有咁樣嘅熱誠,有咁樣嘅才能就得喇,呢個才能有人會係天生一部分,但我就喺個劇院內邊,無論邊個界別都好,你一刻都不能停止去吸收,同埋練習.呢個係我嘅睇法.演員,無論舞台,點都好,譬如舞台劇就算我哋排,誇張到排West Side Story,排五個月好多喇係咪? 有幾多套有咁充裕嘅時間畀佢去排練呢? 無嘅.可能兩個月嘅排練已經係叫做唔錯.咁,作為一個演員,係咪要get ready呢? 我哋成日都要準備好我哋自己,我哋準備好自己咩呢? 我哋準備好自己嘅身體,同埋我哋內邊嘅內涵,呢啲嘢喺邊度睇,我哋就要喺第二啲嘢度吸收,不停要去睇人哋嘅演出,不停去睇,觀摩人哋嘅電影,不停去睇其他嘅文學作品,書,睇書,演員唔可以離開睇書,我成日覺得,咁同埋,我哋好好哋運用我哋嘅家生,我哋用咩表演? 我哋用我哋把聲,身體去表演,咁呢啲嘢平時就要鍛煉,唔係話:「啊,嚟啊.」咁就嚟,無呢回事.即係所以邊個界別都…我覺得只要你孭住呢兩個字,職業係「演員」嘅,你就要好好哋對待自己嘅身體,所有你內邊用得嘅嘢,包括你內邊嘅思考啊,你吸收到嘅文化嘅知識啊咁,呢啲就係靠我哋平時儲番嚟嘅,係一刻都不能夠停止.
蝶:我諗你應該開始,你個「儲」嘅意思係真係認真咁樣諗點樣去儲咗佢,你第日呢可以寫番本書.
棠:嘩,呢樣嘢對我嚟講係遙不可及嘅.
蝶:係嗎? 但你嗰陣時都覺得舞台劇遙不可及,你都做到喇.我相信總有一日你會做到嘅.
棠:你幫我寫啊?(笑)我無資格.
蝶:有心就得o架喇.OK,下一節我哋繼續同Stephen傾計.
- 第六節:歐錦棠與香港劇壇的發展 -
蝶:歡迎各位收睇《劇場會客室》,今日我哋嘉賓係歐錦棠先生.Stephen,你入咗舞台都十幾年喇.
棠:十幾年喇,係呀.
蝶:好喇,咁一定係有好多嘢都睇到,或者好想同我哋講下,咁,你睇到啲乜嘢?
棠:睇到好多戲囉,百花齊放,越來越好嘅.我睇到最近,七八年囉,近呢十年,舞台劇係越來越蓬勃嘅,以前個資源去咗邊呢? 無人睇喎,原來有戲無人睇,或者有人無戲睇,咁但係而家係多咗好多喇,你諗下電影就真係慘,一年嘞都唔夠四十部電影,港產片我講緊,但舞台劇,若果你要睇的話,寫包單,你睇唔曬,係每一個星期有幾套嘅演出,包括埋業餘嘅演出喇當然係,咁又有幾咁蓬勃嘞? 咁舞台劇嘅觀眾係咪多咗嘞? 若果你真係要數據的話呢,我而家手頭上無個數,但我睇過嘅,咁同十幾年前相比係多咗,但多咗嗰個百分比係咪多咗好多? 未必.未必,因為有啲洗會流走,即係講恆常哋去劇場睇嘅觀眾呢,佢嘅增長量都唔係話有大幅嘅增長.但係多咗人去認識同埋接觸舞台劇.咁都係因為一個氣候嘅??,譬如有好多商業嘅運作喇,比較適合一般大眾,通俗啲嘅口味喇,佢哋覺得舞台劇未必係一件咁嚴肅,令人害怕嘅事情喇,原來舞台劇都可以有娛樂性喎.咁佢哋就好樂意花啲錢去劇場度睇戲.咁同埋另一方面,演藝學院當然係培訓咗咁多嘅人才出嚟,嗰啲學生,就算佢哋自己都會有自己嘅製作嘅,大亦好小亦好業餘亦好,都會有自己嘅製作.咁亦都質量,水準都比一般係好啲嘅,點都係.咁所以都會有一定嘅保證喺度,質量.所以觀眾係會多咗.咁我睇到就好似百花齊放喇,加上我頭先講,我話而家學生就好幸福,有戲劇嘅教育畀佢哋,有好多嘅培育,咁同埋有好多戲可以畀佢睇,學生專場吖咁樣.佢哋只要肯,願意,咁就好多嘢可以接觸到喇.咁但係係咪一件好事呢? 誒,係嘅.
棠:但近一兩年開始我又睇又一個新嘅階段,我唔知我有無睇錯,我覺得係一個汰弱留強嘅時代開始,因為太多.太多,咁你個餅仔,原本舞台嘅,戲劇嘅餅就係咁,你?大啲個餅係咁樣嘅啫,你唔會突然間變咗個??大餅嘅,唔會嘅.少少,同埋呢個餅靚啲嘅啫,個餅只會越來越靚,但食嘅人,去分呢個餅好多人,越來越多,係唔夠食,就好似早嗰幾年係嗎,百花齊放,咩人都做戲,個個都鍾意去搞戲,因為可能表現自己喇我唔知,但係就變作係好良莠不齊喇,好參差,咁觀眾係會選擇嘅,有幾多個係會畀同情票你呢? 真金白銀買飛啊大佬,睇場荷李活嘅電影都係五六廿蚊飛係嗎? 禮拜二唔使o忝.劇場點都百幾喇,點都要喇,有啲唔止,佢哋咪會選擇囉.咁多選擇嘅時候,你水準唔夠嘅,你無呢個誠意嘅,創作係令人失望嘅,就好簡單,觀眾係會放棄啊.咁佢就留唔到喺度喇,除非你水準繼續攀上去,與時並進,如果唔係,你就留唔低呢個圈子內邊,咁我而家開始我睇到,係有個汰弱留強開始緊,咁所以大家係要繼續努力囉,同埋都係要摸索一個路向喺度喇.
棠:香港好熱衷音樂劇,但音樂劇係咪屬於我哋呢個(環境)? 唔係嘅.音樂劇,呢個係外來的東西,我哋唔可以硬搬一套落嚟,因為我講緊嘅係廣東話,廣東話就最攞命喇九個音,每一粒音符加一粒字落去永遠就得出一個結論就係觀眾就聽唔到你唱乜,重要啱平仄,重要有個意思喺度,同埋我哋中國人講意義,好簡單個詞語,好似戲曲咁,好簡單個詞語就講咗好豐富嘅事情出嚟,咁我哋喺音樂劇用唔用到呢? 又要(面臨)選擇呢個問題,咁係咪成套硬生生搬過嚟就係我哋,變咗我哋嘅音樂劇嘞? 咁我又覺得未必係嘞.咁呢樣嘢要必經,我哋有呢個過程嘅.但係都係靠大家嘅努力,繼續去摸索,同埋去創作多啲新嘅點子出嚟.
蝶:同志仍需努力.
棠:一定要! 革命尚未成功.
蝶:係呀.但雖然嗰個路係咁樣吓,你又知道係咩汰弱留強咁樣係嗎? 但你都好似又有啲新嘢做出來喎.
棠:咁我都話喇,我自己唔停止o架喇,當然喺舞台上面我都係一路要繼續努力喇,好似今年咁,嗱,一〇年我有七個演出(笑),好傻呵? 好癲呵?
蝶:七個…你之前話廿幾個係咪包呢七個?
棠:廿幾個未包嘅.
蝶:未包…哦,咁你就要一次過……
棠:今年有七個.咁但係因為同唔同嘅劇團合作過,咁但係都係累積咗某一啲嘅經驗,有啲自己嘅想法,有啲戲我係想自己去搞去演出,咁就惟有靠自己喇.咁所以就自己成立咗一個劇團喇.上個月成立咗喇,第一個演出將會喺嚟緊嘅二〇一一年一月,咁就會演出嘅喇.
蝶:不如你話畀觀眾聽你嗰個劇團嘅名,咩戲?
棠:噢,我劇團嘅名大家聽到都要諗:「劇-道場」,戲劇嘅道場.道場其實係日本文嚟嘅:Dojo.咁因為我有練空手道喇,都係日本嘅文化影響我比較多,喺個道場內邊嘞,係有個範圍,大家都知喇,入到去除鞋,道場內邊呢個範圍係神聖.出入我哋就要畀禮,無人喺內邊我哋都要畀禮呢個道場.我哋唔係話有咩神明喺內邊,而係話要我哋要好尊敬呢個地方,劇場係一個值得我哋去尊敬嘅一個神聖嘅地方,咁而且有個道場內邊係咩嘢嘞? 道場內邊唔係畀你玩嘅,唔係畀你去演出,係畀你去修煉自己,係畀你去提升自己,我覺得呢樣嘢係貫通嘅,喺武術上面同埋喺戲劇上面,藝術上面,都係劇場裏面永遠一個修煉我哋嘅地方,去體驗人生嘅地方.如果你喺戲劇體驗人生嘅,喺劇場上面,都係我哋磨練人生,同埋反映人生畀觀眾睇,而呢種互動係永不止息,唔係淨係單向畀觀眾,觀眾都要畀番我哋嘅.呢個社會有嘢畀番我用,我要返番畀呢個社會睇番.所以我就改咗呢個名,因為我成日都抱住一個宗旨:你無論做咗幾多年戲都好喇,你都一定有可以值得改良嘅地方.咁即係話我哋演員有個,如果有個終身嘅使命就係話:我哋不能夠停止去練習,去吸收,頭先我講咗.所以都係抱住呢個宗旨囉.
棠:我第一炮演出就係我同我太太萬斯敏兩個,重有其他演員喇,咁我哋就演出一個,都係翻譯劇——《再見別離時》,比較文學啲,文藝啲.咁呢個又係講人際關係,尤其是夫婦嘅關係.尤其是而家呢個社會,人嘅關係已經係疏離咗好多,夫婦關係既然可以同衾共枕,但係都可以話反轉豬肚,反面不理人,好多離異嘅事情.點解人會將感情同埋關係睇得咁冷漠嘅呢,係咪真係無得修補嘅呢? 咁藉住呢件事,呢個故事,我哋講番人同人之間,尤其是夫婦關係.
蝶:咁你係演? 導係咪自己?
棠:其實唔係.咁演我就,呢個翻譯劇喇,我太太負責翻譯喇,咁但內邊有若干嘢我都改編咗,我有啲嘢要改編,即係呢個我係,嗱,同我頭先講嘅又唔同喇,呢個我就將有啲嘢要本地化嘅.導演呐,傾咗好開心喇,陳曙曦幫我哋做導演呐.陳曙曦嘞對感情呢一方面處理呢,我睇過佢好多戲,啊呢個人,你見佢真係成日都,唔係好鍾搞笑,無咩嘢講咁,佢對感情嘅處理嘞,好細緻,咁所以我揀佢啊,我覺得一定係啱嘅喇,希望大家會留意啊,出年一月.
蝶:但係劇團會係,係咪都以翻譯劇為主多啲啊? 抑或咩都有?
棠:有個大計嘅喇,頭嗰幾部製作嘞,都係翻譯劇,都係外國嘅一啲嘅文學嘅創作,未必一定係劇本,係文學嘅創作,我哋將佢改作劇本啊,因為文學有文學性喇,同埋頭先講咗一樣,係一個世界性喺度,外國嘅文學,但係講緊嘢唔係一定係佢本地嘅嘢,內邊佢嘅內涵,佢講緊嗰個實體個主旨,大家,全世界所有嘅人都會認同,都會感受得到嘅.所以我希望呢樣嘢都係跨過國界,去表達呢樣嘢.
蝶:好,一月係嗎?
棠:係.一定要嚟喎.
蝶:我一定會嚟.好,今日多謝曬,多謝!
棠:Thank you! Thank you!
蝶:多謝各位收睇,拜拜.
- 完 -


c: text/html

text:
中西區響呢十幾年變咗好多,好似每隔半年就會有一次大轉變.呢種改變唔單只俾我感覺到歲月嘅流逝,同時,都俾我知道,呢個世界上有好多嘢都響度慢慢咁改變緊.可能再過多十幾年,當我再去中西區嘅時候,已經認唔出呢個陪我成長嘅地方喇.
呢個禮拜趁住大學仲未開學,我決定去中西區度行吓,再次感受吓中西區嘅文化氣息同當初留俾我嘅記憶.
胡叔
呢一日,我再次黎到了見證住我成長嘅小學.望住米白色同綠色相間嘅外墻,摸住啡色沉重嘅大門,突然間好多腦海中嘅回憶一下子飛曬出黎.呢間小學留俾我嘅回憶實在太多喇,唔可以一一詳述.但係,呢間小學有一位人物實在令我非常欽佩.呢位人物唔係小學班主任,亦都唔係其他小學老師,而係一位校巴司機-胡叔.
胡叔係一位專門負責西環線嘅校巴司機,佢同佢老婆一直服務於西環線.仲記得當初喺我第一日搭校巴嘅時候,校巴上冇曬其他位.因此,我只可以坐響司機位隔離嘅長凳.小學時候嘅我最鐘意坐長凳,因為長凳係唯一一個位置可以望到前面嘅道路情況.呢種感覺對小學生黎講,真係好得意,好似每次自己都係做緊司機咁.
宜家諗翻起,其實當初一年班嘅我自己坐都係好事.因為萬一身邊嘅同學係高年班,好多時候都好容易俾人蝦.與此同時,正因為呢個位置都拉近咗我同胡叔胡嫂之間嘅距離.
由於我細個住嘅地方同學校都有少少距離,所以放學嘅時候我都係最後一個先翻到屋企.雖然每日放學都係最後一個翻到屋企,但係當初嘅我冇因為咁而唔開心.因為一翻到屋企,就代表要開始做功課同溫書.特別係考試嘅時候,我唔想咁快翻到屋企.因為每次考試都考得好差,早啲翻到屋企就代表早啲俾人鬧.因此,考試時期搭校車,我個樣都會唔係好開心.
可能胡叔都察覺到我個心情,所以當其他同學落曬車嘅時候,佢就會同我傾吓計.佢每次嘅話題並唔係鼓勵吓我努力讀書咁簡單,而係傾吓我最近睇緊咩卡通同玩緊咩玩具.雖然佢對我嗰陣啲卡通同玩具唔係咁熟悉,但係佢都會好耐心咁樣聽我介紹每個卡通人物嘅性格.
每次同佢傾計,我都有一種好開心嘅感覺.因為我真係感覺到自己嘅壓力會少咗好多.因此,我每次都好鐘意放學嘅時間同胡叔傾計.而胡嫂呢,佢就會負責同我講讀書嘅事,佢成日都鼓勵我努力啲讀書,將來就唔會走咁多彎路.因此,每當我有咩壓力同佢哋講,佢哋都會比少少建議我.胡叔同胡嫂響心理層面上幫咗我好多,令到我對翻學冇咁反感同焦慮.
陳爺爺
離開小學,我黎到咗細個好朋友嘅屋企大廈門口,又一次啲回憶湧曬出黎.我細個有個好朋友,我同佢係響校車上面認識嘅.本來我哋兩個唔係同一班,但係都因為同一架校車而變成好朋友.我同佢每次放學響校車都會玩得好癲,就好似校車係我哋兩個專屬遊樂場咁.甚至有好幾次,胡叔同我哋講,「如果再係咁就會講俾主任知!」.但係我同佢都係冇理胡叔,成日都響校車度周圍玩.
每次到暑假嘅時候,我都會去佢屋企玩電腦遊戲.佢係同佢爺爺嫲嫲一齊住,所以久而久之,我同佢爺爺嫲嫲都開始熟絡.每次去到佢屋企,都會同佢爺爺嫲嫲傾吓計,傾吓最近讀書讀成點樣同埋對將來有咩目標.雖然每次傾計時間都唔長,但係每次都感覺到佢哋對我嘅關心.
更加令我感動嘅係,每次去佢屋企玩嘅時候,佢爺爺都會煮魚蛋粉俾我哋兩個作為下午茶.我曾經問過陳嫲嫲,「點解每次下午茶都係魚蛋粉?」佢話我知,因為陳爺爺第一次煮,問過我鐘唔鐘意食.我當時講咗「好鐘意」.所以,每當我過去玩嘅時候,陳爺爺都會特登去街市買魚蛋同河粉.聽到呢句,我當時真係好感動.我完全冇想像過,原來呢個世界上除家人親戚之外,仲會有人對自己咁好.
可惜嘅係,因為某啲原因,我同胡叔同埋嗰位好朋友失去曬聯絡.呢十年,我冇佢哋冇任何交集.宜家諗翻起,呢件事的確係一個遺憾.如果有一日響街度撞翻佢哋,可以聽翻佢哋呢十年嘅故事就好喇.
中西區就係一個令我咁著迷嘅地方,令我最著迷嘅並唔係中西區年代久遠嘅建築物,而係以前香港嘅純樸人情味.

robotstxt: allowed

filter: keep


text:
更多
2021-05-18 1555 浏览
一直都听讲呢一间打边炉好出名,一直都好想试下,今日终於可以过嚟食番餐.呢间餐厅就系家乐坊对面,一眼就望到,上二楼就到好易搵到.我哋中午去食,客人唔算好多,夜晚就应该旺场啲.上到去好大,环境唔会好迫.装修都好特别,墙身好似九龙皇帝字迹咁,灯泡就好似街市用嚟照鸡蛋果啲灯咁😂仲有个街市鱼档,可以自己出去拣海鲜都得.上网见好多人都大赞花胶鸡锅正,所以今次就试下啦花胶鸡细锅入面都有半只鸡㗎.一上枱已经闻到好香好浓味.职员叫我地可以先饮汤,饮完再加猪骨汤底打边炉!睇下个汤底真系好足料又浓郁㗎,奶白色汤底,入口仲有胶质,我地数过有5只大花胶,都算厚肉!另外有好多火锅配料,我地随意点左几样.鸭血我每次打边炉都必食!打边炉嘅鸭血又滑又好食,呢度嘅鸭血都算厚切,唔会有腥味.姜汁皮蛋爆汁贡丸第一次食,好特别,咬入口真系爆汁!我唔小心烫到口,所以真系要小心食.一咬汁就咇哂出嚟.入面好浓姜蓉,仲有小小粒粒嘅皮蛋,呢个搭配都几有趣.响铃卷原来一份都好多,响铃卷真系打边炉必备,吸收哂浓汤汁西洋菜打边炉点可无菜呢..稻庭乌冬食到最後加个乌冬一齐食,真系好好食,饱哂!唔好以为好少野食,其实真系食唔晒,一开始饮汤食鸡食花
呢间餐厅就系家乐坊对面,一眼就望到,上二楼就到好易搵到.
我哋中午去食,客人唔算好多,夜晚就应该旺场啲.上到去好大,环境唔会好迫.装修都好特别,墙身好似九龙皇帝字迹咁,灯泡就好似街市用嚟照鸡蛋果啲灯咁😂
仲有个街市鱼档,可以自己出去拣海鲜都得.
上网见好多人都大赞花胶鸡锅正,所以今次就试下啦花胶鸡细锅入面都有半只鸡㗎.一上枱已经闻到好香好浓味.职员叫我地可以先饮汤,饮完再加猪骨汤底打边炉!
睇下个汤底真系好足料又浓郁㗎,奶白色汤底,入口仲有胶质,我地数过有5只大花胶,都算厚肉!
另外有好多火锅配料,我地随意点左几样.
鸭血
我每次打边炉都必食!打边炉嘅鸭血又滑又好食,呢度嘅鸭血都算厚切,唔会有腥味.
姜汁皮蛋爆汁贡丸
第一次食,好特别,咬入口真系爆汁!我唔小心烫到口,所以真系要小心食.一咬汁就咇哂出嚟.入面好浓姜蓉,仲有小小粒粒嘅皮蛋,呢个搭配都几有趣.
响铃卷
原来一份都好多,响铃卷真系打边炉必备,吸收哂浓汤汁
西洋菜
打边炉点可无菜呢..
稻庭乌冬
食到最後加个乌冬一齐食,真系好好食,饱哂!
唔好以为好少野食,其实真系食唔晒,一开始饮汤食鸡食花胶真系已经饱左一半 .值得一赞系呢度环境坐得舒服,冷气好足,好爽😂员工都好友善.
张贴


text:
忽然1周 第913期
咪講笑,媽咪姐依家晚晚仆住返屋企追王祖藍自編自演嗰套《老表,你好嘢!》,睇住嚟笑睇住嚟發洩.喂,當我哋成班師奶仔要同來自五湖四海,廿幾個省市嘅內地同胞逼喺條街度爭買年貨嘅時候,內心嗰種無奈又可以向誰說?旨意講就天下無敵嘅梁特首?算罷啦!慳番啖氣睇電視好過,《老表》最高 32點收視咪咁嚟嗰囉.
不過,追劇有時真係好辛苦,好在媽咪姐人面廣,率先攞到下星期嘅必睇片段同大家止吓痕!特別推介萬綺雯(蚊蚊)終於紮起辮仔,着短裙仔,變身成為美少女戰士,宅男誓必淪陷!之前蚊蚊已經笑住話祖藍迫佢着校服扮學生妹,都唔知係咪有私心?
王祖藍生日,眾人為咗俾番啲童年回憶佢,喪扮動漫人物.郭晉安嘅鹹蛋超人打扮加上萬綺雯嘅美少女戰士嘅造型,絕對 surprise!
呢一次,媽咪姐可以好肯定咁話俾蚊蚊聽,祖藍絕對係有私心嘅!想當年萬綺雯喺《我和殭屍有個約會》嘅馬小玲造型俾人話係向「美少女戰士」致敬,成為幾多少男麻甩佬嘅幻想對象.你睇祖藍排除萬難都要「高攀」李亞男,就知佢都係 like長腿族?啦!不過咁,係人都鍾意睇靚嘢,媽咪姐睇見 42歲嘅防腐蚊蚊都覺得人生滿希望,青春返晒嚟.祖藍,你好嘢!
我馬小玲正啲定 Sailor V正啲先?(設計對白)
之前網友睇到呢場動漫大會嘅花絮相,已經忍唔住大讚萬綺雯.又係嘅,着住拖鞋對腳都長成咁,索呀!
第 14集
常自稱係外星人嘅王菀之扮比卡超,胡楓扮少年版悟空,連羅蘭姐都扮可愛版山 T女福星,問你怕未?
黃光亮嘅龍珠 look同朱咪咪嘅小忌廉造型真係不得了!發夢見到都會笑醒.
安仔整盲蚊蚊 第 13集
郭晉安諗住破產令完咗就同湯盈盈結婚,但俾老友阿 Bob硬撬多年女友,仲有埋餡.男人最痛,莫過於此!不過安仔錯手整傷萬綺雯後,竟然又抱得美人歸喎!
蚊蚊安慰俾阿 Bob撬走女友嘅郭晉安,但俾佢唔覺意一手推埋牆,搞到眼角膜脫落,要即刻做手術.
事後安仔非常內疚,連頭都幫蚊蚊洗埋,做萬綺雯老竇嘅胡楓即刻偷影過程同大家分享.
後來,郭晉安同萬綺雯為咗做場戲俾恨做外父嘅胡楓睇,特登喺鏡頭前扮 sweet,點知真係觸電.
坐的士被劫,再被綁架去山頂呢啲情節雖然老土,但郭晉安同萬綺雯咁就完成咗蜻蜓點水式嘅初吻喇!拍攝嗰日,佢哋仲撞到幾車睇夜景嘅「自由行」,做咗景點?!
王菀之哭喪 第 12集
王菀之嘅〈留白〉俾人話似靈堂哭喪歌,查實佢喊起嚟個樣驚嚇好多喎!喺《老表》入面,王俾張繼聰狠飛爆喊,但有暗戀佢嘅表弟祖藍頂上,盛女有 market.
我為(雄性)人民服務咋!(設計對白)
王菀之發現男友張繼聰同許亦妮搭上,特登扮到成隻雀咁搵愛人,諗住力挽狂瀾.
講真呢個造型仲勁過吳君如嘅「金雞」,難怪張頂唔順,走埋!
飽受失戀痛楚嘅王菀之傷心欲絕,返屋企向祖藍訴苦喪喊.嘩,喊到眼線都溶晒,驚嚇過小丑呀!
好在有祖藍呵番日日送餐到門口,仲留埋爛 gag字條,李亞男應該都係咁冧番嚟!


text:
與其搵返舊慨嘢,點解唔去做一個新慨自己,reinvent其實咪仲好?
放假回來了!
佢日覺得自己好似已經唔記得咗,自己除咗工作以外,仲鍾意啲乜嘢,想搵返自己.
然後我話,「搵返」即係代表嗰樣嘢係以前慨,嗰樣嘢無咗,先至可以比你「搵」.但伴隨搵返舊慨嘢,點解唔去做一個新慨自己,重塑其實咪仲好?
2019年我自己都過得好辛苦啊!由大環境慨社會問題,到屋企及本身都有好多困難.但做人就好似一個apps咁,有bug就解決了,過時就重新發明了. keep住update就OK.
身處而家慨大環境,一定要成為自己的星星,相信自己慨能力系耀眼的. 相信系一種力量,係自己比自己的.
2020年,我地要一齊成長,一齊發亮!
發表評論
評論將在展會前獲得批准.
此外,在 Green Rivor的博客
人不可以貌相
由伯伯個門口去到我門口,唔洗十步.喺呢十步裡,我深切地領悟到一個宇宙真締:
書不可以睇封面,
人不可以貌相!
伯伯慨故事,inspire我去做一個人間物語慨吊鉤.唔係名人故事先至好睇,隔離阿叔慨故事分分鐘勁到令人驚嘆片.
我好鍾意寫人慨故事,太精彩了!尤其係呢啲人不可以貌相慨情節,簡直系一盆新鮮曲奇🍪🍪🍪!可口回味!
#人不可以貌相
呢個世界總會有誰
又,我呢排有啲懷疑自己,有啲想法係咪太天真.簡小姐慨再次出現,似系話比我知,有人系默默支持緊你,渠哋未必會出聲,但渠哋真係世界度.而世界就係要加多幾個茶匙慨天真,一個天真慨行為,可以帶比人十幾年慨美好回憶.


text:
香 港 大 部 分 打 工 仔 都 會 享 有 僱 主 為 佢 地 購 買 嘅 醫 療 保 險 , 咁 打 工 仔 們 又 有 冇 必 要 自 己 買 一 份 醫 療 保 險 呢 ?
首 先 , 我 地 要 睇 清 楚 老 闆 幫 我 地 買 嘅 醫 療 保 險 ( 或 稱 為 團 體 醫 療 保 險 ) 夠 唔 夠 照 先 . 好 多 中 小 企 資 源 唔 係 好 多 , 僱 員 醫 療 保 險 屬 於 員 工 福 利 , 並 非 強 制 要 購 買 嘅 野 , 呢 一 方 面 嘅 budget 就 視 乎 老 闆 有 幾 重 視 , 就 算 買 左 醫 療 保 險 , 有 啲 都 會 集 中 買 門 診 保 障 , 住 院 保 障 方 面 就 會 係 咁 意 買 少 少 , 所 以 有 咩 事 要 住 私 家 醫 院 治 療 , 呢 啲 團 體 醫 療 保 險 就 唔 夠 照 架 喇 . 如 果 你 有 病 時 唔 想 在 公 立 醫 院 排 期 同 人 逼 , 咁 就 梗 係 要 自 己 買 多 份 啦 .
如 果 你 響 一 啲 大 公 司 做 , 尤 其 係 鬼 佬 開 嘅 公 司 , 呢 啲 公 司 嘅 醫 療 福 利 一 般 都 會 做 到 好 足 , 入 私 家 醫 院 絕 大 多 數 都 會 好 夠 照 , 咁 應 該 唔 使 自 己 買 喇 掛 ? 係 呀 , 短 期 黎 講 , 真 係 冇 咩 必 要 自 己 買 架 , 呢 啲 醫 療 保 險 又 冇 得 買 兩 份 就 賠 兩 份 錢 嘅 , 自 己 買 果 份 , 最 多 都 係 用 黎 賠 第 一 份 保 險 claim 完 後 唔 夠 賠 嘅 錢 架 咋 . 咁 既 然 前 題 係 公 司 份 醫 療 保 險 夠 照 咯 , 自 己 買 多 一 份 都 冇 咩 幫 倒 手 . 除 非 你 好 愛 你 嘅 僱 主 , 唔 想 佢 負 擔 昂 貴 嘅 醫 療 保 險 囉 . 因 為 大 部 分 嘅 團 體 醫 療 保 險 嘅 保 費 好 浮 動 , 下 一 年 嘅 續 保 保 費 係 會 睇 埋 過 去 嘅 索 償 紀 錄 再 釐 定 . 如 果 你 claim 左 一 筆 錢 , 你 老 闆 下 年 就 可 能 要 交 多 啲 保 費 架 啦 . 相 反 , 自 己 買 嘅 「 個 人 醫 療 保 險 計 劃 」 唔 可 以 因 爲 你 claim 得 勁 而 針 對 性 地 加 收 額 外 保 費 , 你 可 以 為 左 老 闆 荷 包 著 想 而 claim 自 己 份 保 險 . 當 然 如 果 個 個 都 咁 做 嘅 話 , 個 人 醫 療 保 險 嘅 保 費 都 會 一 齊 加 上 去 囉 .
都 係 唔 好 講 呢 啲 . 頭 先 話 響 公 司 份 保 險 夠 照 嘅 情 況 下 , 短 期 黎 講 就 冇 咩 必 要 自 己 買 , 咁 長 期 呢 ? 呵 呵 呵 , 我 有 個 客 , 以 前 買 落 左 份 醫 療 保 險 , 後 來 到 左 間 大 型 鬼 佬 公 司 做 野 , 有 份 超 級 正 嘅 醫 療 保 險 , 唔 單 止 包 左 私 家 病 房 無 上 限 , 仲 每 年 俾 你 做 體 檢 . 但 係 佢 都 唔 敢 取 消 自 己 份 醫 療 保 險 . 點 解 ? 因 為 驚 第 二 時 退 休 買 唔 翻 , 或 者 買 倒 都 會 多 左 幾 種 病 唔 包 , 所 以 , 明 明 自 己 買 嘅 呢 一 份 保 險 , 短 期 內 一 定 用 唔 著 , 都 要 年 年 係 咁 俾 錢 養 住 佢 , Lock 住 個 保 證 續 保 條 款 , 目 的 就 係 等 自 己 退 休 時 一 定 會 有 一 份 保 險 照 住 .
團 體 醫 療 保 險 嘅 問 題 就 係 保 唔 倒 你 一 世 , 到 你 年 老 退 休 先 至 自 己 買 份 保 險 就 可 能 會 因 為 身 體 有 毛 病 而 買 唔 倒 . 雖 然 而 家 有 一 小 部 分 團 體 醫 療 保 險 可 以 俾 你 響 退 休 時 唔 使 驗 身 核 保 就 轉 成 個 人 嘅 醫 療 保 險 , 但 係 你 唔 會 知 你 下 一 份 工 嘅 醫 療 保 險 有 冇 呢 個 feature, 就 算 你 肯 定 下 半 世 都 唔 會 轉 工 , 你 都 唔 可 以 肯 定 老 闆 唔 會 轉 保 險 plan. 政 府 而 家 想 話 搞 個 自 願 個 人 醫 保 計 劃 , 我 睇 過 份 諮 詢 文 件 , 發 現 佢 完 全 冇 意 思 去 掂 呢 一 瓣 , 所 以 , 有 能 力 嘅 你 不 如 睇 下 點 樣 可 以 幫 自 己 計 劃 得 好 啲 啦 .
咁 我 地 又 使 唔 使 真 係 要 自 己 供 多 份 醫 療 保 險 呢 ? 以 前 就 真 係 要 嘅 , 不 過 而 家 出 左 啲 新 嘅 Plan, 可 以 平 好 多 咁 確 保 你 退 休 時 買 倒 保 險 , 無 論 你 到 時 健 康 變 成 點 , 你 都 可 以 以 後 生 時 嘅 健 康 狀 態 受 保 . 好 似 股 票 啲 Call Option 咁 , 無 論 股 價 升 成 點 都 好 , 你 都 可 以 以 Striking Price 黎 買 . 係 咩 plan 咁 筍 呢 ? 我 呢 篇 有 介 紹 過 墊 底 係 你 好 朋 友 .


text:
1959
一級歷史建築
中環政府山雪廠街 11 號
不對外開放
/
政府山現代主義風格建築群之一
自 1940 年代起,喺香港島上嘅港督府,中區政府合署,同聖約翰座堂一帶,漸漸被稱為「政府山」,係當時香港政治同權力嘅象徵.而「中區政府合署」就由三座辦公樓,中座,東座,西座組成.
東座係政府高級官員的辦公室;中座係政府核心官員的辦公室,亦曾經係立法局同行政局嘅會議廳.中座前院係舉行政治同公眾活動嘅熱門地方.西座就有食堂同服務市民嘅各部門辦事處.三座大樓都係屬於低矮嘅建築物,表現出 20 世紀初至中期盛行嘅實用主義建築風格特色.
政府山保育爭議事件
當特區政府總部遷去添馬艦之後,2010 年特區政府建議拆卸西座,重建成 32 層嘅商業大樓同購物中心.其後因市民反對,3 次修訂計劃.古物諮詢委員會亦先作出二級歷史建築評級,後來又再次評級,將西座評做一級歷史建築.最後,特區政府決定保留西座,作為律政中心所用.
本身有份參與興建中區政府合署嘅,前英屬香港工務司署工務司,鄔勵德(Michael Wright, 1912-2018).喺訪問當中,反駁特區政府提出西座同東座以及中座無關聯嘅說法.又批評特區政府捨棄自然得體嘅西座,取而代之興建「醜陋」的32層商業大廈,再配以細小的公園用地,係「不合邏輯」嘅設計.
資料參考-
古物諮詢委員會
香港歷史文物- 保育‧活化
Wikipedia


text:
趟門
大家可以考慮用趟門作為廚房門,既可以節省空間,又可以阻擋油煙氣味.開放式廚房雖然開揚,可以連接飯廳廚房面積,但係如果唔係淨係食麪包沙律過世的話,都係有門設計比較好
當建造價錢以米作計算...
德國人通常會搵 Küchenstudio 幫手設計廚房.當時我請嘅 Küchenstudio 係用 Laufmeter (用腳步計算出廚房面積,用米嚟做單位)嚟計我廚房嘅建造價錢 ,包括特別嘅櫃或者設計都係以米計.即無論設計和建造是簡單或複雜, 價錢都係一樣,咁設計上梗係諗盡啲啦.
如果大家係諗住設計自己物業嘅廚房,而又鍾意煮嘢食,咁就應該揼本投資同打造個廚房啦.
櫃面要啞面
櫃面如果係"令"面(德文: hochglanz)的話,好容易留低手指印﹑油漬或者污糟嘢.如果用啞面,摸落去的質感好啲,又可以少啲手指印等問題.總之,最好揀個容易打理,唔容易見到手指印嘅物料做櫃面.
凹入嘅手把
手把(Grip)的話,不妨考慮用一個凹入去嘅設計加上一個金屬框做手把.提升視覺效果之餘,又唔會有個手把突出嚟,驚行過會"逛"到衫褲.
旋轉式櫃架
可旋轉式櫃架(德文:Apothekerschrank)可以放到好多嘢,而且可以向左轉或向右轉90度,令到啲嘢無論放係前面定後面都好容易拎到出嚟,用盡櫃架內的空間.
雪櫃同冰格
如果要買雪櫃同冰格,唔怕買個大啲嘅.買雪櫃,可以考慮一下 Miele 呢個牌子.雖然價錢係好貴,不過做廚嘅朋友同佢嘅同行人士都一致認為 Miele 的故障率係最低嘅,係眾多牌子中嘅不二之選.
焗爐嘅設計
至於焗爐嘅設計,大家可以將焗爐放喺較高嘅位置,並將焗爐的門設計成打開之後可以收入去焗爐下面.咁放嘢入焗爐同埋拎嘢出焗爐就會變得好方便啦.
洗碗碟機
洗碗碟機係德國人廚房的標準設備.洗碗碟機最緊要夠大;入面嘅間隔可以自由分配.
如果你買 Miele 嘅洗碗碟機的話,我建議可以加少少錢幫個洗碗碟機裝上一個叫做 AutoOpen 嘅功能.有咗呢個功能,部機洗完啲碗碟之後,會自動打開一道小門縫,機入面嘅水蒸氣就可以放出嚟,咁啲碗碟就會保持乾爽.
善用廚櫃的死角
大家可以考慮下喺廚櫃角落放啲唔常用嘅煮食工具,同埋用一個可以摺疊嘅趟門作為櫃門,方便拎嘢出嚟.至於工作枱下面嘅角落可以利用一個腎型嘅櫃架嚟儲物.
窄身趟櫃
當大家設計廚房嘅時候,可以預留返少少位造一個窄身細細哋嘅趟櫃,用嚟掛吓毛巾﹑放洗潔精等等.
鋅盤
設計鋅盤時,記得一定要儘量令到個高度同工作檯完全水平(德文:bündig),避免有條凸起嘅邊,條邊好容易邋遢,亦都唔方便清理.
物料方面可以考慮採用塑膠嚟造鋅盤.塑膠唔單止唔易爛﹑唔易整花﹑唔驚會留低水漬﹑仲好易打理.
工作檯
設計工作檯嘅時候,如果想可以喺張檯上面直接切嘢﹑將啱啱煮好食物而又熱辣辣嘅煲直接放喺張檯上面都冇問題嘅話,我提議大家可以用石或者石英等物料嚟做工作檯面.
廚房燈光
至於廚房嘅燈光,最緊要夠光猛.記得要揀支好光猛﹑光線又可以平均散發喺廚房內嘅燈,咁煮嘢食時就乜都可以睇得一清二楚.如果可以嘅話,不妨都將廚房嘅窗整大啲﹑闊啲,咁採光都好啲.
電磁爐(Induktionsherd)
電磁爐(Induktionsherd)的性價比係眾多種爐具入面最好嘅,煮食又快﹑易清潔打理.同樣,設計電磁爐嘅時候,記得都要儘量令到爐個高度同工作檯完全水平.
抽油煙機
由於當時搵唔到位放抽油煙機,我特意揀咗 Miele 的電磁爐,因為Miele 電磁爐設有內置抽油煙機.煮嘢食嘅時候,油煙會被抽到中間,經過活性炭過濾再由地面嘅排氣口排出.
工作檯後面塊板的物料
工作檯後面塊板係一塊組合板,表面就鋪咗一層金屬物料.就算有油彈到落去都好易清理,保持整潔.
工作檯下的組合櫃
我用咗鐵軌(rail)嘅設計嚟代替之前嘅金屬框手把,要打開櫃桶就直接拉塊櫃桶板就得.避免使用凸出嚟嘅手把,而成個櫃面一致又好睇.
工作檯上面的櫃
我為這個櫃設計咗一度上下升降嘅櫃門,咁就可以避免左右開門所導致嘅麻煩,例如開咗櫃門之後會頂住咗自己.
廚房裏的餐桌
如果大家屋企廚房夠大,可以考慮放張細細地嘅食飯檯喺廚房.有時煮完飯又唔想出廳食的話,可以喺廚房一家人一齊食早餐,飲杯咖啡,坐吓.
廚房裏的雜物房
如果廚房唔係好多空間,或者想廚房望落乾淨企理,不妨考慮間一間雜物房(Nebenraum),將唔常用嘅嘢放入去,例如微波爐﹑水果等等,到用嗰時先入 Nebenraum 攞.
廚房直達花園
可以設計一度門由廚房直通花園,咁就方便煮食時到花園直接採摘新鮮食材.喺花園我用咗 Hochbeet(英文:Raised bed)嚟種嘢,呢個方法可以避免害蟲侵食植物.Hochbeet 隔離有個堆肥,平時會將廚餘放入去,等佢分解咗之後變成肥沃嘅泥土就可以將佢放返入 Hochbeet 當泥土用.
唔知呢條片有冇畀到大家一啲設計廚房嘅靈感?如果大家鍾意呢條片,請按 like.如果仲想知多啲我屋企嘅其他設計,歡迎大家喺下面留言!
廚房設計嘅美學係由我老婆話事,技術方面就係我做主導.記得同 Küchenstudio 溝通之前一定要識啲相關字眼,咁就可以同 Küchenstudio 傾嘅時候得心應手啲啦!
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
轉眼間,2021年已經過左4個月,好快就開始步入夏天啦!
黎到呢邊未夠一年,天氣既變化仲未完全體驗哂.由一開始(10月)到埗時覺得好凍,到12月至2月時真真正正既凍!直到而家所謂既春天,冇錯好似回暖,但係氣溫依然由零至12度左右不等.只不過係因為一來日照時間長左,二來個太陽曬得耐左,又唔知點解個太陽好似特別熱咁!如果冇出去,有時係屋企都真係要換短袖衫褲,連我咁怕凍既人都會換!(不過涼返少少就要換返長袖!)
周圍d花花草草樹木都好似由沉睡中起返哂身!明明出面棵樹黎到果時一塊葉都冇,到而家竟然開哂花!!
雖然未見有好多蚊蟲(但開始有螞蟻),不過做定準備都係有需要!所以今次整既係驅蚊(蟲)膏.
Continue reading “(精油 DIY)驅蚊(蟲)膏 – 盒裝方便攜帶” →
喺英國有時都好得閒㗎!雖然話冇工人乜都要一腳踢,但係時間點都係有嘅!
呢排就開始學吓自己整 Lotion / Cream 啦!因為對精油 (Essential Oil) 有興趣,愈睇就愈想自己整嚟用!之前都為咗兩個仔嘅健康而學整嘢食,其實用喺皮膚上嘅嘢都一樣要注意吓,冇咁多化學嘢一定係件好事丫.🤣
第一次整就緊係搵啲簡單啲啦!如果你係新手就更加啱哂.呢個乳霜未必係最完美或最適合你,不過如果想加入呢個 DIY 行列嘅話,都可以話係入門同必試.而且我打算之後都會繼續試吓整其他唔同嘅 Lotion / Cream,有興趣記得 follow 我個 blog 呀!或者 Facebook Page,不過就好少 update,like 咗都叫做搵得返丫!😅
其實自己整乳霜係一啲都唔難,可以話超簡單!最緊要係買到啲材料.唔知點解硬係覺得喺香港係難買啲,呢度可能慣咗樣樣上網買,所以只要 search 吓就好輕易就搵到,而事實上呢邊嘅選擇就好似多D.
我呢次所有材料都喺 Amazon 買.
首先第一種材料就係乳木果油.(Shea Butter) 我係買呢隻:連結 Link
材料1:乳木果油(SHEA BUTTER)
好多 DIY Lotion / Cream 都會用到佢,睇返原來係因為……
一來佢係純天然嘅植物油脂,非常溫和唔刺激,連敏感皮膚都用得,BB同孕婦都可以安心用.
二來佢嘅油脂可以做到深層滋潤,防止皮膚乾燥爆裂,又好容易被皮膚吸收,仲可以喺皮膚表面形成一層保護膜,洗都唔係咁容易就洗得甩.
三來佢含有天然嘅抗氧化成份,同埋維他命 A, D, E, F 等等,促進表皮細胞再生!幫助延緩肌膚老化.
總之要保濕又要 homemade,好大機會都會用到佢.
Continue reading “(精油 DIY)乳木果油+椰子油乳霜 (小朋友可用)” →


text:
前晚觀音開庫,唔少市民喺經濟不景氣之下,紛紛到觀音廟借庫,就連早前經濟出現問題嘅羅明珠都不例外,前晚,馮仁昭就見到羅明珠同髮型師Boffy,去大坑蓮花宮借庫,佢重借咗四千萬港元.
朋友代排隊
前晚十一點半左右,羅明珠喺大坑蓮花宮出現,原來,佢為咗唔使排隊,專登叫朋友代勞,馮仁昭問佢觀音借庫借幾多時,佢雖然唔肯多講,但佢身邊朋友就話借四千萬!
朱茵支持失戀少芬
黃貫中(阿Paul)同樂隊臨記,前晚喺九龍灣國際展貿中心開音樂會.阿Paul嘅女友朱茵都有捧場.朱茵對於蔡少芬同男友吳奇隆分手一事,佢話:「我點都會支持佢,好多嘢我知,但係唔可以同記者講.」
有傳Glay指霆鋒彈結他唔掂,阿Paul話:「音樂冇話邊個最勁,只係睇一個人嘅誠意,我覺得霆鋒彈結他好努力.」
幸福女星背夫偷食
成功嫁個有錢人嘅女藝人,外表好似好幸福,間中都有同老公一齊去Ball,外界都以為佢哋感情好好.但其實呢個女藝人,近半年識咗個做I.T.嘅男友,成日趁佢老公返咗內地之後就出去偷食,不過佢就好小心,次次約會都分開前後腳到.馮仁昭都唔明,既然咁驚,做乜重要去偷食,上得山多終遇虎!
電波女濁流扮清高
有一個電波少女出身嘅女藝人,成日話畀人哋聽自己好矜貴,有富豪約佢去遊艇玩,佢都唔去,懶係清高咁.
馮仁昭就試過見到佢半夜三點幾同一個好老嘅男人好親熱咁攬住去一間食肆度食嘢,話佢兩個冇路馮仁昭就點都唔信.
娛樂圈好多女藝人都貪慕虛榮,但呢個女藝人做埋啲咁嘅嘢重要扮晒嘢,馮仁昭就頂佢唔順.
名人搞大少女肚
城中一個名人一向好色,而且對妹妹仔特別有興趣.聽講早排佢睇中咗一個十六歲靚女,而呢位靚女因為發明星夢好想靠佢成名,結果同名人發生咗關係,而且重搞大埋個肚.但係個名人畀咗筆錢佢屋企,然後叫佢同父母返加拿大.呢位妹妹因為入娛樂圈夢碎,精神大受打擊.
闊太離婚只得幾萬蚊
周身名牌嘅闊太最近因為老公成日去召妓,搞到好冇面,呢輪成日搵律師研究離婚問題,睇吓咁嘅情況下離婚可以得到幾多嘢.
不過,佢老公知道佢想離婚,一早提醒佢唔會得到啲乜嘢,而仔女就一定唔會畀番佢,每個月頂多畀番幾萬蚊贍養費佢過基本生活,但闊太對呢個條件就唔多接受.
已婚影帝濫情兼吸毒
馮仁昭知道唔少紅星認為食可卡因可減壓,但呢啲諗法好儍.記得有位半紅不黑嘅已婚影帝都幾多情,有次佢同一位女星拍戲擦出愛火花,兩個人喺一個聚會飲酒,吸食大麻,結果發生埋關係,但第日瞓醒後,已婚影帝都唔記得自己同邊個搞埋一齊.
紅歌星越洋召妓
有一個天王級紅歌星好鬼鍾意去召妓,不過佢好少喺香港搞,因為香港有太多狗仔隊.呢位紅歌星有咁多女fans,所以佢召妓都會好小心,每次都會搵埋啲助手同保安陪佢一齊去,其實馮仁昭都唔係咁明,紅歌星有個咁靚女嘅女朋友都重唔滿足.


text:
「成功」
人要成功就需要有目標,而要達成目標就需要有動力,所以動力係成功嘅源頭.如果無咗動力嘅話,其實就好難達成目標,最終只會失敗收場.所以動力係好緊要,要有動力先至會成功.當然每個人嘅成功標準都唔同,有啲係簡單嘅,有啲係複雜嘅,只不過所有嘢都係要有動力先至做得好.如果有一日你失去咗動力嘅話,相信係應該改變自己嘅時候,或者試下改變目標或者自己成功嘅定義.
「動力」
每個人嘅原動力都會有唔同,有啲人會係因為金錢,有啲人係因為家庭,有啲人係為咗生活,等等.咁你嘅原動力又會係因為啲乜嘢?好多時人會因為唔同嘅環境而失去咗動力,所以要調節自己嘅心態係好緊要.只要一日仲有團火,仲有些少嘅動力,其實就有機會成功.雖然有時真係會做到心灰意冷,但係如果連自己都失去咗動力嘅話,真係無人可以幫到你!
「肯定」
如果你問我,我嘅動力係啲乜,我相信係肯定!嚟種肯定唔係金錢嘅肯定,而係能力嘅肯定!因為好多嘢唔係金錢可以取代,只要你有能力,自自然然就會有唔同嘅回報.有啲回報係錢都買唔到,所以我做嘢好多時都係係睇長線,唔好因為短期嘅回報而去改變自己嘅目標.不過話雖如此,唔係個個人都會係咁樣諗.所以做人最緊要知道自己嘅目標先至會成功!
Also published on Medium.


text:
你聽過伙煲劇嘅必備三寶?零食,嘢飲,支架好!
而家手機支架種類越嚟越多,圖案樣式亦越喛越得意,到底點先可以揀到啱自己,又鍾意又好用嘅手機支架?
今天集比就嚟幫大家做快速分析,以後面對五花八門嘅手機支架唔洗心驚眼花啦!
快啲睇下手機支架點揀,先最符合你嘅偏好同需要!
一張圖就清清楚楚睇明唔同手機支架嘅優勢分布.
- 手機指環扣
作為手機支架系列嘅始祖──手機指環扣可以話係最堅固耐用嘅支架啦.
金屬質料支撐力強,扣環又大,就算係最粗嘅拇指都可以一秒勾住手機帶住走,超方便.
部分款式嘅金屬扣環仲會設計成扁平底,令佢放喺枱面用得更穩固.
金屬指環扣除咗具備堅固特質之外,仲有高級質感嘅優點,對於追求時尚感或者整體搭配嘅人嚟講,手機指環扣會係最經典成熟優雅嘅選擇.
- 手機指環貼片
有體積細,唔掗空間而且觸感舒服三大優點嘅手機指環貼片,係目前勢力逐漸崛起嘅人氣款!
指環貼片引以為傲嘅輕薄度,令使用者就算將手機放喺衫褲袋都唔會卡住唔舒服,好多習慣將手機放入袋嘅人都話,指環貼片係最方便舒適嘅支架.
另外,手機指環貼片高彈性同高適應性嘅優點,可以更貼合使用者嘅手指,觸感亦比金屬扣仲要軟.
手機指環貼推薦給常把手機放喺口袋,或會因為指環金屬造成手部疼痛嘅人,唔論係超省空間或還係彈性觸感都能滿足你嘅需求.
- 手機氣囊支架
前排伴隨住社交媒體,藝人明星嘅打卡同廣告,帶住超高討論度,氣勢磅礡嘅手機氣囊支架,令年輕男女紛紛跟上潮流爭先入手.
氣囊支架最大嘅優勢係可以將手機完全橫放,唔會因為支架黐嘅方向產生角度障礙.
氣囊支架嘅多角度適應性,原因嚟自於底部可以轉動設計,令佢就算有千百種造型都可以即刻調整到最fit角度,唔洗整嚟整去整成日.
而且各位知唔知?氣囊支架嘅施力點因為更接近掌心,作用力方向同手指呈垂直,所以相當啱成日橫向碌手機嘅用戶,好似係音樂GAME,手機遊戲或者係翻頁式漫畫等等,成日用呢啲app或者係上網頁嘅人都超啱用氣囊支架.
當然手機支架種類仲有好多,但而家主流款式仲係以呢三款居多!
集比簡單幫大家整理出唔同嘅優勢,以後見到手機支架係咪更加好揀呢?
如果唔想揀市面上嘅撞款手機支架,歡迎嚟搵集比製作屬於你絕無僅有嘅訂造手機支架!


text:
無綫劇集《逆天奇案》於周二(11日)舉行宣傳活動,男主角陳展鵬出席為劇集造勢.展鵬對上一套出街的劇已經是三年前的《天命》,他自言今次劇集出街又期待又有壓力,因為頭幾集他的戲份較重,他續說:「你問我,我係有信心嘅,你問好唔好,每個觀眾嘅睇法見仁見智,但係起碼拍呢套劇嘅時候,有返自己香港嘅特色同節奏,有返大家鍾意睇港劇個感覺.」
展鵬坦承自己也希望先照顧香港觀眾的「煲劇」口味.他直言:「你問我,我哋唔拍港劇,冇乜人拍㗎啦,會消失,會冇咗港劇.我希望例如好似音樂咁,廣東歌,唔再唱嘅時候,就唔會再有廣東歌.」談及網民認為TVB拍多警匪片,展鵬承認的確是有好多類似片種,但他覺得這是香港的文化之一,他說:「點樣可以有一啲新嘅題材,同埋新啲嘅切入點.」他表示自己之前拍下來未播的劇,除了這部外,其實其他劇也是與警察無關的,他強調:「 其實警匪片係應該要拍嘅,但係真係要大家諗吓點樣可以畀啲有返啲質素嘅畀觀眾睇.」例如今次的《逆天奇案》,在細節上也跟以往的有不同.
又例如不少網民批評無綫的劇集不夠「貼地」,展鵬承認有時也會這樣想,但「貼地」與否其實是取決於生活的品味等等,「但係當然我哋電視劇都希望帶多啲大家鮮為人知嘅嘢畀大家睇.電視劇同電影一樣,如果好嘅電視劇係應該帶到個空間(畀觀眾),呢個係幻想空間,你睇西片,佢都有個幻想空間,佢都唔貼地㗎,但係點解佢都可以吸引到你去睇呢?係因為佢成個拍攝技巧同埋個認真.到而家呢一刻我都永遠覺得,其實冇一個演員係演一場戲係完美嘅,或者呢一套戲係冇破綻嘅,咩對白係最好嘅,但係我哋希望喺我哋個拍攝過程裏面係認真,同埋用心,用力,觀眾係睇到嘅.」
展鵬近來重投樂壇出歌,近來他接受其他傳媒訪問時,講到試過緊接着陳奕迅(Eason)的演出出場,但有觀眾聽完Eason唱歌後就離場,他直言是真事,「因為實力太懸殊,當年Eason一出場(指:出道),佢已經係好有實架㗎啦.我印象中Eason新秀比賽嘅時候,唱學友嘅歌,已經outstanding得好緊要,所以觀眾其實咪就係識聽嘢.」他回想自己一出道時的歌曲大多是營造個人形象,而沒有太多要帶出來的訊息或感情.他又說:「其實呢件事有時自己係會驚咗,但都可以認清楚自己,唔係話你做歌手出到嚟,就一定有人睇,如果唔係你玩晒啦!我覺得要清楚當時點解自己會咁樣先,係咪真係好多不足先,你有冇真係聽返自己唱歌先,所以其實係一個好好嘅進步空間.」他覺得最緊要是有心去進步和學習,與時並進.
點擊睇有幾勁:


text:
話說近來有組補習學生,係一個月前啱啱由北京移咗民嚟嘅一家人,一家四口老豆老母大仔細仔.
補咩呢?就係補廣東話喇.
大仔嚟緊九月讀master,細仔仲讀緊小學,讀國際學校,家住九龍塘嘅house,簡單啲講即係好L有錢啦.
初初我都幾appreciate啲學廣東話嘅大陸人,覺得佢哋想融入香港文化,而且有受過教育嘅大陸人牌面上幾有禮貌.但之後就發現對佢哋嚟講,廣東話只係香港同大陸無縫接軌前嘅過渡工具.
當然現階段佢哋仲講得好差啦,拍馬都未追得上譚仔阿姐.
尋日上第六堂,老母話:「听得懂就是胜利!」
原來佢哋根本就唔打算識講廣東話,識聽就夠,當你班港豬屌緊佢哋嗰陣佢知你屌緊咩就夠,然後佢會用普通話幹回去.
個老母係咁講香港真係好唔方便(我心諗咁大個人都係第一次聽人講香港唔方便),例如請個菲傭七月請要成十二月先到:「在北京整个房间的保姆让我挑呢!」;想買架車又要幾個月先到,搞到冇得揸車出門下下要等shuttle;睇戲訂飛唔同院線要逐個官網訂冇得一個網劃一搞掂(佢話movie express都要link返去百老匯嘉禾度先買到飛唔夠方便喎);淘寶有好多嘢香港都買唔到;買嘢又貴,喺大陸一二百就買到啲好好嘅衫,喺香港睇上眼嘅件件都過千;又話支付寶好多地方都用唔到,呢啲位反而澳門同大陸接軌得比較好⋯⋯而且佢仲話:「繁体字太麻煩了,简体字好多了!」
有啲位我唔comment佢啦,畢竟我冇住過北京唔知係咪真係方便過香港好多,又有可能係佢未熟香港嗰套所以先覺得唔方便,你叫我宜家搬去北京我應該都覺得好乸麻煩.
但重點係,聽佢哋講呢啲嘢嘅時候,你feel到佢根本睇唔起香港嘅文化,佢哋預咗香港遲早都會同大陸接軌,到時佢哋就唔使聽唔使講廣東話,唔使睇啲一舊舊嘅繁體字.
我哋覺得佢哋文盲又點,佢有錢就是任性呀.
佢講到咁L慘,我就問佢:「那为什么你们还要来香港呢?」
人哋老母:「听说还是香港的教育比较好,所以我们就跟着来受苦了.」
嘩咁有錢嚟到香港都覺得係受苦,扯吧啦.
其實佢細仔喺北京嘅時候都係讀國際學校,即係唔識睇中文嗰啲,所以喺香港定喺北京讀書喺我睇嚟就差無幾.所以重點應該係佢就嚟讀master嘅大仔.
但佢個大仔成廿三歲,都唔使老豆老母照顧啦,佢哋咁L有錢,喺香港人買間屋畀個大仔自己住咪得,成家移曬民過嚟陪仔讀書真係有錢就是任性.
香港好似美國咁,其實一直都係移民國家.
我哋老豆同阿爺嗰代啲香港人,好多都係大陸移民過嚟,差在以前嘅新移民好多都好L窮,宜家嘅新移民好多都好L有錢.
我老豆老母都係新移民,當年阿嫲唔知做咩拎咗單程證嚟香港,我老豆就跟埋落嚟.後來阿嫲又唔知做咩返返大陸,老豆就留咗喺香港,兩年後老母又跟埋老豆落嚟香港.老母嚟咗香港三個月就意外有咗我,卒之就一直留咗喺度.
上一兩代嘅新移民通常都冇乜錢,加上一出邊境學歷練歷遭打折扣,嚟到先發現傳說中嘅遍地黃金係呃人,所以嚟香港真係受苦.
又同宜家啲暴發新移民唔同嘅係,上一兩代嘅人嚟到香港會自動自覺學廣東話,宜家嘅好多都覺得香港人要遷就佢哋講普通話.
去人哋地方尊重人哋文化呢啲基本嘢呢十年已經講得太多,問題就係大陸人唔覺得香港係人哋地方,佢哋覺得香港是中國不可分割的一部分,即使喺香港,中國依然是主.
我成日都覺得香港人真係好叻又好nice,對住鬼佬會自動波講英文,對住大陸人台灣人又會轉channel講普通話,你幾時見過其他國家嘅人好似香港人咁就得人咁有彈性至得㗎.
但對住呢班有錢就是任性嘅大陸人,包括我啲大陸學生,咁L睇小廣東話同香港文化真係會嬲豬.仆佢個街我相信母語係廣東話嘅人本身係聰明過母語係普通話嘅人,廣東話咁L靈活同千變萬化,照計會activate多啲腦部嘅地區去處理句子(總之我信了).
對住啲咁L臭串嘅人,香港人真係應該要多返啲傲氣.最起碼日常生活有人用捲脷普通話問你嘢嘅時候,唔使急住捲起自己條脷,用字正腔圓嘅廣東話答佢啦.
語言就是政治,吾等港豚真係唔識點樣對抗強權,但既然有人在前線為革命捨身捨自由,都應該有人在後方做啲揼石仔嘢.堅持講廣東話寫粵文咋嘛,好易咋嘛,日日都做緊㗎啦,加多少少骨氣企硬就得.
(sor9對住鬼佬我會講返英文,係唔fair㗎喇,鬼叫鬼佬從來冇打算用英文取代廣東話呀.)
另,
上堂講起「吟吟噚噚」同「岩岩蠶蠶」,我唔識解釋岩岩蠶蠶,需知佢形容物件又得形容人又得,然後我講到1999:「就是一个东西不完整,东缺一点西缺一点」.返屋企同老母講開,佢話:「即係『樣樣都齊曬,但係樣樣都唔好』」.
嘩,新移民嚟講我老母啲廣東話都真係算係咁.


text:
《 我的豪爸爸 》荷里活亞洲熱未退
《 我的豪爸爸 》無刻意嘅歌頌,反而幾真情流露,主角可以明示網絡封鎖會硬生生咁扼殺創作自由同空間.「想創新?去香港啦!」去香港,不過係2018年或之前嘅香港,要知道《 我的豪爸爸 》早响2018年喺香港同深圳取景;今日,關於香港嘅自由同空間,唔同人都換咗唔同嘅睇法.
咁樣係咪stereotype
吳耀漢飾演一個喺中國開玩具廠嘅有錢老豆,脾氣大,橫蠻專制,多情⋯⋯《 我的豪爸爸 》將佢塑造成為一個好似清朝皇帝咁款嘅極權霸者,不期然會令觀眾聯想起中國土豪新常態.係咪 stereotype 就見仁見智,不過亦都可以話係對社會現狀一種誇張嘅表述.反而女主角嘅設定無我開頭想像嘅「廢」,性格出奇地討好,唔係一個無所事事只係識得揮霍嘅富二代,有頭有腦,加分.
荷里活亞洲熱未退
自從《我的超豪男友》爆紅之後,講東西文化差異嘅喜劇電影就好似成為咗荷里活嘅新竉兒,令 Awkafina 稱后嘅《別告訴她》就係其中之一.相對之下,《 我的豪爸爸 》故事比較簡單,無勁爆嘅富豪生活,亦都無悲從中來嘅生離死別,女主角被迫返中國處理家族生意,同關係疏遠嘅老豆一時啱傾,一時唔啱 key,劇情有些少肥皂劇嘅味道,不過又幾襟睇,唔會話老土到會令觀眾側目.唯一比較明顯嘅問題係絕大部分角色都傾向用對白表達情感,少咗啲幻想嘅空間,演出上亦略嫌浮誇.
始終係美籍華裔style
雖然有香港人熟悉嘅演員同埋廣東話,不過《 我的豪爸爸 》底子裡始終係一部東西混雜嘅製作,有某啲時候難免會令香港觀眾感到唔夠自然.女主角嘅故事係導演 Emily Ting 嘅人生寫照.Emily Ting 其實係嚟自台灣嘅美國移民,而電影裡面飾演吳耀漢(講英文流利過講廣東話而住喺深圳嘅)細仔嘅小演員原來係 Emily Ting 細佬,再加上電影又無特別交代吳耀漢到底係廣東人抑或係上深圳發展嘅香港人,戲裡戲外都充滿著各種文化差異.外國觀眾唔會「分那麼細」,或者根本就分唔到,但係正常香港觀眾好難會忽略呢啲細節.《 我的豪爸爸 》整體上畀我嘅感覺就好似我去咗大陸見到我一班住喺美國嘅親戚一樣.
文:靈光


text:
- 臺灣攝影防潮箱/包臺灣食品,藥品安全檢測儀器臺灣食品藥品包裝機臺灣其他電子產品制造設備臺灣金臺灣無機鉛鹽和有機鉛鹽穩定劑臺灣可可豆臺灣工程裝飾材料臺灣裝飾材料臺灣汽車加工工藝設備臺灣房地產開發臺灣果/菜/肉混合泥臺灣服裝,服飾包裝臺灣食品包裝機械臺灣酒店服務指南,菜譜臺灣酒店服務車臺灣其他網絡設備,配件臺灣貓貓服裝服飾臺灣其他工程與建筑機械臺灣日用品包裝臺灣數碼,電子產品包裝臺灣寵物服裝服飾臺灣機械設備用電動機臺灣其他無機非金屬材料臺灣食品包裝臺灣印刷設計及服務臺灣其他礦山施工設備臺灣非金屬材料試驗機臺灣農副產品加工機械臺灣工程機械配件臺灣造景/裝飾臺灣電子五金材料臺灣服裝加工設備零部件臺灣電子產品膠帶臺灣其他煤化工產品臺灣家用電器包裝臺灣印刷設計服務臺灣景觀工程項目臺灣汽車零配件用鋼臺灣其他鮮活水產加工制品
推薦黃頁>>更多
- 朝耀建設有限公司
- 泰安市泰山區悠然足道店
- 泰安市泰山區旺財心理咨詢工作室
- 泰安市泰山區福士鮮果店
- 泰安市泰山區盛沐足浴店
- 泰安市泰山區鑫晨花卉銷售中心
- 泰安市泰山區躍姐理發店
- 泰安市泰山景區啟芹工藝品經銷店
- 泰安市泰山區雙河農家樂飯店
- 泰安市泰山區舌尖串悅餐飲店
- 泰安市泰山區永富成人用品店
- 連江縣琯頭鎮黃國強小吃店
- 連江縣琯頭鎮陳龍其他副食品店
- 連江縣琯頭鎮水忠油漆店
- 連江縣黃岐鎮嬌燕日雜店
- 連江縣鳳城愛玉小吃店
- 連江縣浦口鎮明星理發店
- 連江縣琯頭鎮吳建標電信服務部
- 連江縣鳳城鎮長青魚丸店
- 連江縣官頭鎮玉英米店
- 連江縣浦口陳鳳其它副食品店
- 連江縣琯頭鎮真尚美精品店
- 連江縣鳳城鎮大有農副產品經營部
- 連江縣曉沃林志其他副食品店
- 連江縣東岱鎮峰杰理發店
- 連江縣鳳城鎮不剪不散燙染發室
- 連江縣鳳城鎮單身主義服裝店
- 連江縣馬鼻鎮為舒鋁合金加工店
- 連江縣琯頭鎮順法豬肉攤
- 連江縣鳳城鎮靜濤五金電器店


text:
上篇講完自己細個嘅經歷之後,見到大家都有一齊分享,甚至係inbox打氣,好多謝你哋❤
其實我還好啦,童年係影響咗我對婚姻嘅感覺,甚至有恐懼,但因為我讀完大學之後已經搬出嚟住,算係「及早治療」,即使用咗好長時間先逆轉到,例如細個做錯嘢講對唔住,媽咪係唔會原諒,或者原諒都唔會好聲好氣,如果佢答:「走走走,唔想聽.」其實已經係原諒咗我.
呢種方式令我長大後一度唔識得原諒別人,因為會潛移默化,有段時間我覺得自己好小器,後來一個人住,又喺社會浸耐咗,遇到一啲好大方,心胸好廣闊嘅人,我會慢慢喺佢哋身上學習,所以擺脫咗呢啲影響,而我通常都喺呢類朋友身上見到,佢哋同屋企人關係好好,可以攬頭攬頸串嚟串去嗰種.
我媽咪其實係一位好盡責嘅母親,只係某啲位令我……唔識點講.有一次返媽咪屋企同細佬打機,唔記得咩事媽咪要封利是畀人,佢以為屋企冇利是封,後來好辛苦搵到一個,跟住行埋嚟同我講:「好在你嗰次結唔成婚有疊利是封淨低咋.」連細佬都停咗手冇打機望住我,我知細佬好難做,話媽咪又唔係,安慰我又唔係.
自此之後,我其實冇乜帶女朋友返屋企,明白呢種感受嘅人自然會明.
我身邊正正有兩個朋友成長背景好極端,先講A先生,佢喺模範家庭長大,小康之家衣食無憂,老豆老母好開通,咩都聽下個仔意見,好open去討論任何事,支持仔女任何決定,即使有啲嘢想叫停個仔唔好做,都唔會用鬧或者怨嘅方式,而係慢慢分析,出到嚟個仔唔聽就由得佢做,因為唔想佢第日後悔或者埋怨父母,最終撞板亦唔會用:「嗱,係咪呢,叫咗你啦!」呢種語氣去支持當初父母論調冇錯.
另一位朋友B先生就相反,由細到大都唔敢點反抗,屋企講嘢會畀老豆老母無視,所有嘢都由父母決定,唔聽就會一直被哦,撞板就會話佢抵死,家中兩老長期都係讚其他人啲仔女好叻,人前人後甚至喺屋企都會踩個仔,舉例人哋轉工升職加薪就會話陳師奶個仔好生性,自己個仔如果想轉工就叫佢唔好搞咁多嘢.
A先生同B先生都係好多人嘅故事係咪?你唔將呢兩個背景嘅人擺埋一齊其實係冇乜嘢,但拍埋一齊就會見到明顯分別.我同AB先生一齊出嚟係正常嘅,講真有時B先生講嘢仲好笑,不過去到多人嘅場合,A先生會好敢講嘢,正常發揮,B先生就好冇自信,唔敢出聲好似隱形一樣,所以A先生朋友較多,圈子較大,職場上都順利好多.
冇比較係冇傷害,偏偏A先生係代入唔到B先生嘅世界,舉例有次B先生話想打多份工儲錢搬出嚟,A先生就會問:「點解要咁辛苦呢?人搵咁多錢做乜先?」即係點講呢……唔,字面上你唔可以話A先生錯,佢嗰啲對白係好心靈雞湯,看透世情嗰種,因為佢唔需要面對搬出嚟住嘅煩惱吖嘛,佢都唔明你做咩咁想擺脫屋企?做咩要打兩份工儲錢?A先生喺屋企住得好開心喎!
每次我叫B先生轉工,佢都係唔敢轉,我明白佢心理上好掙扎,其實想試,但由細到大都被灌輸一種訊息:「你冇撚用你冇撚用你冇撚用!」佢潛意識真係會覺得自己冇撚用,轉工,升職,加薪,統統係人哋嘅事,自己唔配擁有,就算把口同埋身體好想反抗,不過心理上已經係未打先輸.
曾經我都係B先生,好在我遇到唔少A先生,更加慶幸自己可以成為A先生同B先生嘅中間,因為我唔會過份樂觀,亦唔會一味悲觀,希望將來我啲仔女可以做一個進化版A先生,同時會識得體諒同埋拯救生命中所遇到嘅每個B先生.
“A lucky person’s lifetime is cured by childhood, while an unlucky person’s lifetime is spent curing childhood.”
-Alfred Adler


text:
「咖啡」
如果大家仲記得好幾個月前我曾經講述一宗香港公司係網上集資,而且勇奪「香港資訊及通訊科技獎-全年大獎」嘅智能咖啡機.點解又再講?事關過去咁多個月佢哋嘅創辦人一直話如果十月出唔到貨就會退錢俾之前曾經俾咗錢支持佢哋生產部咖啡機嘅人.但係到咗十月啦,部機仲未見到影,而家仲要話如果要退款,你只可能退得部分嘅錢,事關你嘅錢有部份已經用咗.
「騙案」
我諗今年最大嘅騙案一定唔係嗰啲電話騙案,因為至少佢擺明呃你錢,但係至於部智能咖啡機就用盡所有唔合理嘅邏輯同原因去遮掩佢哋嘅騙案.當然有一班苦主亦用盡一切辦法去退款,但係好多至今仍未成功.當你睇到佢話你只可以退回部份嘅錢,仲話因為要對佢哋其他嘅支持者負責任,咁不如話你已經用咗啲錢去風流快活,而你會有可能淨係退返一蚊雞.真係有病!
「苦主」
當然有一班苦主係鍥而不捨咁要佢哋退返晒所有錢,事關佢哋支持嘅咖啡機其實根本無存在過.講乜嘢已經買咗幾多部去全世界,乜嘢因為保密協議,又話申請專利,又話改個設計,等等.一大堆廢話連編!呃錢就呃錢啦,重要個集資平台唔會付任何責任,搞到大家要向信用卡公司去投訴先至有機會拎返啲錢.佢哋真係以為啲人好易呃,點知班苦主死咬唔放,仲話要搵「科技罪案調查科」,真係唔係講笑!


text:
學校冇咩海外升學support...可以去邊到睇多啲英國大學嘅資訊?
睇官網係大家最常用嘅做法,但其實仲有其他source畀你了解多d每間學校好/唔好嘅地方又或者係佢個vibe咁.而家就同大家介紹一下! 1. The Student Room 呢個有d似香港嗰d學術討論區咁,入面就係唔同人對一個topic嘅comments.佢會有d topics係XX uni VS xx uni,如果你struggle緊揀邊間做你個firm choice同insurance choice,睇呢類嘅posts就啱曬啦.佢都會有其他posts係關於一間大學嘅某個學系,通常每年都有會開一個新嘅thread,然後你就可以喺submit咗application之後入去睇吓d人幾時拎offer/ interview,等自己冇咁不安🤣 2. YouTube 外國有好多youtubers都會記錄吓自己讀大學嘅生活.如果有興趣知道UCL Geog嘅野,可以睇 Anpu 個頻道,因為佢之前同我地geog dept合作拍咗幾條片講關於喺UCL讀geog嘅野!另外,我有睇開Jack Edwards,佢係喺Durham讀書嘅~ 大家可以去Youtube發掘吓🙆🏻♀ 3. UCAS.com UCAS呢個網站除咗畀你去搞你個application之外,佢都會提供各類嘅資訊,例如personal statement應該點寫~佢亦都會有其他articles講吓喺英國讀書嘅野. 4. British Council/ 教育展 British Council有提供好多去英國留學嘅資訊,例如係一d畀international students嘅建議,介紹吓唔同學科咁.如果真係想深入d認識某d院校,我記得佢每年好似有舉辦d教育展,嗰陣就會有唔同英國嘅大學參展. 5. 去d升學agents嘅talk 我就唔建議搞UCAS都搵agents嘅(因為根本上自己都做倒).但佢地搞嘅talks就不妨去聽一聽嘅,因為佢地同唔同院校可能有d connections,可能請倒一d相關嘅人士同你講關於英國升學d野.


text:
秋天:大掃除 2.0
今時今日,我哋大多數人都花多咗時間喺屋企,因此確保我哋嘅空間乾淨,絕對成為大家嘅重要任務之一. 農曆新年同埋春天到嘅時候,大家都會非常熱衷打掃,一切都係為咗迎接夏天嘅來臨. 但無論任何時候,我哋都應該保持屋企安全同舒適,我哋認為秋天係清理雜物並且徹底清潔屋企嘅好時機.以下有一啲你可能想要添加到秋季大掃除待辦清單嘅事項.喺努力過後,你就可以喺冬天來臨時,享受一個清新,整潔嘅空間. 所以帶上手套,同小朋友一齊打掃! 寬敞嘅冰箱 為冰箱解凍係一件好事.仲係一個好好嘅機會檢查,食或者丟一啲擺放咗好耐嘅嘢.被冰塊堵塞嘅冰箱除咗減少可用嘅空間,仲會堵塞通風口,浪費電力.只要輕輕地解凍,將一碗熱水放喺冰箱內,用毛巾墊住.唔好用刀或者利器去剷雪,因為咁樣可能會損壞雪櫃或者冷卻元件. 閃閃發光嘅窗戶 落雨,晾衣服,就算簡單嘅呼吸 — 任何空氣中嘅水分都會導致窗同埋窗周圍發霉.首先用吸塵機除塵同埋吸走蜘蛛網,再喺濕布上用少量 ecostore多用途清潔劑,擦下窗台同框架.然後再噴上少少水清潔玻璃. 對於佈滿灰塵嘅窗簾,請用微濕嘅超細纖維布或者一副可以放入洗衣機嘅濕棉手套.對於百葉窗簾,可以將布包喺廚房鉗子嘅每個臂上,用橡筋固定,然後喺每一條簾之間移動捲走灰塵. 提示:對於無條紋嘅窗戶,一隻手拎住一塊布,另一隻手拎住 ecostore玻璃清潔劑,快速咁清潔就可以. 趕走灰塵 雖然我哋通常都會定期吸走地板嘅塵,但灰塵會積聚喺層架,牆板表面以及家具後面.喺秋季大掃除時,使用刷嘴(如果你嘅吸塵機有呢個附件),深入每一個角落去吸.寵物嘅床有好多毛?使用真空吸塵機(最好用 HEPA 高效濾網),然後使用粘性滾筒,然後清洗寵物床.如果某件物品唔再有用或者唔再令你開心—你可以將佢贈送,出售或者捐比慈善機構. 坐得更清潔 喺冬天我哋好多時都會懶洋洋咁訓喺梳化上攤抖,所以秋天就係整理柔軟家具同用具嘅好時機.小心咁用吸塵器將塵吸走,並清洗所有可拆卸嘅梳化墊套,以及床或餐椅上嘅枕頭墊套.使用溫同嘅洗衣液(例如我哋嘅 尤加利羊毛及精緻衣物洗衣液)並風乾. 安心睡覺 講到睡房,陽光明媚嘅秋天係比床褥通風嘅好時機,拎開所有嘅床上用品,打開睡房嘅窗.檢查製造商嘅建議,了解你嘅床褥需要幾耐反轉一次.今時今日大多數床褥並冇可翻轉嘅設計,但你可以將床褥上下掉轉.清潔床單同被幾時都係個好主意.如果你喺夏天同冬天有用唔同嘅被,請記得喺收起夏天張被前將佢通風.


text:
如果你平時想食冬甩,你會想去邊度買呢?人地有Mister .Donuts,Krispy Kreme,Cronutt,Dunkin Donuts……而香港又真係比較少冬甩專賣店.
今次我地黎到油麻地呢間全球有超過250間分店嘅印尼冬甩Cafe–– J.Co Donuts & Coffee,佢地主打嘅冬甩口味有成26款,仲有細細隻嘅J.PoPs迷你冬甩添!真係甜食控嘅天堂啊!
呢度嘅冬甩15蚊一件,88蚊半打,有8成材料來自印尼,製法都跟足總店架!冬南亞地區出品嘅冬甩真係好好食.冬甩每日新鮮製作,發酵後再炸香,配上不同口味嘅配料,真係好吸引啊!
因為係印尼人喜愛重口味,呢度嘅冬甩都偏甜,口感煙韌,唔會覺得好油,我地今次試咗3隻口味,分別係Avocado Dicaprio,Royal Tea同Cheese Cakelicious,小編就比較推薦佢個Royal Tea,唔會太甜,而且內餡係伯爵奶茶味架!
除咗外買返去同朋友開心Share,係度食Donuts做下午茶都唔錯架,呢度都有唔少飲品比大家選擇,亦都有冬甩三文治同長法包三文治,就算唔想食甜品都有幾多選擇..
J.Co Donuts & Coffee係香港有3間分店,岩岩好係香港,九龍,新界各一間,甜食控可以出動啦!
J.Co Donuts & Coffee
旺角彌敦道585號富時中心地下1,2號舖
灣仔軒尼詩道55號地下1及2號舖
將軍澳唐德街9號將軍澳中心地庫1樓B15號舖
All Photo via J.Co & Homita HK


text:
錦上路真係經過好多次, 但係當我每次見到呢個跳蚤市場, 抱住「咪又係咁」既心態, 都冇諗過要行, 不過今日行入去有唔同既感覺, 都幾好行同埋幾舒服(不過只限少人既時侯), 同埋發現這間申請專利自家製的香港人品牌 - 「豆花譜」
上一站>>CLICK HERE!
呢度既豆花譜聲稱冇用石膏粉,
等咗5分鐘度, 豆花譜就送到我面前,
第一感覺係好大個碗, 我叫咗最貴既豆花譜配韓國蜂蜜 ($42), 上面淋咗D澳洲天然藍莓果醬
先講個豆花譜, 感覺似布甸, 入口即溶, 係口裡面黐立立,
唔係平時食豆腐花嗰種又凍又爽既感覺
比想像冇咁凍, 因為裡面沒有含水份, 所以用衡溫雪櫃雪到啱啱好!
蜂蜜唔會太甜, 入口喉嚨唔會太涸, 加埋個藍莓果醬, 淋上豆譜一齊食啱啱好
講到雪榚多士, 起初我未睇到實物既時侯就幻想應該呢件係雪榚做既, 然後扮係多士
點知上到枱, 原來真係多士嚟既, 哈哈, 自己諗多咗!
不過佢賣成$30, 唔會係就咁俾舊雪榚你咁簡單啦
製作需時, 所以大家要等耐少少, 大約10-15分鐘
呢個時侯呀芊仲未起身!!!
一味三份, 全部都係細細塊既方型多士,
一份係就咁2塊多士(係用嚟夾番藍莓同雪榚嗰份多士),
一份係配頭先個隻藍莓果醬,
最後個份當然就係配雪榚,
舊雪榚我揀咗綠茶味, 佢仲有朱古力同埋雲呢拿,
雪榚上面同樣落咗藍莓醬同埋落咗少少麥維他消化碎餅
老闆上枱既時侯會提借埋一支酒精洗手液
因為佢都係想你用手食
老闆仲自己親自過嚟教我應該點食
呢種熱誠真係冇得頂,
先將第一塊多士放雪榚上, 對齊後, 然後壓扁, 角要向上, 然後先可以食
好講究, 當然點食都唔重要, 個份人情味先至係最窩心
雪榚用特別製法(老闆話唔講得) 放咗好耐都唔會溶, 食入口又冇雪榚咁凍, 好Creamy, 綠茶味重!
最後老闆見同我傾得好投契, 仲送多我一杯靈芝咖啡
我以為杯咖啡會好重靈芝藥材味(其實我唔知靈芝係咩味)
但係其實飲落口主要都係咖啡味
老細話靈芝咖啡, 藥材同咖啡個比率係3:7
入口滑, 咖啡味香! 落一包糖真係夠哂
終於等到芊芊起身啦, 因為天氣太熱, 我幫佢換咗件衫
我早有準備帶咗Bubble嚟吹!
吹吹吓嗰陣有個媽咪走嚟問我係邊度買, 因為佢見我D Bubble好勁, 好好吹!
佢話呢度買嗰好唔掂, 咁大家記住如果要吹Bubble就自備啦!
又吹波又影相一腳踢
Photo by CANON 5D Mark III, Len | EF 24-70mm f/2.8L II USM
豆花譜 Duo Hua Pul
呀劍評語: 價錢尚可接受, 香港人品牌值得支持, 食風味人情, 雪榚多士及豆花譜夠創新! 靈芝咖啡味道OK
地址:
錦上路跳蚤市場
營業時間:
周六,日及公眾假期
查詢電話:
3540 3308


text:
成班白痴去旅行,爽!!!!
我身邊既朋友有好多種:文静系,文青系,不理世事系,輕鬆系,樂天系,懶洋洋系.每一個旅程,有唔同既人既組合,都會發生好唔同既化學反應,可以係爆炸,亦可以係出現奇蹟.
而我,成日都會係瘋瘋癲癲個個,例如一路行一路唱歌加埋跳舞,又或者俾人呃既時候發哂脾氣,又或者坐到好似爛佬咁既款.其實係咁既,只係我平日連著得花少少都俾公司同事問候我做咩著到去飲咁既款,笑得太大聲又俾人側目,所以一有機會逃出呢度,我梗係鐘意做番自己啦!!! 而朋友有時都係投訴我好煩,好嘈,但如果我唔係厚面皮隨便你話,個旅程又點會咁熱鬧高興~~? (哈哈!!) 而我自己都好喜歡呢一班陪我一齊顛既朋友,做下D傻事,擺下D傻pose,見到新事物會好興奮開心share,就算成班人趕時間咁怒跑去趕車都可以好搞笑.成日都文青mode上身多愁善感,都要心情轉換一下.咁樣一齊Happy既旅行,真係好爽~~!!
我經常同身邊既朋友講,「做人唔洗太認真,低能一下好開心」.有時太過理性,心入面已經有一把尺去量度人地既文化,行為,可能反而會框住我地既思考模式.若然有機會用一顆樂天童心看世界,就好似一塊海綿咁吸收新事物,咁我地見既野都會闊d,呢一顆好奇心,特別重要.帶番個頭盔先,我唔係叫大家冇批判性思考,必要時都要做番個大人成熟咁諗野既! OK?


text:
02 Feb, 2021
女生們!而家哩個女性財致獨立自主嘅年代,理財當然都要靠自己啦~
如果妳哋能夠持續做到以下4點 ,相信妳哋一定唔需要為錢而閉翳!
1. 訂立理財目標
做每件事嘅第一步就係要訂立目標,當然理財都一樣,想要管理好自己嘅財富,第一件事就係要訂立理財目標!
而訂立理財目標嘅時候,必須要夠具體,貼地同實際,set得太離地嘅話,咁只會係「得個想字」;仲有就係要set一個期限,否則只會俾人類嘅墮性無限延長目標,而失去咗理財嘅動力.俾一個簡單例子大家,以一個月入萬幾嘅打OL嚟講,「我要半年內儲到3萬蚊買dream包包!」就係一個具體同貼地嘅理財目標喇.
2. 投資喺自己身上
除咗買股票等金錢上嘅投資之外,女生們更加要投資喺自己身上,時時刻刻增值自己,大家不妨好好利用疫情期間留喺屋企嘅時間嚟學多種語言同技能,除咗可以豐富自己嘅生活之外,分分鐘將來可以靠佢嚟賺取額外收入添!
3. 消費前三思!三思!三思!
小編都明白當女仔見到靚嘅衫同精品都會好衝動想即刻擁有佢哋,但往往單純因為「想擁有」就係咁買買買,不知不覺間就洗大咗.所以買嘢前要一定三思,三思,三思!
大家可以試吓「延遲消費」,俾自己一個48~72小時嘅「冷靜期」,之後冷靜啲諗吓自己係咪真係仲咁想擁有,或者咁有需要去買,一定要分清楚「想要」同「需要」,避免盲目消費同成為月光族呀!
4. 養成記帳習慣
近年電子支付逐步流入香港,加上最近疫情問題,大家都少咗出街,多咗喺屋企網購,用外賣app叫外賣…而就算出街通常都會偏向使用電子支付,以避免身體同現金接觸.
電子支付的確係超級方便,但大家有冇發現最近每個月嘅支出比之前多咗?咁係因為冇「現兜兜」拎現金出嚟俾錢,冇咗一種實實在在俾錢出去嘅感覺.所以就算用電子支付都好,最好定時做好記帳,避免過度支出.
仲要記得keep住預留一筆「預備金」或「應急錢」,咁就一定唔洗為錢而閉翳啦~
>>>更多理財小貼士<<<


text:
我奉勸各位一句,呢個亦都係我經驗之談,產前好搵定一間有古法紮肚,產後生髮同打荷爾蒙斑嘅美容中心「傍住」你,而我就搵咗信譽同價錢都唔錯嘅Perfect Mama,重點做Perfect Mama Picocure打走產後色斑,荷爾蒙斑.Perfect Mama Picocure 好唔好等陣會講到.
Perfect Mama Picocure 好唔好都係後話,因為我坐月之後一無痛感立即就安排Perfect Mama 紮肚師做紮肚,每日紮足8粒鐘,放工返屋企先拆走,就咁樣順利喺坐月後兩個月收返個肚腩同腰位,雖然磅數無咩點減但腰圍去返25吋真係好欣慰,好感動!之後我就用Perfect Mama Picocure 解決產後荷爾蒙斑問題,你問我Perfect Mama Picocure 好唔好?Perfect Mama Picocure work唔work?睇我而家成塊臉連雀斑都無就知!產後荷爾蒙斑呢啲野十個媽媽九個都有,只不過係深淺同幾多塊斑嘅問題,但一有絕對唔可以拖,愈早處理愈好!Perfect Mama Picocure 好唔好絕對唔洗估估下,你睇佢個打斑技術就知,真係用超皮秒,仲係用4種波長,等你唔洗再糾結膚色同面上色斑深淺位置用咩波長好,因為Perfect Mama Picocure 全包!如果超皮秒加4波長嘅Perfect Mama Picocure都幫唔到你打斑,我都唔知有咩可以幫到手,所以Perfect Mama Picocure 好唔好?梗係好啦!我就係產後打斑成功鐵證,有需要嘅姊妹都可以去Perfect Mama試下佢地 Picocure 打斑好唔好!
點解我一開頭就話犧牲青春換BB?相信好多母愛爆棚嘅媽媽都好唔認同我咁講,但事實真係唔怕講,如果你問我Perfect Mama Picocure 好唔好,若果我覺得真係唔好都唔會推薦比你.我由細到大都好緊張自己塊臉同身材,真係可以話係用錢砌出黎嘅好膚質好身材,我一星期三次有氧兩次重訓教練堂,仲有透明質酸針,Botox,蛋白針埋線同無針埋線,超聲波拉提,熱瑪吉,黃金微針,Pico……總之you name it我都做過!教練堂一個Plan最平都要7k幾,其他醫美療程平極都幾k一次啦?我執令曬個樣同Body,結果小魔B一出世將我打回原形,仲衰過之前……雖然Perfect Mama Picocure 效果好好,但邊個知我係一邊紮肚瞓喺張床度一邊打Picocure去荷爾蒙斑?有一刻真係好嬲好Sad爭少少喊出黎,Perfect Mama啲小姐姐都有幫我抹眼淚同安慰我……所以如果你問Perfect Mama Picocure 好唔好?員工咁將心比己嘅態度就好加分!老公話我產後抑鬱,其實我無,佢真係唔知女人平時付出幾多先可以Keep住年輕令女,一生完B所有努力同錢都付諸東流水……我又開始要搞好皮膚同修身,所以我話產前要搵定全方位嘅產後修復美容院,好似Perfect Mama咁一條龍過,我產後紮肚同打斑都喺佢地個度做,地點又好就腳,最緊要價錢好相宜,唔會肉疼!(不過想紮肚嘅sis記得預約因為好full好受歡迎)
Perfect Mama Picocure 好唔好?其實都等同於救我一命!我見到面上荷爾蒙斑愈生愈多,連十世前打走咗嘅雀斑都浮返出黎,真係好驚愈生愈多,而且好唔開心,照鏡覺得自己老咗十歲!Perfect Mama Picocure 好唔好都唔係我話嘅,親朋戚友都話我而家重回返以前顏值,真心係一白遮三醜呀!我已經推介咗好多首胎媽媽去Perfect Mama 打Picocure!個個都話母愛係天生嘅,你生咗佢出黎見到個B就會愛佢,如果係真嘅話就唔會有虐兒案啦?唔好誤會,我好愛我魔B,但生佢嘅犧牲感同樣好真實!我成日懷疑咁會唔會令我變咗個壞媽咪?其實呢一股怨氣我都唔知邊個要負責,只可以好努力去產後修復降低我嘅犧牲感,我嘅憤怒,增強返有細路嘅幸福感!所以有啲錢應洗得洗呀sis,女人唔錫住自己邊個會錫你?你要識得更愛自己,人生搵返平衡感,自信同滿足感先可以游刃有餘照顧好個B架!
好多親朋戚友都問我Perfect Mama 好唔好?Perfect Mama Picocure 好唔好?Perfect Mama Picocure 效果點?推唔推介Perfect Mama Picocure?以上答案全都是「是」.想知道Perfect Mama Picocure 好唔好可以去自己體驗一下先,試咗無壞,唔試唔知適唔適合自己,Perfect Mama Picocure 4個波長全部包曬我覺得Fullfill到全部肌膚要求架啦,無論色斑又好面黃又好缺水乾扁或成面瘡印都搞得掂,而且最緊要係打得走荷爾蒙斑,你話係咪?女人,無論產前產後都不會跌價,最緊要自己識愛自己!聽我一句勸,花少少錢換黎身心健康,做個湊B睇唔出年齡嘅令媽,何樂而不為呢?


text:
英國留學 FAQs 常見問題 | 學費,生活費幾多?幾時考IELTS?
1. 學費💰 大家都好關心去英國讀書嘅學費😂 咁我一年學費就要港幣大約26萬.UCL好似比較貴少少因為佢連埋field trip嘅洗費,平均黎講如果讀geog嘅話其他大學大約21-22萬,而其他科有d平d有d貴d. 2. 生活費💸 我住緊嘅宿舍因為ok近學校(15-min walk), en-suite (有自己嘅廁所)同self-catered嘅.我而家每個禮拜嘅租金係大約2500港幣,我見我有d朋友如果住得遠d租金可能就1000尾2000頭咁.如果想住平d就可以揀shared bathroom, 遠d嘅location (要搭車番學), self-catered同twin room.至於其他洗費夾夾埋埋,平均一個月我會洗4000-6000港幣不等.我自己都唔算大洗,冇話經常出去食飯咁. 3. 畀offer睇咩成績?考咩試?個grade要高過requirement定點? 主要睇你DSE predicted grades同其他你可能已經考咗嘅試 (我嗰時就考咗IGCSE同IELTS).值得一提嘅係,IGCSE唔可以代替DSE/ 佢地嘅A-levels,佢只係畀admission officers多一個參考.如果你真係想考一d試代替DSE,我身邊都有朋友自己自修然後考A-levels/ IAL.而IELTS如果自己未準備好考/ 考得未如理想,可以等佢出咗offer畀你再考都未遲.咁實情佢每樣野睇得幾重我就真係唔係100%清楚.我自己就覺得meet倒requirement係基本,如果高過當然好,但如果係啱啱好嘅話佢都應該會考慮埋你個Personal Statement.而IELTS我個人就覺得meet倒個requirement就ok,唔需要特別高分. 4. 面試 Geog呢科大部分學校都冇面試(除oxbridge),所以好睇你嘅personal statement, 成績同你老師封reference letter~因為我自己未經歷過.所以其他面試嘅野我都唔太清楚,淨係知可以skype interview/真係飛過去in咁. 5. 難唔難適應當地環境? 首先講accent,我自己就覺得我d professors嘅British accent唔係真係咁重😂 我有d professors都唔係黎自英國,所以都ok~之後有人問我社交方面嘅野,的確好多時Asians係會同番Asians一齊,而外國人就自己一堆.主要嘅原因唔係歧視,而係可能大家culture太唔同,同埋外國人比較"癲"少少,好鐘意玩玩吓,所以大家未必傾得埋,最多都係做個同學傾幾句咁.我自己覺得一開始最難適應嘅係d內容嘅深淺程度.你會覺得自己好似去咗另一個世界😂 但過咗2個月之後我都適應得7788.唯一我未適用倒嘅係呢到成日落雨嘅天氣...同埋d野食in general💩


text:
都唔洗我多介紹啦.今次小編都係介紹番有咩風景呀,風景呀,風景呀,同埋風景囉.當然啦,上飛鵝山係比較危險嘅一件事,如果係經驗較少(揸車我指)嘅車友呢就唔係咁建議你揸車上去啦,始終路段都係比較斜,所以大家都係儲返咁上下經驗先好上去.
-
上山注意事項
係清水灣道見到飛鵝山既牌就轉入去.
條路上上下就係係單程路,重要唔多避車處,所以千其唔好咁傻豬沿路上沿路落啦,記住要係扎山道落,附上地圖一張.
另外飛鵝山有時都好大霧,上去個陣記住開車頭燈啦, 自己睇清楚之餘都要小心無端端有對頭車落黎 (單程路都有既lol).好似我地今次上去咁,真係咩都睇唔清楚 so sad.
唔好講笑,上車個陣左兜右兜,旁邊重要無野圍住,點解有D似打緊頭文字D既喂!
-
日夜美景 盡在飛鵝山
唔好比咁多朋友仔耳濡目染話上面係偷情聖地先得嫁,其實飛鵝山既景致迷人,係九龍最高既山;係頂上面可以遠眺東九龍及西貢白沙灣既景致.而且係東九龍市區揸車上去半個鐘就到,一家大細都好岩去嫁.好彩D,天氣好既,係度重會睇到雲海同市區夜景添!不過今次小編就無咁好彩啦,雲就大把,不過就得雲囉.
上到黎都見到好多車泊左係崖邊
見到呢個亭就到啦, 落車個陣真係太凍,快快手影幾張相先!
亭既左面有一條路上去觀景台
觀景台既景致更加開揚,重有圖話你知邊度打邊度添! 呢邊就望到西貢既風景
呢一日(冬天) 真係好大霧, 所以影既相都係一般
落番黎再揸前少少,右手面就見到大老山既天文台氣象站,特登轉入去少少, 咦!又真係難D發現喎!
不過睇番地圖,原來前少少係警崗…..睇黎要當我無講過了.
另外, 係飛鵝山上面都可以睇到日出嫁, 如果可以揸埋車上去就可以唔洗咁辛苦啦!
-
秋冬芒草行
係秋冬時份,飛鵝山更加長滿芒草,各位車友如果想影芒草又唔想走去爬3個鐘大東山/女女想著得靚靚去影芒草的話,上黎飛鵝山就真係不二之選啦.今次小編就係車路邊影得個兩張仔(因為真係太凍啦,重手震lol).如果今日天氣好D, 我一定會爬過去飛鵝山北面睇嫁!
如果大家係專登黎芒草呢, 係茂草岩右轉落去到衛奕信徑,幾個山頭都長滿芒草, 大家有興趣可以沿住地圖上面行衛奕信徑去集下郵, 都有好多好風景嫁!
係呢個右轉入去就係啦!
秋冬時份都會比較凍, 如果各位朋友上到去個陣記住著多兩件衫啦!
-
落山注意事項
因為小編係寫呢篇文個陣都發現飛鵝山曾經有不少意外,而且扎山道真係太斜啦, 所以係經扎山道落山既時候記住要用低波/拖波行啦.我地係行行下個陣聞到brake 皮燒焦既味道,搞到架車最後落完山都要係平路邊抖下,真係咪話唔驚呀!
係扎山道落山都有一個觀景台
係呢度有大約5個車位
黎到扎山道既風景都唔錯嫁(個日係呢度影好過係上面影 so sad), 一場黎到不妨影多兩張相先走
由沙田坳道都可以揸車上黎嫁
如果各位車友想由慈雲山上沙田坳道到呢個觀景台, 路線如下:
-
總結
其實飛鵝山唔係大家想像中既車震聖地咁簡單既, 漂亮既九龍半島同西貢景色都抵大家上黎啦! 重可以輕鬆睇芒草同日落景致, 唔知會唔會令大家對呢度加番咁上下分呢?
-
泊車
無指定泊車位置, 所以各位車友要執生啦
駕車前往方法
- 飛鵝山觀景台位置


text:
第1件:維他奶係平民恩物?
唔講你唔知,維他奶出世嘅原因其實係為左提供廉價而有營養價值嘅飲品俾大眾,加上當時二戰時期好多人都得唔到足夠嘅營養,所以創辦人羅桂祥博士希望以營養豐富嘅大豆,製造價廉物美嘅產品,畀大眾享用.維他奶就係咁樣喺1940年誕生啦!時至今日,接近80年來,維他奶一直秉承提供優質營養嘅宗旨,嚴格選用非基因改造大豆製造,加上大豆有優質蛋白質及多種豐富維他命,所以無論任何年紀,都係佢嘅捧場客.
第2件:維他奶可以喺邊度買到?
如果你以為維他奶產品只係能夠係香港買到的話,你就真係太年輕啦!其實今時今日維他奶公司嘅版圖已經唔再局限於香港.近至新加坡,遠至西班牙,甚至一啲我地好少聽嘅地方例如塞浦路斯仲有接近極地嘅冰島都可以買到維他奶,問你服未?
第3件:無添加防腐劑飲落更安心!
為咗令大家飲得更健康又更安心,品牌所有飲品都係無添加防腐劑,咁就飲得更放心啦!而早於1975年,維他奶就由瑞典引入鋁箔紙包裝保鮮設備,配合超高溫消毒,令到產品可以保存多月都唔怕變質,維他奶仲係本港首家引進紙包裝同超高溫消毒嘅品牌,真係好有前瞻性!
第4件:到底大家點飲維他奶?
根據非正式統計指出,大部份人都習慣用10秒時間飲咗一半膠樽裝維他奶,之後嗰一半就會慢慢enjoy!返工又飲得,出街又飲得,喺屋企睇電視都飲得!買定一兩支旁身,咁就鍾意幾時飲都得啦!
第5件:維他奶陪你走過電視汁撈飯的日子!
唔講唔知,原來唔只幾時都keep得咁好嘅陳曉東,閃電傳真機嘅主持Simon哥哥魯文傑同「不怕海龍王」嘅陳浩民等,都曾經幫維他奶拍廣告㗎!一講起童年回憶即刻返晒嚟!
Source: Vitasoy


text:
粉嶺聯和墟食店多多,到底揀咩好?要支持良心店,又要食平價菜,仲有略有質素,呢間主打泰國菜嘅街坊小店就係佼佼者,去唔到旅行唯有食吓國外菜式先啦.
室內裝潢似足大排檔,又有木圓枱同摺櫈,牆上有唔少泰式壁畫,都算係打卡able,以懷舊設計,添加唔少復古道具,有啲似泰國餐廳crossover港式冰室嘅感覺.餐廳人流唔少,以街坊同拍拖情侶為主,唔少客人都係兩個人去食呢間平價泰式美食,各款湯粉飯每碗都係由$40至$45任揀,小食亦只係介乎$25至$32.菜式驟眼睇唔太特別,但食落就知性價比幾高,確實有驚喜.
必食嘅當然係牛湯粉 $40,湯頭好濃郁,顏色略深,濃厚得嚟唔係死鹹味,亦唔會好重香料味,泰式船河湯底真係有牛味,真係會忍唔住飲埋啲湯,仲有微量蔥花,炸蒜,略帶層次之餘亦有蔥香,蒜香.河粉滑溜,比平常港式河粉幼身,而且能夠吸收湯汁,夠掛湯.牛湯粉重點當然係牛啦,既有牛腩,又有牛柏葉,牛丸,通通都炆得軟嫩,牛柏葉有咬口,牛腩就勁索湯,可以唔需要再自行添加調味料,添加魚露,辣樣,豉油,砂糖會影響湯頭原味.
餐廳除咗主打粉麵,仲有就係碟頭飯,包括泰式燒豬頸肉飯 $42,燒得香口嘅泰式豬頸肉好惹味,熱辣辣最好趁熱食,泰式醬汁配搭燒豬頸肉好合適,醬汁帶酸甜味,甜中帶酸,幾開胃,醬汁完全唔辣,唔食辣都可以放心享用.豬頸肉幾大塊,但唔算得上厚切,基本唔算太肥膩,可以入口,蘸醬汁再配搭白飯可填飽肚.
青檸梳打 $18 就簡單以青檸配上梳打水,自行倒入,入口好Fresh,比較適合配搭重味嘢.而泰式奶茶 $18 嘅茶膽大概係採用泰國手標茶嘅紅茶底,同真泰式奶茶好相似,都係甜味十足,加上廚房一旁睇到有泰國手標茶葉嘅小罐,就更肯定.奶茶茶味香濃,奶夠幼滑,奶香茶濃,但甜味更重.
E.A.Tips﹕
(1)下午茶時段比較少人,最好避開食飯時間,唔使等咁耐位.
(2)兩個人人均大概$50,餐牌菜式唔算多,好簡單,適合選擇困難症嘅朋友.
延伸閱讀﹕蝴蝶山有蝴蝶? 晨運路線眺新界北風景
延伸閱讀﹕粉嶺神秘壁畫村 每個角落都有藝術感


text:
文:墨者
每次繁忙時段座地鐵都會聽到依段廣播「請往月台較前位置候車,會比較容易上車」.
聽到之後潛意識第一時間嘅反應多數係望下邊度門前面排得少人啲,然後排到之後繼續聽歌玩手機.醒目少少嘅人就會即刻sense到依段廣播有少少問題,講到好似如果佢唔做廣播嘅話啲人就唔識去少人既地方上車.
無錯,事實的確係唔講真係無人郁.
我記得好耐好耐之前,當時仲未有依個廣播,每次放工時間係太子站轉車都見到好多未過河嘅卒仔.所有人直行行到去人龍後面就好似自動痴住左前面果個咁,如果佢肯行多幾步轉入去比較窄嘅地方等車,咁佢自己又易啲上車,後面等緊嘅人又可以行前少少.但事實係窄嘅位根本無人會行入去,個個一落車向前行之後就好似唔識向左向右行咁,同未過河嘅卒仔有咩分別?
地鐵見到有咁嘅情況就開始加強「波板糖人」當值,不斷用大聲公重複又重複同一句野,不外乎叫人唔好超越黃線,上車之後行入少少之類.情況都慢慢有改善嘅,不過都應該用左成一兩年先多左人會行去較少人嘅地方等車.
最後地鐵就慢慢開始有廣播「請往月台較前位置候車,會比較容易上車」,最近仲大大隻字貼左係太子地鐵站嘅牆上面,依段說話好似一上地鐵就可以聽到落地鐵,但事實係好多人真係開始識向左右行,去少人嘅地方等車.
其實成句野都好低b,亦只係一個好普通嘅常識,但香港人就係踢一下郁一下,唔叫你去少人嘅地方就好似碌木咁企左係到,唔叫你上到車行入啲就真係個個都塞哂係門口扮沙甸魚,行入多兩步分分鐘連報紙都可以打開黎睇,但就係咁犯賤唔行多兩步.其實身邊好多野都係應該要知,但係唔去做,硬係要人不停講不停提不停洗腦先會去做嘅事,如果自己識早啲去做,早啲去發現,咁咪唔洗俾人洗腦囉.
本篇圖文獲作者墨者授權刊登,未經准許,請勿轉載!
墨者 Facebook:https://www.facebook.com/makzewrite
作者的其他文章:
>> 紀念冊上的一世朋友


text:
自由鳥毛公仔限定登場
2D嘅自由鳥平時就見得多,今次自由鳥跳出手機框框,變成3D立體毛公仔同大家見面,仲要有「無腳嘅雀仔」同「有腳嘅雀仔」兩個版本!每套包括一大,一細嘅自由鳥毛公仔同特別版萬字夾 (定價HK$200),仲免運費配送至全港Alfred Locker智能櫃.限量版毛公仔套裝只限自由鳥用戶購買,數量有限,要買就快啲登入Birdie Mobile App搶啦!
自由鳥除咗無合約之外,一直都為用戶搜羅至抵嘅獨家商戶優惠,無論係食住玩都有,放長假就唔怕無嘢做!除咗請飲賞茶,喺「賞茶」門市購買任何正價飲品有HK$7折扣優惠之外,四月第一個「Birdie Friday」仲有火熱限定嘅麥當勞「煙燻麥炸雞」,詳情記住留意Birdie Mobile App嘅公布.想暫時遠離煩囂,好好享受一個悠閒假期?自由鳥用戶凡透過指定優惠碼入住帝京酒店客房一晚,就可以免費享用花月庭自助午餐(兩位用),藍莓芝士蛋糕 (半磅)同紅酒.呢個四月就可以同摰愛或者朋友好好輕鬆下!
同時,自由鳥亦明白額外嘅健康保障對上班一族嘅重要性.自由鳥特別聯乘Bowtie推出嘅投保優惠繼續加碼,成功投保任何「Bowtie自願醫保」計劃或「Bowtie危疾保」計劃並輸入獨家優惠碼,就可以享有30GB本地數據獎賞及高達HK$2,000 Bowtie Cash,就算足不出戶都可以買到一份安心!
自由鳥每個月都推出唔同嘅優惠,為用戶送上唔同嘅驚喜.未上台嘅就快啲叫埋親朋好友一齊上台.登入Birdie Mobile App,緊貼最新嘅「商戶優惠」同「Birdie Friday」,有著數齊齊enjoy!仲點少得「數據P2P」,有數據齊齊用.


text:
10 JANUARY 2014(FRI)
又大一個月,小小豬已經41個月大,下個月就三歲半了,不過唔知點解總係覺得小小豬一啲都唔似三歲半,就連係街上嘅人都成日問我佢夠三歲未?
究竟係小小豬個樣生得細個,定係佢嘅行徑俾人覺得佢細路呢?算啦...唔深究啦,總之小小豬開心健康咁生活就足夠啦!
為左慶祝41個月大,今日我地三口子就嚟左個大長征,其實係去同小小豬去覆診呀~
其實係小小豬返PN時,由於小小豬講嘢唔叻,所以老師都叫我地去睇吓,早啲知道問題係邊,可以作出訓練.所以最後就經健康院再轉介去大口環兒童醫院再做詳細訓練.
係評估時小小豬都係唔肯講嘢,所以最後醫生都同小小豬開左個CASE.大大話話依一年多內,我地都返左兩堂言語治療(冇錯..一年多只係兩次,依個咪就係政府啦),之後一年後嘅今日就返去見兒科醫生.
點解要叫大長征?咪就係因為我地由屋企出發至去到目的地,大大話話都要大半個鐘,真係可以話搭車都搭到我傻呀!
我地約左兩點,但早左十分鐘去到,諗住早少少去到可以等小小豬WARE-UP吓,好乖仔咁自己睇圖書呀~
點知等左兩點半先見個醫生行入診所,覺得有啲過分囉,如果兩點半先開始接見,咁就唔好約我地咁早啦!(真係十個嬲呀!)
到我地見醫生個過程亦十分簡單,全程都五分鐘都冇.問吓小小豬日常生活同返學情況,到檢查小小豬時,都只係聽吓心跳同摸吓佢身體,最後都只係問左一個問題,就係小小豬叫咩名,真係何其簡單.之前又話小小豬言語弱,咁點解都只係問一個問題呢.真係完全摸不著頭腦呀!
醫生話小小豬大致都OK,所以都唔係做特別訓練,一年後再嚟覆診.
來回搭車三個鐘,等又要等半個鐘,見醫生都只係三分鐘,一年後又要嚟,真係有啲驚呀!不過大肥豬話都一年都係辛苦一次,始終開左個FILE,有人跟吓都未嘗唔係一件好事.
辛苦過後,我地去左間舒服餐廳食左個好味TEA,好好抖吓呀~
個麵包雪糕真係又靚又好味,雖然係見醫生過程都嬲嬲地,不過見到個靚麵包心情都好轉返啲啦!


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
一年一度嘅 DSE 終於完結,NoteSity 小編喺度恭喜各位考生「脫離苦海」,終於可以鬆一鬆啦!考完 DSE 之後有成兩個月先放榜,放榜之後又有近兩個月先開學,咁長嘅「假期」可以有咩做?又可以點樣準備大學生活?有咩可以充實自己?
忙咗咁耐,DSE 一完就好似突然得閒到唔適應咁,呢段時間除咗好好放鬆之外,難得有時間可以比自己自由分配,當然都有好多途徑可以充實自己嘅生活啦!
於是小編整理咗唔同類型 DSE 完咗可以做嘅嘢,希望可以提供一啲 Idea 比同學,好好運用呢段珍貴嘅時間!
目錄:
一,學業類
提升英文能力
了解課程內容架構
閱讀學科相關書籍
二,技能類
學語言
學攝影,修圖,剪片
考各種證書
三,收入類
兼職
學習理財及投資
整理筆記及教參書
四,娛樂類及其他
畢業旅行
運動
做義工
一,學業類
正所謂「學習使我快樂」,就算 DSE 完咗,都阻擋唔到莘莘學子喜愛學習嘅心……講笑姐,其實係想話比大家知,雖然已經考完 DSE,但只要 JUPAS 未放榜,一切都未塵埃落定.所以趁呢段時間,除咗可以好好思考前路,了解大專院校唔同學科以做出正確嘅選擇外,仲可以好好增值自己,令自己準備好大學學業同生活.
提升英文能力
大學好多學科都需要睇好多英文閱讀材料,甚至上堂會用英文上,Tutorial(導修)會用英文討論等等.所以無論 DSE 英文考成點都好,都應該繼續提升自己嘅英文能力,因為學好英文真係終身受用,喺香港地,無論係學業,工作定社交上,都需要用到好多英文,所以一定要趁得閒打好基礎.
咁可以點樣趁呢段時間提升英文能力呢?以下係 NoteSity 小編簡單分享嘅一啲方法:
聽——聽多啲 Podcast;睇 Youtube 片,煲劇,睇電影嘗試唔開字幕(如果太深可以揀歐美卡通片睇)
說——跟讀練習(揀一個歐美影視角色 / 一個真實嘅歐美人作爲模仿對象,睇劇集,演講,訪問等等片段嘅時候儘量模仿佢嘅說話內容,口音,語氣,速度)
讀——多睇英文文章,新聞,雜誌,小說等等;有時可以寫底唔識嘅 vocab
寫——用英文寫日記(無論寫成點或者寫幾多都好,只要有寫都可以訓練到用英文思維唸嘢)
了解課程內容架構
大家應該都知道,喺 DSE 成績放榜之後,仲有一次根據自己成績修改 JUPAS 嘅機會.所謂「知己知彼,百戰百勝」,喺最後一次機會之前,要清楚了解學系,學科究竟係讀啲咩,先可以判斷係咪真係適合自己;另外,考完 DSE 大約都會心裏有數,如果覺得自己考得唔係幾好,都可以喺呢段時間做好兩手準備,了解其他以前未了解過嘅院校資訊,爲其他出路作打算.
大部分學科課程內容,架構等資訊,都可以上院校官網搵到,如果你仲未嘗試了解自己心儀學科嘅重要資訊的話,就快啲把握放榜前呢段時間唸清楚啦!小編有同學真係試過因爲無睇清楚學系課程而揀錯學科,結果後悔不已!
NoteSity 小編喺(中六升學指南)網頁裏面分享咗唔同熱門學系同升學嘅資訊,有興趣都可以參考下!
閱讀學科相關書籍
大學所學嘅內容確實比中學所學嘅更深,更廣,所以如果擔心入到大學會唔適應,或者仲未知道該學科適唔適合自己,可以去搵一啲相關嘅書嚟睇,打好基礎知識,當做一個入門試驗.例如喺院校官網嘅學科課程大綱裏面,多數會有課程名稱或簡介,可以上網 search 下相關內容,有時候網上甚至會有一啲推薦書單.
大學嘅課程大多都需要讀著名學者,作家等嘅理論.例如如果你想讀中文,就可以搵下關於音韻學,古代文學,現代文學,當代文學,香港文學等嘅理論書籍,接觸唔同類型作者嘅作品;如果你想讀心理學,更要搵下唔同心理學大師嘅著作,或者一啲入門嘅心理學學術書籍.
二,技能類
好多人都話入大學係為將來進入「社會大學」好好作準備,而將來無論係就業定係繼續升學,往往都需要一個好嘅履歷,證書,如果有唔同嘅技能更會加分,所以呢段時間都可以開始唸下有咩技能可以充實自己:
學語言
好多人上到大學都會選擇副修一門語言,或者當做 free elective,除咗為興趣,為去旅行,爲充實自己,學多門語言都可以提高自己嘅競爭力.而暑假裏面,既然有比較多時間,除咗出去報比較貴嘅語言課程之外,都可以嘗試自學,書店,圖書館都有好多相關教科書,完全可以自己買書或借書,而網上更係有好多學習資源同教學影片.就好似學英文一樣,學習一門語言都需要花好多心機,上面提過嘅提升英文能力嘅方法,當然同樣適用於其他語言!
學攝影,修圖,剪片
小編認爲,喺呢個數碼時代,無論係爲咗大學上莊,實習,或者未來返工,做 freelancer,創業等等,攝影,修圖,剪片等都係一啲重要技能,學多無壞.甚至乎小編大學讀嘅一啲必修 course,都會有需要整海報,剪片嘅 group project.所以趁住暑假,大家可以學攝影,或者試下探索唔同嘅修圖,剪片軟件,例如:Photoshop,Adobe Illustration,Indesign,Final Cut Pro,Premiere 等等,大部分軟件都有試用期,探索裏面唔同功能都已經夠用.
考各種證書
要證明自己嘅能力,總係需要一紙證書,所以趁住有時間,大家都可以去考下一啲對將來履歷有用,或者有利搵工嘅證書.例如夠咗18歲就可以去學車考牌;考 IELTS 或 TOEFL 證書到時可以申請 exchange;普通話水平測試證書,樂器證書,各種興趣相關證書有助搵兼職;考急救證書以備不時之需等.
三,收入類
大部分人中學畢業之後,就開始經濟獨立,已經唔再需要父母比零用錢,甚至會自己負擔大學學費,選擇搬出去住等等,所以就需要學識賺錢,理財,增加收入.NoteSity 小編就總結咗以下三種 DSE 應屆畢業生嘅收入途徑:
兼職
DSE 完咗之後,好多人都會選擇搵 Part-time 或暑期工,唔單止可以搵到自己「第一桶金」,更加可以積累經驗,認識唔同嘅人,嘗試體驗社會工作.搵工途徑有好多,例如上勞工處網頁,各種搵工網頁(要留意網頁及公司嘅可信性),直接到店鋪應徵等等.比較常見嘅工作有以下呢幾種:
優點:有更表,時間較爲固定;可以接觸到唔同人
缺點:大部分時薪都會較補習低;有時工時會較長
優點:唔使成日企,較為舒服;對功課,教小學生等工作比較簡單;通常因應情況只需要返幾個小時或半日
缺點:要面對同處理唔同類型嘅學生,要有一定耐心同應變能力
* 需要注意補習社係咪教育局註冊機構,同埋係咪合符教育局條例嘅要求!
(小編試過喺一間「提供非正規課程的註冊或臨時註冊私立學校」嘅樓上補習社做功輔班導師,咁啱遇上教育局人員巡查,先知道原來呢種類型嘅補習社有課室容納學生人數嘅限制,超過咗就係違規,而就算係兼職教員都會受到牽連!所以應聘之前或之後真係要問清楚!)
優點:方式,時間都比較有彈性;時薪因應學歷,成績,學生程度而決定,但相對其他兼職人工較高
缺點:未出 DSE 成績會比較難搵到;需要識得同學生,家長溝通
優點:短期工作;無需要特別技能;除咗書展以外一般工作量都唔大
缺點:書展需要成日企;要面對同處理唔同人嘅詢問
學習理財及投資
中學畢業就要開始經濟獨立,所以要開始開設返銀行戶口,學習一啲理財知識,例如活期存款,定期存款,零存整付,利息,信用卡等等相關常識,再決定自己嘅理財方式.
另外,亦可以開始接觸一啲投資或股票知識,但唔好急於實踐,「投資有風險」,要了解清楚,考慮清楚先好試,儲蓄都唔好全部用嚟投資!而家都有唔少模擬股票買賣嘅平台,啱啱畢業未有資本,都可以趁呢段時間先累積經驗同知識.
整理筆記及教參書
考完 DSE,屋企肯定堆咗唔少書,練習同筆記,但唔好急住扔先,佢哋仍然好有用!放榜之後,如果知道自己已經穩陣唔使重考,就可以將各科二手教科書放售,除咗二手平台之外,旺角,觀塘,葵芳等地方都有唔少專門收購舊書嘅地方,再唔係都可以捐贈比慈善機構!
至於做過寫過嘅練習同埋筆記,其實都對於私補好有用.例如可以將啲學校工作紙,模擬試卷等題目 scan 上電腦再塗走答案;將自己寫嘅筆記,學校筆記,補習社筆記都 keep 返等等,系統整理返自己有嘅學習資源,到時候補習自然會用得上.如果自己成績唔錯,甚至可以整理返啲實用嘅筆記出嚟賣.
四,娛樂類及其他
畢業旅行
以前一考完 DSE,各位準畢業生總會一窩蜂涌去唔同地方旅行,體驗同一班朋友一齊旅行或獨自出走嘅滋味.可惜而家受疫情所限,大家邊度都無得去,就只好用唔同方式替代啦,例如喺香港尋幽探祕行下山,野餐,去酒店 Staycation,去下唔同工作坊,約朋友一齊玩下等等.
運動
終於脫離高中忙碌嘅生活,就無藉口唔做運動啦!暑假呢段空餘嘅時間,最好就係培養返運動嘅習慣,無論係室內定室外運動例如做 gym,跑步,打籃球,游水,打羽毛球等,都任君選擇,甚至可以嘗試一啲非傳統嘅運動項目,例如瑜伽,打拳,射箭,溜冰,滾軸溜冰等等,揀一啲自己有興趣嘅活動,順便減下肥嘛!
做義工
上面好多提及過嘅活動,除咗爲興趣都好似好功利,但係作爲社會嘅一份子,大家喺暑假都可以做一啲更有意義嘅事——做義工.好多社福機構都會招募義工,例如惜食堂,東華三院,保良局,紅十字會,甚至各區嘅社區中心等等,義工活動亦有好多種,例如賣旗,探訪長者,做動物義工,環保清潔運動,送暖活動等,甚至可以加入一啲機構做活動籌委會等等,幫到人同時又可以拓寬社交圈子.
以上就係 NoteSity 小編對於暑假有咩可以做嘅分享,希望可以比各位一啲參考,喺 DSE 之後迷茫或無所事事嘅生活之外搵到一啲新嘅目標!


text:
呢幾個月前後帶我媽都睇過三個牙醫.只可以講,唔係每一個牙醫都了解老人家住老人院嘅情況.
院舍嘅老人家都唔刷牙?
老人院隔日沖一次涼,其實每日刷牙同沖涼喺一樣咁重要架!對於一啲行動不便嘅老人家,或者好似我媽咁有時「師傅到」而被要求穿著安全衣,即使可以揸住柺杖都唔可以隨便自己喺院舍走動去廁所,刷牙洗面.或者會話,叫人扶住去廁所咪得囉,每個院友床前都有一個「叫人鐘」.
無錯!正常嘅老人家可以咁做,但係對於一啲患上認知障礙嘅人嚟講,佢地時空混亂,呢一刻忘記自己下一刻跟住要做乜,佢又點識自己按鐘叫人扶住去廁所刷牙呢?我媽食完晚餐,飲完宵夜奶之後,去唔到刷牙,又唔識按鐘叫人帶佢去刷牙,所以佢啲牙成日會有啲食物碎「攝」住喺牙隙,久而久之,成副牙差唔多全部有蛀牙.
如果用0分到10分去形容我媽口腔健康情況,會係0分.
大家諗下,有認知障礙嘅老人,唔識去/叫人去刷牙,或者有人會話,人老左會甩牙,好正常,但係呢個可以透過適切安排,令牙齒保養得好啲.牙齒保養得好啲,減少牙痛之苦,甚至可以預防再次中風*.
點解維持口腔衛生咁重要?
口腔衛生做得好唔好,完全影響生活質素.將心比己,牙痛起嚟,有苦自己知.每次我探我媽,佢都係會指住自己啲牙,同我講好痛啊!牙痛慘過大病,啲牙日痛夜痛,瞓唔到覺,心情唔好,加上好多食物食唔到,人生無樂趣,唔開心.
樣樣加埋,我只想講,維持良好嘅口腔衛生好重要.而呢個咁重要既照顧服務,唔屬於院舍住宿必須提供嘅服務之一,其實一年一次牙科保健都不及日常口腔清潔重要.(我知,又是人手問題做不到嘛⋯⋯)
只係我諗唔到除左請多一個外藉傭工上去幫手,仲可以點做,而暫時能力所限又請唔起,唉.事情已經變到咁先覺悟到,好似亦有點遲⋯⋯當大家老左嘅時候,想唔想有尊嚴,有生活質素咁生活,唔知大家覺得咁樣痛法會點呢?
下一篇會詳細講下睇牙醫經歷.睇牙醫先知道,原來好多醫生都唔了解有認知障礙老人住老人院嘅局限,連牙痛醫牙,都未必做得到.
*附註:研究發現-「口腔細菌脂入血 可致心臟病」,口腔細菌會藉傷口進入血管,增加血管栓塞嘅風險.咁即係中風機會都會增加.患上血管性認知障礙,一定要好好預防中風.維持口腔衛生,亦係預防中風嘅方法.


text:
喺十幾年前聽到人哋話喺網上談戀愛,唔少人嘅第一反應就係覺得好唔踏實.不過時至今日,美國就有調查指喺2005至2011年間結婚嘅男女,有三分之一係透過網上認識,說明網戀已經相當普及,就連澳門極品桑拿嘅索女雪兒亦話好處多多,睇啱再吔都未遲.
記得以前有巴打教網上溝女,千祈唔使傾咁多,最重要係盡快約出嚟見面.只係家陣情況唔同,網上溝女唔使再擒擒青,就連雪兒亦深有同感.雪兒解釋:「嗰時啲人之所以急住約對方出街,皆因當年嘅流動上網未普及,如果想同網友傾偈或視頻,下下都要返屋企對住部電腦至得.不過家陣就唔同,手機同板腦都可以上網,想同網友傾偈話都冇咁易,咪間接促成咗網戀變得普及囉.」雪兒又話網戀最好嘅地方,就係唔使好似傾電話咁唔可以放低,依家可以分心做其他嘢.雪兒笑道:「分心做其他嘢好緊要,等我有時間同時同幾個男仔傾偈,邊個最啱感覺同味道嘅,咪可以留低囉!」
同時間同幾個男士喺網上談戀愛,咪即係一個都唔使約出嚟見面?網上世界嘅嘢好虛擬o架!雪兒擰頭話:「梗係唔係只係識得吹水同網上調情啦!邊個啱口味嘅絕對要約出嚟見面.」網上又傾,出到嚟又要由頭再傾過,咁好嘥時間喎!雪兒聞言大笑道:「傾咗咁耐仲傾?梗係唔好嘥時間,反正大家都已經咁熟,當然係要拿拿臨入正題.」雪兒唔怕人哋只係喺度吹水,出嚟又係另一回事?雪兒諗咗諗後話:「其實家陣嘅男士好少會喺網上吹水,或者我遇過嘅男士佢哋都好真誠啦!更何況喺網上談戀愛都要識得帶眼識人,唔可以聽人哋講乜就信乜.」
身高:5呎2吋
三圍:34,24,34
撰文:魂
攝影:文


text:
中國出品嘅綜藝節目向來非我所好,但凡留意,都一定係有想睇嘅香港藝人參與,或者抱持人皆有之嘅獵奇心觀望,因為真人騷唔真實,遊戲騷有形無神,刻意為之嘅節目效果實在不敢恭維.近日友人極力推薦《中國有嘻哈》,我唔睇由自可,一睇,驚為天人.聽完大半集噪音(中國譯make some noise做發出噪音),我忽然就後知後覺咁明白到,原來中國節目或者志不在爭奪優勝,超英趕美,以富有中國特色嘅光怪陸離突圍而出,更似係製作人嘅真正野心,只係普通人如我一直以黎誤解太深,未及發現中國綜藝嘅雄心萬丈.
就以《中國有嘻哈》為例,成檔節目由參演明星嘅聘用,到小試牛刀嘅參賽者,都係怪得令人驚訝.節目開宗明義,點出中國都有嘻哈,但參演明星一概成分不良,同中國淵源極淺.因為質問人有冇freestyle而突破柒限嘅吳亦凡,生於廣州但長於加拿大,揸加拿大護照又受訓於韓國,直至成名離隊搵真銀之前,人生大半嘅時間都同中國無關,而嘻哈嘅修為(如有)亦然.再睇潘瑋柏,美國出世,就讀台北美國學校,然後美國大學畢業,活躍嘅國家都係台灣,除咗膚色係亞洲人,識講中文,唔知佢做乜走去鄰國做導師.而張震嶽同MC Hotdog,一個阿美族,一個台灣土生土長,亦根本稱唔上中國音樂嘅代表人物.即使模糊他人身分認同再配搭銀彈攻勢迫人跪低係中國出咗名嘅手段,但一個貨真價實made in PRC嘅嘻哈歌手都搵唔到就開檔《中國有嘻哈》,掛羊頭賣狗肉以外,亦有些少暗示咗台灣有比中國更自由嘅風氣嘅政治不正確.
嘻哈音樂難以紮根於中共治下嘅疆界,其實原因極其顯淺,就係嘻哈精神唔可能喺人習慣自我審查嘅環境出現.中國嘅民眾,口齒伶俐,能夠按住節奏連珠炮發嘅多不勝數,但能夠展現態度嘅少之又少,就連已經有一定知名度嘅參賽者,都只係表演緊表面嘅嘻哈音樂.
嘻哈係美國黑人文化,之所以唔簡單稱之為黑人文化,係因為佢嘅發源地係紐約嘅Bronx,用嘅語言亦係美國嘅英文,窮困嘅黑人族群同七十年代嘅美國呢個環境都係不可或缺,反而當時部分已經擠身社會主流嘅黑人則同嘻哈關連唔大,而同樣生活水準低下嘅拉丁裔美國人亦對文化有所貢獻.地下室之中,黑人聚眾作樂,以據講古非洲文化已有跡可尋嘅饒舌方式配合節拍唱歌,而內容方面則著重表現真實想法,宣示自我叛逆,向有權者申訴對現狀嘅不滿.因此,嘻哈起初只係邊緣地帶嘅次文化,直至欣賞同跟從饒舌嘅人日漸增加,有人會趁空檔隨節奏起舞,再有人實驗性質嘗試以直接轉碟替代舊有播歌方式又竟然殺出新路,嘻哈音樂至開始為外界所發現,然後風靡美國以至全球.
正因為嘻哈文化其來有自,要忠於嘻哈,必須要貫徹嘻哈精神,至會唱得有靈魂,言之有物.即使音樂人未至於言之有物,至少要係勇於敢言,自成一格,而非隨波逐流,任人擺布.《中國有嘻哈》成堆參賽者喺演唱嘅速度,語句嘅押韻,節奏嘅準繩,姿勢嘅創新幾方面,達到一定水準嘅大有人在,歌詞倒背如流亦似乎係家常便飯,但一聽佢地嘅歌詞,內容來來去去都係用好乾淨嘅言辭去講人地點樣睇唔起自己然後自己有朝一日會點樣揚眉吐氣,全部都失真而殘缺,淪為無病呻吟.嘻哈文化積極嘅意義,係提倡直接坦蕩,即使時見鄙俗之語,露骨色情,但至少係面對自己,無所畏懼.但喺中國,獲准播放嘅節目務必要有教育意義,因此上帝鬼魂唔講得,鹹濕賤格嘢唔講得,人權平等自由意志唔講得,就連日常生活無處不在嘅粗口都唔講得——一一閹割之後,搵Eminem去rap,分分鐘都會畀人叮走.嘻哈音樂節目要求愛國愛黨,爵士音樂節目要按領導指示綵排力求萬無一失,中國式嘅點撥,中國式嘅扭曲,高不成低不就,難免空餘嘻嘻哈哈.
雖然中國同嘻哈精神因為政治氣候而零舍格格不入,但停留喺只習其形而難得其神嘅,唔只中國.嘻哈精神係黑人喺西方文化之下嘅開創嘅次文化,係受美國意識形態影響之下嘅產物,從文化精神到表現方式,其實都同東亞人固有嘅生活信條大有距離.就好似體型高挑以至壯健嘅任何女性,普遍著唔出和服嘅美感咁,喺所謂全球化嘅現代,音樂交流無可避免,但西方音樂既然由西方文化背景所衍生,當非西方人接觸西方音樂,音樂底下嘅兩套文化,亦自然難免有所碰撞,產生不適應,擦唔出火花.大多數時候,大眾認定係要黑人至唱得到黑人音樂,但事實上係身處某個環境遭受某種待遇熟習某種生活方式嘅緣故,多於身分.
東亞嘅儒家文化,對於有話直說,從來缺乏一致贊成嘅推崇,而日本文化,亦唔係以開門見山為美德.儒家文化著重人情倫理,要求人喺講出心中所想之前,考慮長幼輩分,考慮家族利益,亦強調忍讓退讓係良好品格,肆無忌憚吐出狂言,同埋不修邊幅嘅衣著,都係不得人心嘅言行舉止.人由細到大浸淫中華文化,即使喺長大之後局部西化,亦唔容易調節同擺脫長期潛移默化而習得嘅思考慣性同生活方式,要唱出嘻哈嘅粗野狂放,我行我素,可以想知,係比美國人更有難度,周杰倫高舉嘅嘻哈旗幟,或者就係一種折衷.
另外,日本人對於旁人觀感嘅關切,同埋相當敏感而含蓄嘅習性,亦都唔鼓勵人脫離本位,隨心所欲,就算心有積怨,佢地亦唔會大搖大擺咁到處聲張,惟恐一己想法無人裝載.加上日本文化習慣將外來文化在地化,嘻哈所附帶嘅來勢洶洶,互相挑釁,亦好難唔經加工就成為日本文化嘅主流.正因為文化差異,有嘻哈感覺嘅亞洲臉孔,其實都係西化得好緊要嘅人,西化到一係佢就直頭成長於西方文化,一係佢就係佢所處身嘅社會之中嘅邊緣人.呢種情況其實喺歐洲都有,例如斯堪地那維亞地區同東歐國家嘅音樂口味亦同美國有唔同,但差異或者未至於東西方之大.想像南亞寶萊塢風格結合嘻哈饒舌容易,但想像印度電影有人高唱無神論,暫時所能想像到嘅只有宗教人士嘅猛烈反擊,嘗試嘅電影公司簡直自取滅亡.
無論如何,西方文明,或者美國文化所包含嘅精神到底係現代化嘅必然進步方向,文明嘅唯一指標,定係某幾千萬人嘅自以為是,巧合稱雄而誤導世界嘅帝國幻想,直至美國霸權衰落之前,直至吳亦凡唔以自己作品進駐美國音樂榜為榮之前,都好難有定論.但正如和服係和式設計,唔會人人著得好睇,要一種服飾全球受用,本來就難免要有所割捨,甚至改頭換面,只係東施效顰而又缺乏土壤做足全套,註定比可笑更可笑.只怪如今西方依然領先,我又仍然係目光狹隘嘅美帝走狗,中國式嘻哈自暴其短,欠缺消化外來文化再另闢蹊徑嘅力量,呢類此曲只應中國有嘅娛樂,我身為外人,人生又苦短,都係無福消受.


text:
DSE英文科雖然唔係死亡之科,但係一直以來都係入大學嘅關鍵科目,除咗大部分嘅大學面試都以英文為主要語言之外,唔少大學都會為英文科提供加成,所以大家千萬唔可以睇小英文科嘅重要性! 停課期間多咗時間溫習,相信唔少中六學生都會係呢段時間開始準備操 Past Paper,所以小編今次就集中同中四至中六嘅同學分享啲點樣補底,短時間提升英文水平同俾啲操 Past Paper tips 俾大家,等大家知道點樣去操一份卷先學到每份卷嘅精髓,咁就可以操得醒,操得勁!
如果係初中嘅同學仔想打好學英文嘅根基,可以參考呢篇 《初中要點樣準備DSE?》!
- 閱前須知
- DSE English 3個英文補底方法(中四至中六同學適用)
- DSE殺到埋身,短時間提升英文應試能力嘅方法(中六必睇)
- 操HKDSE English Past paper時應注重訓練嘅Skills!
- DSE English Paper 1-4 適用嘅心得+做題Skills
- 結語
閱前須知
好多人都會話其實英文根本就係靠直覺同個底,咩考試技巧根本係治標不治本.小編當年都曾經咁諗過,但係之後決定親身去參考下坊間嘅補習技巧其實係咩回事,先發覺其實兩者係相輔相成.所以底子好冇skills就會變咗好多時候都靠直覺,最後就中晒考評局嘅陷阱.相反底子好又有 skills 就可以大大提高命中率!
考試Skills大致可以分為兩種,一種係操卷 skills,比較focus多啲係時間控制同啲 general 又 effective 嘅做題技巧,另一種就係補習先學到嘅skills,即係由各位導師自創嘅答題技巧以及其他神技.小編接下來嘅段落就會闡述多啲前者(操卷 skills)同埋點樣係剩低嘅時間入面盡量補好嗰底,希望幫到大家!
DSE English 3個英文補底方法(中四至中六同學適用)
相信你聽得最多嘅一定係『每日聽一段 Ted Talk,睇多啲書,睇多啲戲』,但係呢啲全部都係『你阿媽都知啦』,我都識講,但係你又係咪真係會做呢?小編唔會否認以上方法嘅效用,但係對於連書名都要 google search,英文根基差嘅同學仔嚟講,以上嘅方法可能太困難.
小編認為要由零開始學好英文,學好一種語言,就首先要將佢融入你嘅興趣/生活,逐少逐少咁滲透.當你嘅已經建立好一個良好嘅根基,咁先好嘗試上面嘅方法.咁究竟具體做法係點呢?
-
將手機嘅系統語言 (System Language) 轉做英文
聽落去好似唔關溫書事,但係相信各位都熟悉你自己嘅手機介面,換言之即使換咗系統語言,你都會知道係邊度調教手機光暗度.一開始你可能會覺得有啲困難,但係每次見到唔識嘅單字嘅時候,就去查翻譯,其實會加深你對隻單字嘅印象,再加上你會成日用手機,所以接觸到英文嘅時間會特別多.
當養成咗呢個小習慣,你會發現你唔再好似過去咁驚英文,而是以習慣成自然嘅態度去面對學習, 所以嘅然又唔影響你嘅日常生活,但係又可以令你接觸多啲英文,識多幾隻生字,又何樂而不為呢?
-
每日係日常生活加少少英文
無論學習咩語言,最重要嘅就係持之以恆,因為語言係需要不斷累積,先可以提升到語言能力.你可以由而家開始係每日嘅生活加少少英文嘅小應用.例如試下睇英文嘅文章,新聞,可能一開始你會覺得好吃力,不過呢個係正常嘅唔駛擔心.你可以從淨係閱讀大標題開始,唔洗完成成篇文章,因為咁你先獲得持續學習嘅成就感,之後再隨著自己嘅學習狀況,去做啲小突破或小改變.係生活中加啲英文係最直接且自然嘅方式,可能一開始仲未養成習慣,但係都係要稍微刻意去練習先可以養成習慣!
簡單嚟講,好似學數學一樣,你要明白加減乘除嘅用法意義先做到數;所以學英文都一樣,你要整合同理解一套生字嘅用法同意義先可以一理通百理明!
-
補習 (中四中五同學特別適合)
小編唔清楚大家對補習嘅觀感,但係小編十分清楚如果想更加有系統咁去學習英文,去鞏固自己嘅根基為DSE做準備,就一定要未雨綢繆,去上補習班.雖然可能有人會認為咁樣學英文,係純粹為咗 DSE 而去學,根本就唔係真係學習緊一個語言嘅精髓.的確佢言之有理,但係無可否認嘅係補習學嘅英文係會為同學們打好根基,以另一角度去學習英文.當同學們已經各有所成確立咗穩固嘅根基,咁先再去發掘英文嘅精髓都唔遲啦!
AfterSchool 就有多位 DSE 英文攞 5** 嘅導師,幫助各位同學仔隨時隨地自主學習,提升英文水平!同學們可以透過DSE英文5**導師們嘅英文真跡同英文網上補習課程,發掘英文內裝嘅一堆機制(例如用 ”If” 都有4個 condition,幾時用邊個你又知唔知?)同寫作攞高分嘅關鍵,從此唔再怕英文!
DSE殺到埋身,短時間提升英文應試能力嘅方法(中六必睇)
開始呢部份前,各位首先要開始做上面提及嘅補底 tips 先!小編認為睇多啲英文書,睇戲用英文字幕,硬背字典,食生字呢啲方法大家一定識,所以唔多講啦.反而小編今日係度係想介紹啲更加另類高效既方法俾大家,就係碌 IG ….同做Janice Man!
IG方面,除咗@dse.engmrj之外(我哋間唔時會share啲關於英文嘅技巧),小編當年都Follow咗幾個專注 DSE 英文嘅 IG Account,得閒會教下大家啲做卷技巧同俾啲大家唔一定識嘅生字畀大家認識,相當有用!只要大家上google search 『DSE 英文 IG』就有架啦!
Janice man 唔知大家識唔識呢?(希望小編仲未同大家有 Generation Gap D:)佢最出名就係 “JM TONE”(上 google search 就有!),即係講幾句中文又講吓英文,又無限放大個R音,成日畀網民笑佢扮 ABC.雖然小編唔係鼓吹大家去扮 ABC,但係多啲係日常溝通上用英文生字替代中文,的確可以短時間内訓練到你嘅 Pronounciation 同認識到更多生字!一開始可以試下substitute下啲單字先,例如同friend傾偈嘅時候『今日係 IG 見到個 post,好 Hilarious 同 Amusing 呀!』; 久而久之,當你識咗更多生字,就可以試下講完整嘅句子!例如『今日係IG見到個post,佢教嘅vocabularies are really intriguing and useful, might come in handy anytime! 』可能一開頭你哋Friend會覺得好難頂,但係都只不過係呢三個月嘅事姐 (其實可以叫埋啲 frd 一齊講)!正所謂心態決定境界,所以要學好講好英文,就係首先要從心底裏相信自己識講英文,從而令自己夠膽講英文!Practice makes Perfect, 英文講得多,練習得多自然就會流利!
以上嘅兩個方法雖然唔係啲咩正派武功,但係小編認為係一啲比較有趣又可以短時間內提升英文水平嘅方法!
操HKDSE English Past paper時應注重訓練嘅Skills!
操卷就係以歷屆試卷作練習,訓練自己應考時會用到嘅 skills,因此應 focus 多啲係訓練題目類型同題目 keywords 嘅警覺性同做卷嘅時間控制!
-
訓練對題目類型同題目keywords嘅警覺性
做 Past Paper 最首要嘅目標 (Objective) 就係要加強自己辨認題目類型 + 題目 keywords 嘅能力,即係一見到條題目就要知道佢係問你個人意見嘅題目定係引用原文作答嘅題目. 當你做得夠多嘅Past Paper 同 認真分析考評報告,你就會自然建立到一個答題庫,即係一見到題目就知 要捉住邊隻 keywords 或者 知道係咩類型,點樣答,點樣寫.只要你成功加強呢個能力,咁就可以係各分卷到大展鴻圖,例如係 Paper 1 快速搵到答題重心同答題方式(引用原文/個人意見)& Paper 3 分辨到唔同 Task 暗示要你寫嘅文章類型.
-
時間控制
不論你溫咗幾多書,做咗幾多份 Past Paper,如果你應考嘅時候做唔切份卷,咁一切嘅努力都會前功盡廢!所以另一樣同學們要訓練嘅skills就係做卷時嘅時間控制同對時間嘅感知.聽落去好似好玄,好似超能力咁,但係時間控制簡單啲黎講就係要一早諗定每一Part要投放幾多時間(例如P1 Part A aim 用 30 分鐘,其餘時間擺晒落 B2 etc)
至於對時間嘅感知,就係即使專心做緊一 Part 嘅同時,都要知道已經用咗大概幾多時間,base on 後面嘅篇幅同題目數量,推斷夠唔夠時間做之後嘅 Part B.
DSE English Paper 1-4 適用嘅心得+做題Skills
小便整合咗啲之前做卷時所學到嘅小技巧,係度分享俾大家參考下,希望幫到大家!
DSE English Paper 1 Skills:Reading
Reading Paper簡單啲黎講,就係要做福爾摩斯,小心謹慎,唔好放過每一個線索!
- 唔好由頭睇晒篇文,先睇題目 → 搵題目嘅keyword → 然後睇一段做一part
相信高分嘅同學一早就知道呢個技巧,但係你哋又知唔知呢?如果睇完篇文先做題目,除咗可能會唔記得文章頭段嘅內容外,亦要花費額外嘅時間去重新觀看全文,一字記之曰:劣!
如果去睇一段文字之前已經知道佢會問乜,除咗可以幫你對該段落建立一個概覽,更加會幫你係睇文嘅時候可以更快鎖定答案.其次,小編就建議睇完一段就去做嗰 part 嘅題目.咁除咗可以減輕腦嘅載量,亦可以令你更容易明白文章嘅內容,因為其實題目會透露好多相關嘅資料比你.甚至有時你睇唔明嘅字,佢會係條題目到用另一隻字解釋相關嘅意思,令你瞬間明白該段所表達嘅意思,一理通百理明!所以醒目嘅同學仔一定係預先睇下考幾多題,考啲咩,然後逐Part逐Part清!
- 優先揾 keyword /同義詞嘅前一句 or 後一句
考評局出得嘅文章嘅起承轉合同前因後理都一定係互相緊扣,所以答題嘅關鍵線索同句子一定不離兩句之內!只要你搵到答題關鍵字,咁通常佢嘅前一句,或後一句都可以幫助你去完善你嘅答案!
- 優先睇首尾段同埋每段既 Topic Sentence 同小結句 較快捉到重點
DSE English Paper 2 Skills:Writing
- 對比以往嘅 Argumentative essay 題目 盡可能揀 AE 較客觀同公式化
除非你有一個好獨特同有深度,高立意嘅故事,如果吾係小編都強烈建議各位同學揀 Argumentative Essay(AE).對比番以往 AE 嘅題目,通常都離不開 Community, Education, Teenage, Development of Society,總之一定係同同學息息相關,一定唔會落唔到筆嘅題材.所以想 play safe 嘅同學就一定要揀 AE!
- Topic Sentence 同小結句 過渡句 搶 organisation 分 唔好用 Firstly, Secondly, Moreover
理論上用 firstly 呢啲係冇錯嘅,但係作文上來講係唔會加分嘅,所以小編建議大家可以搵啲 phrase 取代佢哋.例如:
- Firstly = First of all.../First…/To begin…/One reason is…
- Secondly = Another reason/example/point…/In addition…/Furthermore… Moreover…/The second reason is.../ The next problem is….
- Thirdly = Finally.../Most importantly.../Last…/The final reason is…/My last example is…/The most significant problem is…..
- Part A 任何文體都有機會出現,注意唔同文體既語氣同格式,背定某啲句子,搶 language 分!
DSE English Paper 3 Skills: Listening and Integrated Skills
- Datafile 入面一開始 jot 既 4 個 points,2 個 for B1 兩個 for B2,用唔晒係正常
- 揾晒三個 tasks 既 points 先開始做啲 tasks,用三種 highlighters 三種顏色 highlight 三個 tasks 既 Points
- 每個 task set 一個 time limit 比自己 做唔晒跳去下個 task (CLO 三個分入面記住 content 係最重要)
- Aim 高分既話 溫熟每個熱門文體 背定啲 intro 同 conclusion 慳翻出黎多d時間放係揾 content pt
P.S. 小編私心推介 Mr.J English 嘅 「一分不失」Paper 3 精讀班 (學費全免㗎~~),裡面真心教咗好多 Paper 3 必要嘅考試技巧! 快啲睇詳情啦!
DSE English Paper 4 Skills:Speaking
- 要睇歷屆試題,睇下有啲咩熱門試題
通常包括: Interpersonal relationship/Education/Technology/Parenting style/Common characteristic of young people
- 唔好死背啲只係識用於某的主題嘅句子,因為唔一定符合道題目既特定要求
相反,大家可以背反的相關嘅例子 or idea,同埋相關嘅 vocab
-
要熟讀題型
包括: Reasons, problems, solutions, solution evaluation, pros and cons, make decisions base on options
- 喺 10 分鐘嘅準備時間入面,一定要用 7 分鐘時間諗 points,跟住用 3 分鐘去 rehearse 自己嘅 point!
- 唔好淨係用 I agree/disagree,可以試下 ”You make a very valid/concrete point …..”
- 有豬隊友唔緊要,用神招 yes/no question 問佢,除咗顯得你有禮貌外,仲可以畀考官睇到你有嘗試推進同邀請大家加入個 discussion!
結語
要令英文進步其實有好多方法,以上小編所建議嘅方法亦只係冰山一角,唔係人人啱用.但係有兩樣嘢係不論你用咩方法學習英文都不能或缺,就係恆心同勇氣!『只要有恆心,鐵杵磨成針!』要學好一門語言並唔係一朝一夕嘅事,如果無恆心去keep住學習,尋找適合自己嘅溫書方法,自我增值嘅話,咁只會原地踏步,永遠都唔會進步.好多學生就係驚自己冇恆心就唔敢踏出第一步,所以點解我哋要勇氣,去嘗試打破自己嘅習慣同惰性,嘗試建立一套有效既學習系統!學習英文並唔容易,但係只要你肯踏出第一步,就咩都有可能!


text:
端午習俗大解剖 同龍舟上契有飯食?
今日係端午節,除咗食糉之外,梗係要睇睇龍舟比賽應吓節喇,而今年香港嘅龍舟嘉年華就要等到下個禮拜五先有得睇.其實喺珠三角一帶,每逢端午節前後,廣東省各地都好似啱啱過去嘅廣州車陂龍舟賽咁「以船會友」,紛紛...
區區有故講 2年前
騰訊拓荒牛 馬化騰靠創新戰勝難關
宜家科技發達,每個有智能手機嘅人都會裝返一兩個即時通訊apps方便同親戚朋友傾偈,除咗WhatsApp之外,WeChat(微信)應該係最多香港人會用嘅apps.唔講唔知,原嚟喺舊年,微信嘅全球每月活躍用戶數量突破10億,即係...
中外傳奇 2年前
中國首位女律師 民國殺手鄭毓秀
民國時期嘅傳奇女子多不勝數,有「鏗鏘玫瑰」之稱嘅鄭毓秀亦都係其中一位,佢能文能武,既係行刺袁世凱嘅殺手,又做過中國第一位女律師,令人印象深刻.香港跑馬地嘅毓秀街,就係以佢嚟命名. 鄭毓秀喺現今深圳嘅官...
區區有故講 2年前
建沙角B電廠 胡應湘:最大成就
相信大家都知,深圳係一個近幾十年先發展起來嘅一線城市,深圳發展之初,連電都唔夠用,直至沙角B電廠出現. 沙角B電廠雖然喺深圳福田註冊,但佢就坐落喺東莞虎門.深圳作為經濟特區發展初期,因為當地無發電廠,全...
中外傳奇 2年前
改革開放初期多走私?
阿史呢兩個星期都講咗一啲廣東响改革開放初期嘅歷史,正如阿史所言,廣東响改革開放初期其實出現好多社會問題,其中一樣就係走私.响改革開放初期,四個經濟特區門戶一開,國民就接觸到境外一啲先進嘅商品,好似電視...
中外傳奇 2年前


text:
打破外國壟斷局面 中國首位乒乓大滿貫得主——劉國梁
如果史友們有留意到呢排奧運乒乓球嘅賽事,應該都經常會見到圖中嘅呢位男子,就連港隊女乒奪得銅牌之後,其中一位球手杜凱琹都專門發文多謝佢,而呢位其實並唔係普通人物,而係中國首位乒乓大滿貫得主——劉國梁. 劉...
中外傳奇 2月前
由高低槓失誤0分到奧運平衡木金牌 「璇美人」劉璇
喺早前東京奧運嘅體操團體賽入面,國家隊嘅盧玉菲就喺高低槓項目入面出現巨大失誤,直接由高低杠上面跌咗落嚟.盧玉菲本身就係全能嘅冠軍,出現呢次失誤唔多唔少對信心都會有啲影響,而近排就有唔少網民提起早年嘅一...
中外傳奇 2月前
中國第一個奧運跳板跳水冠軍——高敏
呢幾日相信大家都睇唔少關於我國田徑,羽毛球,舉重嘅奧運史,讀過唔少關於呢班傳奇運動員嘅文章,而喺呢班運動員當中,其實有一個人真係相當犀利,佢所創下嘅紀錄就算嚟到今時今日都好難有人破得到,呢個人就係號稱...
中外傳奇 2月前
中國女籃第一大腿──鄭海霞
提起奧運嘅比賽項目,相信唔少史友都會即時諗起國家隊嘅舉重,跳水,女排,但其實喺以前,我地嘅女子籃球都相當出色,當時就有一個被稱為女籃第一大腿嘅傳奇人物,佢叫做鄭海霞. 鄭海霞早喺1979年就開始接受籃球訓...
中外傳奇 2月前
最美奧運冠軍 彈床公主何雯娜
國家隊彈床選手朱雪瑩响今屆東京奧運贏得金牌,唔單止為國家隊爭添一面金牌,仲係十三年後中國再奪彈床(即蹦床)項目金牌,而朱雪瑩亦被譽為新彈床公主.咁....上任彈床公主又係邊位呢? 相信睇過2008年北京奧運會...
中外傳奇 2月前
王嘉爾原本都係香港劍擊隊成員?
體育從來都係振奮人心,亦都有住獨特嘅魔力,喺全港市民一齊見證「劍神」張家朗拎到奧運金牌之後,全港都牽起一股劍擊熱,唔單止有好多家長為子女報讀劍擊興趣班,甚至仲有唔少劍擊相關嘅新聞慢慢報出嚟. 近排阿史...
中外傳奇 2月前


text:
時光飛逝,眨下眼新嘅一年又就快嚟到,每到年關都要諗,新年拜訪禮物究竟要送D咩先唔失禮,送畀員工嘅禮物要點先唔會out,送禮其實喺一門學問,今日小編就為您整理一篇狗年送禮推薦,令您唔洗再為禮物心煩.
外置充電器
呢個絕對喺萬中首選,現代人人手一部smartphone嘅比例佔大多數,手機一旦冇電就好似世界末日咁,所以外置充電器可以話喺唔少得,細細一個帶喺身,好安全感,任何年紀都可以接受嘅禮物,而喺揀外置充電器時可以諗諗以下條件:充電次數,方便性,安全性同埋獨特性,一般普通純色嘅喺大眾都接受到嘅造型,如果想要特別一點可以試下訂製,印上得意嘅相,令收到嘅人有番個特別嘅回憶.
USB手指
經典嘅禮物就非USB手指不可,實用之餘,外表又有好多唔同款畀您揀,無論喺講求快嘅USB 3.0定喺得意卡通造型,可以一手掌握嘅USB手指一直喺學生,打工仔嘅最愛,做為禮物嘅USB手指包裝亦唔可以馬虎,好多禮物商推出手工包裝盒,精心設計包裝袋等等服務,就算體積細嘅USB手指送出去都可以好有氣派嘅禮物.
環保收納袋
農曆新年又有一股旅遊潮,呢個時候如果收到可以方便旅行嘅禮物唔洗諗一定會令人愛不釋手,環保收納袋除咗有一般掛式嘅清潔旅行裝,五件組衫褲收納袋,鞋收納袋,同埋商務人士最鍾意嘅箱上袋,有時禮物唔一定只可以送電子產品或者裝飾品,而家嘅趨勢講究環保,實用,重複性,今次新年禮物可以試下換個特別D嘅,送番個旅行收納組!
杯墊
杯碟禮盒好適合送畀家庭,但如果花色咁啱唔啱主人嘅喜好,有時呢種體積大嘅禮物就會變成一種負擔,所以今年可以試下送杯墊組,又實用又方便,可以根據杯墊唔同質料送畀唔同嘅對象,好似屋企有細路仔嘅話可以揀送食用級矽膠杯墊,以免佢哋放入口咬,如果喺年輕人就可以送偏向文青風嘅羊毛氈同軟木質料,唔好睇小咁薄嘅杯墊,呢個喺展現自己眼光同品味嘅重要關鍵.
睇完上面嘅送禮推薦,您喺咪對2018年嘅新年禮物有D idea呢,唔洗再煩啦,畢竟送禮喺件開心嘅事,喺呢到小編就先預祝大家狗年行大運!事事順利!


text:
搵返學校老師補phonics得唔得??
-
sercat last edited by
仔仔係學校學緊phonics,但學得麻麻地,
想搵返學校個老師幫仔仔補補phoincs,其實得唔得既呢??
-
wongpaula21 last edited by
可以既,同老師傾下囉,但係老師肯唔肯先??
-
chuchuhk last edited by
係學校都學得唔好,咁即係個老師唔得啦,出去搵過個仲好啦
-
hoya001 last edited by
出去搵老師教仲好啦,平時教開書,放左工未必仲想教小朋友
-
girlsclub last edited by
咁又未必個老師唔好既,始終學校一大班學生係難教d既,但我都建議你出去搵老師補比較好,
因為老師係學校教書都已經好攰,未必有心機教
-
flowerslove last edited by
要睇個老師有冇心教,又要睇個小朋友聽唔聽佢話囉,夾到既其實都可以試
-
sercat last edited by
出去出面搵有冇話邊個老師出名d?
-
watch_rain last edited by
phonics係幾有用,我都比個囡學左幾個月,但個老師就快要出國,都幫佢搵緊第二個老師
-
無話一定要揀出名既,最緊要係小朋友上得開心,同老師夾得到就自然可以學到野
仔仔而家同幾個朋友搵Avelene老師上堂既,學得都幾好,吸收得幾快
-
flyuphigh last edited by
係邊到上架?我上網搵唔到既….
-
@flyuphigh said:
係邊到上架?我上網搵唔到既….
佢係jolly kingdom 入面既老師黎,係屯門果間到教既,
你可以搵下有邊間近你,俾小朋友試下,睇下個老師好唔好囉
-
聽落去好似唔錯,但屯門唔近我屋企,個老師仲會唔會去其他地方教呀?
-
sally last edited by
聽落去好似唔錯,但屯門唔近我屋企,個老師仲會唔會去其他地方教呀?
-
sally said:
聽落去好似唔錯,但屯門唔近我屋企,個老師仲會唔會去其他地方教呀?
你可以上返佢個網到,睇下邊間近你,再上幾堂試下同小朋友夾唔夾到囉
https://www.jollykingdom.com/en/
-
sally last edited by
e~!荃灣都有,咁可以去試一試


text:
實測棍仔 E92 M3
English version click here
可能你會睇過Top Gear或者Fifth Gear既汽車評論,佢地會同你講聽架車去到極限既感覺會係點,但如果想知日常同每架車生活又會係點呢?
我地定期會實測一啲唔同既車,而今期就會係寶馬既E92 M3.
我地已經知M3係賽道上有幾咁快,但係市區你基本上冇咩可能會用得盡架車.尤其係喺香港啲又多車又多行人既街道上.呢副V8引擎基本上係4000-5000轉以下係冇力既.我一開頭都有啲失望直到上咗高速公路之後我先體會到點解咁多人讚呢副引擎.引擎聲同加速力簡直係一流.
係彎路上M3一啲都唔弱,但我覺得佢鈦盤既感覺差咗啲.雖然佢比E46重咗小小,但我一啲都唔覺得佢笨重,逼力亦都好夠收.
係正常情況下渣佢同其他3系冇咩分別;除咗油耗之外.係市區入面渣油耗好易就會超過2.5蚊一公里.至於保養同維修方面可能我夠好踩,呢個架車幾乎冇嘢需要整.
呢架車相當齊全齊備,音響亦都一流.M胎盤上既M鍵亦都幾好,因為可以迅間令油門同波箱速度增快.
至於棍波同自動波既分別可能你會覺得自動波太悶或者唔夠好玩.我地試完兩部棍波同自動波(DCT)既M3之後覺得呢架既棍波實在唔差,入波同吊極力子都較為輕鬆,但波與波之間唔夠密令到係市區到要成日keep住2波先夠加速力.而係M3既雙離合起半自動波箱相當之快,又唔會話特別chok.佢個自動補油系統令到我覺得我自己好似渣緊架賽車咁.所以我覺得係香港呢副V8引擎係適合配DCT波箱既.
總括嚟講M3係一架快得嚟又實用既車.不過要係市區到享受到呢架車真係唔容易.雖然喺香港棍波車會較為值錢小小,但係我地都會推薦買自動波(DCT).
想留意更多二手既寶馬M3″按這“
Title photo: Matthew Ng
想關注更多關於車既消息留意住 News & Reviews!
想睇更多關於車既嘢?立即讚好我地 Facebook Page 同 follow 我地既 Instagram.


text:
講起商科大家又諗起咩呢〜 iBanker? Big 4?定係金融才俊啊?
係淨係得金融,會計
係淨係得金融,會計
商科讀啲咩?
其實商科唔係淨係得金融,會計之類嘅範疇,仲有好多方面,例如商業營運管理,商業分析,資訊系統學,市場學等等,同屬商科有關嘅科目,但性質都可以好唔同!因為經營一間公司,唔係淨係睇數字,點樣營運,點樣管理人手,點樣分析風險,都係一門學問嚟㗎!
係淨係得金融,會計
係淨係得金融,會計
係淨係得金融,會計
市場學(MKT)vs 商業營運管理學(BOM)
市場學
其實佢地兩個都好大分別㗎!睇返各個大學嘅簡介,MKT實際讀大概係分析消費者行為,廣告,營銷研究仲有品牌管理之類.再具體啲嚟講,MKT係學習點樣收集消費者數據,為你嘅公司品牌做市場定位,再做銷售推廣.
商業營運管理學
而BOM就係通過分析公司嘅狀況去設計業務流程,高效益咁利用所有資源,例如人手,預算,時間等等,有效地用最低成本賺取最大利益,持續最順暢嘅運作.
係淨係得金融,會計
係淨係得金融,會計
係淨係得金融,會計
各大院校會計學收生資訊
我地抽取咗會計學嚟做例子,整理咗各個院校嘅收分資訊比大家參考,同學可以根據返收生中位數同埋自己能力報讀返相應既院校〜 (其他資訊可以參考返「2020DSE放榜攻略」)


text:
以Teachable作為學習平台, 可以隨時隨地喺平台上面睇教學影片,下載相關教材,更加可以留言發問,作深入溝通交流.
將多年教與學嘅寶貴經驗濃縮,聚焦講解重點.
課程脈絡清晰,課題條理井然,咁有系統嘅教學模式令學生更容易掌握,達致真正理解.
任意調教播放速度,靈活自主咁去選擇啱自己嘅學習節奏.聽一次未必明?唔緊要!無限任你重睇,跳播,回帶,唔怕錯過任何細節.
課程使用廣東話作為主要教學語言,配合精美筆記精華盡錄,方便學生快速重溫,學習自然事半功倍.
網上課程已經成為現今學習嘅大趨勢
新世代嘅教育正朝著「打破傳統」嘅模式嚟改變,
作為「未來教室」其中一種嘅影片課程會以學習者作為中心,
學生冇需要再受到地點,時間,空間嘅限制,
都可以適性咁學習自己想要知識.
每個課程都會有相關嘅試睇影片或者免費資源畀你參考,
即刻過嚟睇下邊個課程啱你啦!
課程學啲乜?
語法課程(第一部分)會講解一啲重要嘅德文語法題目,包括生字學習,字母基礎,動詞名詞語法,同埋詞序等等.課程合共超過三個半小時,用簡短但深入淺出嘅語言為學生解構每個細節同埋學習技巧.
課程啱咩人學?
初階至到中階嘅學生 (A1-B2),尤其係有語法問題嘅同學,如果你希望可以完善自己對德文語法嘅理解,呢個課程就啱晒你啦!
課程學完會點?
完成呢個部分嘅課程後,你將會有一個好穩固嘅語法基礎,亦可以釐清過往學德文嘅時候有好多明明地,但其實又未真正理解到嘅概念,避免成為阻礙繼續進步嘅絆腳石.
課程學啲乜?
時態課程會用廣東話詳細深入咁解釋德文有關時態 (Tempus) 嘅重要概念,而且會分析埋當真正應用嘅時候有咩需要留意,亦會指出香港人經常會遇到嘅錯誤,再加上豐富嘅例子,令參加課程嘅學生有能力完全掌握到德文時態嘅精粹.
課程啱咩人學?
初階至到中階嘅學生 (A1-B1),如果你覺得成日寫句子嘅時候都錯時態,又唔清楚咩時候應該要用咩時態,咁呢個課程就啱晒你啦!
課程學完會點?
完成時態課程後,你就會清楚知道德文常見嘅時態用法,亦能夠理解德文時態所要表達嘅意思.唔會再因為唔熟識德文時態而造成溝通或理解上嘅錯誤,避免成為學習上嘅困難.
課程學啲乜?
發音基礎課程會以廣東話嘅角度,同德文嘅發音作出對照, 一步一步由德文字母讀法開始,到響音,輔音,分拆音節等題目都會有講解.
課程啱咩人學?
呢個課程唔單止適合完全無學過德文嘅人,同時都適合已經學過德文,但對發音仍然有疑惑嘅人.
課程學完會點?
完成發音基礎課程後,你將會有能力見字讀字,掌握德語發音嘅基礎.
課程學啲乜?
呢個先修課程會一步一步咁為你講解唔同嘅德文工具,例如句子排列,連接詞,動詞化名詞化等等,大大幫助你提升你嘅德語表達能力.
課程啱咩人學?
無論你係初階,中階,定係高階嘅學生,如果你想用德文同其它人溝通,想表達某個意思但又唔知點組合句子先最有效同埋準確,咁呢個課程就啱晒你啦!
課程學完會點?
完成表達能力先修課程後,你就會清楚明白德文各種常見嘅句子結構,只要你識得句子入面每個字嘅意思,就可以理解到成句句子.然後經過反複嘅練習,自然就可以輕鬆咁表達出自己想講嘅嘢啦.
除咗以上課程之外,
我哋嘅 Teachable 平台仲有獨家嘅德文語法筆記,同埋網上主題研討會重溫,
嚟緊仲會推出更多唔同嘅德文課程,
仲唔快啲撳入嚟睇下?


text:
聞西
任職金融界的美食達人,作家.給單身人士的晚餐食譜,教你一個人,也要好好食,好好愛自己.
諗咗好耐究竟寫唔寫呢個Pancake食譜,因為我真係一次都無試過排隊排到阿媽都唔認得嘅梳乎里Pancake.Pancake呢家嘢其實易如反掌,又要排隊又要破費我就唔會考慮喇!況且「煮」人想食嘅時候當然唔會假手於人,於是連續幾日研究點樣先可以整到個咁厚身Pancake ,仲要有入口即溶嘅口感,原來答案就係蛋白!
其實做海綿蛋糕也好,梳乎里也好,鬆軟嘅口感都因為加咗打到企身裡面充滿空氣嘅蛋白,之不過我試咗好多次調整蛋白嘅份量,都做唔到好厚身嘅效果,真係唔知人哋加咗啲乜!既然已經做到鬆軟入口即溶,外觀就唔咁執著喇,三塊疊埋一齊一樣咁靚仔啦!
前排好友大美人Cally喺台灣買咗包紫薯粉俾我,今次就試試用嚟做Pancake,不過唔知典解整完出嚟變咗灰色咁樣,真係可以邊食邊唱:灰色,ha ha ha ha ha ah ha......
(材料)
低筋麵粉 40g(如果唔落紫薯粉就45g)
紫薯粉 5g
牛奶 20g
泡打粉 5g
糖 10g
蛋黃醬 5g
蜜糖 適量
忌廉 適量
(做法)
1.首先將蛋黃,牛奶及紫薯粉徹底攪勻,然後加入篩過嘅低筋麵粉及泡打粉再攪拌成麵漿.
2.蛋白加糖(分兩次)用攪拌器打至企身,然後再加入(1)之麵漿拌勻成糊狀,留意攪拌嘅時候要輕輕力,以免蛋白裡面嘅空氣流失.
3.細火燒熱易潔煎Pan,唔使落油啦!落適量麵糊做成圓餅型,想厚身的的可以等15秒再補加多少少,然後喺旁邊落一湯匙水立刻冚蓋焗1分鐘(唔好整濕個Pancake喎).
4.然後用鑊鏟檢查一下個Pancake定型未,如果定咗型就可以鏟起煎另外一面.未定型反有機會爛㗎!示範埋俾你哋睇啦!哈哈
5.上碟後可以撒少少糖霜做裝飾,喺屋企食當然可以重本啲用蜜糖代替糖漿,至於忌廉我就選擇用現成樽裝嘅,方便啲嘛!最後想呃多啲Like可以隨喜加啲生果伴碟,睇下個完成品你話點解仲要出街食呢?


text:
外觀設計
一如直述,KEYone 係用左黑莓手機最標誌性嘅直板鍵盤設計,所以時下所謂嘅屏佔比就一定大打折扣,因為成部機正面有接近四分一都係俾實體鍵盤用左,更遑論三粒熱感鍵.不過又咁講,因為螢幕上移左成吋,所以平時好難單手㩒到嘅三天皇鍵或者放得比較低嘅部分,而家都好輕鬆咁接觸到.
成部手機係黑,銀配色,走住相當成熟,穩重嘅路線,當然都係因為配合返黑莓手機本來嘅商務人士市場.喺陽剛氣嘅鋁金屬機身嘅機背上面,用相對軟嘅黑色防滑膠材料,既可以增加防滑嘅實用性,亦有提升手感嘅作用.可惜就係防滑膠設計實在太似可拆式,令到有手賤嘅朋友喺部 KEYone 借到我手之前就強行拆出來... 而家摸上手就有少少鬆鬆地,奇奇怪怪咁.所以真.機主記住記住唔好手賤,你一定會後悔.
鍵盤 + 指紋辨識器成部 KEYone 最主要嘅賣點之一,就係正面嘅實體鍵盤,幾乎可以話買家會買(或者唔會買)嘅原因都係佢!驟眼望,KEYone 嘅 QWERTY 鍵盤係同之前 Passport 同樣設計,喺每行黑色嘅字粒之間有銀色分隔線.不過空格鍵就因為同指紋辨識器「合體」,所以睇落會比較突出.好彩就係認指紋嘅速度非常快!例如想由枱面拎起部 KEYone 咁計,基本上手指公一掂住個空格鍵就可以自動解鎖著機!
講返個鍵盤本身,雖然話個樣似 Passport,但其實就冇左喺鍵粒上面嘅小斜角,手感上係同 Priv 一樣扁扁平平咁,所以唔算特別好㩒... 不過!始終個鍵盤位都比用滑動式嘅 Priv 厚一截,所以打字方便係有進步,係有改善嘅(以一樣行 Android 嘅黑莓比較)!
相機話晒用到同 Google Pixel XL 同級嘅感光元件,KEYone 嘅相機喺呢部分上真係唔會有得輸!只不過相機嘅成像就唔止係感光元件,仲要其他軟,硬件配合,所以都係有圖有真相嘅.
咁喺睇相之前,都簡單講兩句 KEYone 影相嘅體驗啦.因為得益於大尺寸像素同大光圈嘅優點,相機進光量好足夠,成像好多都夠銳利,清晰,就算係暗少少都唔會有因光線唔夠而炒粉.空格鍵可以當係實體快門鍵咁用,但當然就冇得半按對焦,而喺鍵盤左,右滑動就可以週整畫面曝光度,方便你影唯美過曝風格.只係佢冇得再俾你自定左,右滑動嘅手勢為其他功能,例如更多人會常用嘅變焦功能,呢到就差少少咁啦.
▲巴士站夜景,可以見到成像都非常清晰,銳利.
▲廣角夜景,最邊緣位置有少少變形,遠處景物開始有少少雜訊.
▲鬧市夜景,成像仲係好清晰,燈光位置亦冇散開.
▲高對比對日景,光暗位調整恰當,唔會有過曝.
▲食物大頭相,最近對焦距離算係一般,做唔到好微距嘅拍攝,但都夠用
▲燈光複雜 + 昏暗 + 高光差對比度!其實都控制得唔錯,KEYone 個相機真係夠收貨有餘.
OS + UI
KEYone 預載由 Blackberry 客製化嘅 Android 7.1 Nougat,官方仲話會緊貼 Google 咁推出每月安全性更新,符合返會黑莓機用家嘅預期.講就咁講,但其實喺用家角度就唔覺有好深度嘅客製化,起碼唔係幾年前 Android 手機會見到嗰種改頭換面啦,最要都係預載 app 同埋幾有心思嘅小功能.
主頁面
主頁面,亦即係 Launcher 部分就其實同 Google Now Launcher 好似,不過你會見到有部分 app 圖示多左三粒白點,原來喺個圖示上面向上滑,就會彈出小工具(即係平時會放喺 launcher 上面嗰種),意想不到地有使用彈性.以日曆為例,咁樣做就可以節省擺放大大個日曆小工具嘅空格,但又可以好簡單咁預覽日曆事項.螢幕側邊亦有個好似某某 Edge 咁嘅捷徑,原來就係 Hubs 嘅小工具,掃出黎就可以一次過睇返日曆,訊息,聯絡人資料,係一個實而不華嘅頁面,但有冇用就睇你個人喜好喇.
自訂鍵盤快捷鍵
不過系統最特別嘅,應該算係自訂鍵盤快捷鍵嘅功能,話晒部電話多左咁多個實體鍵,當然要好好善用啦!基本上 26 個英文字母同埋手機右側嘅快捷鍵都可以各自設定成唔同嘅功能捷徑,而 Blackberry 亦可以俾你揀到手機上大部份嘅原生功能或者直接用到某個 app 嘅功能(喺 Google 試算表新增文件),都係非常實用嘅!
輸入方式一個功能唔止由硬件決定,軟件配合都係好重要嘅一環.想講嘅就係 KEYone,甚至係 Blackberry 手機嘅輸入法啦!因為黑莓機嘅好標誌性賣點,就係好好用嘅實體鍵盤,本來對我呢種經常會喺手機打字嘅人黎講,絕對係一個吸引之處.不過!以倉頡為主要中文輸入工具嘅我,就發現 Blackberry 嘅倉頡輸入法係廢!因為簡單如「黑」,「到」,「你」,「莓」呢幾個中文字,部機都係出唔到嘅!
好啦,咁你可能會話 Blackberry 都係鬼佬公司,中文輸入法有殘缺都有原因嘅... 如果真係咁,不如部手機又唔好喺華語地區賣啦,反正都係鬼佬先用 <3 當然,Android 系統嘅好處就係可以俾你揀第三方輸入法嘅,所以只要自己裝個 Google 出品嘅「粵語輸入法」,就可以解決問題啦~
DTEK講到黑莓手機,就不得不得講下喺 Blackberry KEYone 唯一展現新生代黑莓基因嘅 DTEK by Blackberry 手機安全工具.簡單黎講,DTEK 會監控住部手機嘅安全設定,只要有一樣野冇做足,例如冇設定手機密碼,冇開遠端管理,佢都會俾提示你去開返.而佢亦有個部份係俾你直接管理各個 app 可以存取到手機不同功能權限嘅頁面(其實其他 Android 7 以上手機都會有),喺現今應用程式要求過多權限,而好易造成個人資訊外洩嘅時代,其實真係好有用!
總結到最後就總結一下部 KEYone 嘅感覺啦,作為第一部為 TCL 以 Blackberry 品牌推出嘅產品黎講,其實都算保留到黑莓機嘅味道,包括實體鍵盤,沉穩低調嘅特質,不過奈何因為要 Android 化同埋生存於現今智能手機市場嘅妥協,所以用落都係有少少「得其形不得其神」嘅感覺.當然個垃圾倉頡係最破壞成個使用體驗嘅原罪喇... 但如果唔計個實體鍵盤,KEYone 就只係一部行得幾順,相機幾好嘅一部 Android 手機,真係「我絕不罕有,往街裡繞過一周,我便化烏有」.
BlackBerry KEYone 在文章發表時,大舖賣價為 $4988,按這裡有詳細規格及最新賣價.


text:
[按此打開]
[隱藏]
由發現佢出軌至今已5個月,我仲係煩緊點樣攞返個公道.
我地結婚5年,有兩個小朋友,佢喺我陀第二個時就出去叫雞,之後更同最少兩隻雞發展關係,仲幫一隻雞供埋大陸樓首期.佢偷晒屋企同小朋友啲錢,仲要借埋貸,洗左百幾萬.我知道後當然嬲到想殺左佢同佢離婚,想追返啲錢,但疫情出唔到門,又想攞證據,所以就慢慢問話,亦發現佢初初好多大話連篇,花左唔少時間先得出呢個較為合理嘅版本.
初初我諗住追返啲錢返嚟,但一隻雞失蹤左,另一隻就扮分期還款,每月俾返少少,但就成日死纏爛打,唔似想還錢.
我同渣男係經人介紹,奉子成婚,其實我本身並唔係太愛佢,但覺得結婚好難到大家都咁愛,只要佢對我好就得.本身已唔太愛佢,再加上佢出軌,冇辦法再容忍.
佢講左件事俾佢父母聽後,同佢媽講我壞話,話我唔關心佢,唔理佢性需求,佢媽就怪晒我,話個仔跟左會咁耐一直都好乖,過左手俾我先變到我,我冇睇好佢.佢地果家生活都觀念都好有問題,個仔成3,40歲都唔做正職要父母養,父母就當佢係弱智冇自理能力果啲咁養,每日都喺父母身邊跟出跟入.我當初真係唔知點樣會盲左以為呢個男人同我結婚後會變正常.
佢咁多年嚟都係有時返下freelance, 結婚後都係唔願做野,成日打機.
老爺話佢手頭上有層樓賣緊,賣左之後會俾返100萬我(聽住先,可能只係講下)佢仲有做野,衣家會每個月過返萬零蚊俾我.
渣男事發後俾我逼佢出去做野,衣家每月大約俾萬零蚊人工,放工會幫手做下家務陪下小朋友.
我地衣家住緊層樓係佢同佢老豆聯名,果日我地嘈咬我忍唔住話要分居離婚,提議佢將層樓過俾我,當係還錢同以後嘅贍養費,佢一口拒絕,仲鬧我發錢寒.
現階段我已經對佢死心,好想離婚,想追返自己嘅公道同最大嘅利益.
想離婚同時又有啲野好唔甘心:
層樓只係裝修住左一年,我用左自己嘅40萬裝修,就咁搬走好唔值.
佢父母年事已高,分分鐘幾年後就留低資產俾個渣男再敗晒,而我同小朋友就乜都冇.
佢以前乜都唔識,我教識左佢好多野,而衣家離婚就要好似幫左下一個女人培訓左老公.
小朋友仲細,又驚離婚後嘅生活會影響佢地.
佢衣家戶口冇錢,反而我自己仲有啲,驚離婚分唔到錢仲要分返俾佢.
結婚後我就冇做野,衣家離婚未有工作同新地方住.
我衣家諗住一路搵返野做,一路叫佢慢慢還錢,自己就轉走資產,時機成熟就離婚,但每日都諗住佢犯錯嘅野好難頂落去,又唔知要捱幾耐先可以離婚.
最重要係,我要攞返最大嘅利益,唔想俾佢地果家好過.
Sorry 有啲長同亂,希望大家俾啲意見


text:
聽日就情人節喇!單身狗嘅你係咪覺得好煩呢?畢竟前排新年先俾人問完「有對象未啊?」,「有冇人追?」,「有冇心儀嘅人?」.今日DailyView網路溫度計根據單身嘅好處,透過網路大數據做咗個調查,一齊嚟睇下啦!
DV小教室:網路大數據觀測咗近萬個網站頻道(而且不斷增加ing),包括新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章訊息,都會save喺「網路大資料庫」入面,而呢d資料嘅數量同埋內容其實係可以被統計分析嘅
慳錢呢個真係公認啦!相信大家都體會過有拖拍過陣,時不時又要送禮物俾另一半,有時去對方屋企都冇可能兩手空空㗎嘛,禮數呢d嘢邊少得!有時睇吓戲,行街,食飯,去旅行乜都係錢.但係單身呢,自己嘅錢就自己使,完全唔怕要上繳.慳吓慳吓,錢剩到咁上下仲可以環遊世界都話唔定㗎!
拍緊拖嗰陣,鬧交都少不免啦!成日都會因為另一半而煩惱!或者平時都有人版你睇,同事或者老細心情唔好,好多時都因為同另一半有不愉快.所以呢,少咗一d情緒嘅影響,工作都會更加事半功倍啦,老闆見你咁幫得手,升職加薪唔在講!仲話唔定搵你去開荒打拼,咁就快人一步,理想達到!
身邊好多朋友有咗男女朋友之後,都重色輕友,少咗同原本班Friend聯絡,更加莫講話可以識新朋友啦!雖然好老土,但其實擴闊社交圈子,無論係對工作定生活都好重要,其實可以好好珍惜單身嘅機會,同多d唔同種類嘅人交流,先可以幫自己擴闊自己,好似週遊列國咁,慢慢見多識廣㖭!
唔好以為「自由」呢兩個字好抽象,其實拍拖嗰陣,成日都要俾人奪命連環call,有時同Friend gathering 都要跟出跟入,夠鐘又要交人乜乜乜咁.連著衫都唔使care咁多啊,女仔鍾意著背心短裙唔洗再驚俾男朋友話,男仔中可以繼續頹著波衫短褲㖭!Freestyle先係王道吖嘛!
每次出街之前,都要花一兩個鐘化個靚妝先肯出門?眼妝衰咗成個妝要重新嚟過?呢d情境係咪都好似曾相識呢!雖然有句話叫「士為知己者死,女為悅己者容.」但其實有時化妝唔使為人嘅,可以係為自己嘅姐!為自己化個靚妝氹自己開心,又或者有時頹頹地都係放鬆自己嘅一個方法嚟吖!
單身嘅時候其實仲多咗時間去了解自己,多咗時間同自己相處,好似睇書,默想,都可以培養自己嘅氣質.又或者運動,閱讀定係興趣班,都係可以充實自己嘅方式!而家公司興多元化,個人又何嘗唔係,如果淨係獨沽一味,朋友唔悶,自己都悶啦!趁單身唔係仲有優勢去發展自己咩!
最經典嘅係平日面對咁多親戚朋友,要左右逢源,又要面面俱圓.但係單身嚟講,始終單獨嘅時間多咗,唔使受咁多人與人之間嘅約束,鍾意想點就點,因為平日生活只需要向自己負責,唔怕影響人,畀人話要做個榜樣畀人睇,做人唔係先向自己交待嘅咩,唔通好似胡適咁講,「我係我父親的兒子」!
單身的確可以培養獨立人格,呢個機會真係要好好珍惜.除咗經濟獨立,自己養自己,自己買咩嘢,只要向自己負責,唔使受人影響,係好係醜都係自己嘅.得閒睇身邊嘅擺設,甚至一花一草,衣服鞋襪,唔通佢唔係自己咩.唔通要人云亦云,咁做人有咩樂趣呢!同條鹼魚無乜分別喎!
而家已經係地球村嘅年代,唔去旅行見識吓,真係畀人笑都面都黃!唔係要你博學多才,亦唔係好有機心咁去見多識廣.好多嘢係唔覺意咁發展咗,又或者刺激咗自己好有insigh,而係自自然然咁,隨緣隨意接觸同日常唔同嘅嘢.唔係有人話過「讀萬卷書不如行萬里路」咩.
其實所謂時間多咗,意思係話放喺自己一個人身上嘅時間多咗.唔係咩?好多時我哋都係為人而活,受人主使,牽引和擺佈.當自己單身嘅時候,某程度上同姨媽姑姐聯終少咗,是非少咗,唔使再畀無謂嘅嘢纒擾.相對嚟講,個人寧靜咗,心境自己舒服啲,人都開心啲,心情都靚啲!
分析說明:
本研究資料分析時間範圍為2018年2月11日至2019年2月10日,共一年.
系統觀測上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『單身好處 』相關文本進行分析,並根據網友就該議題之討論,作為本分析依據.
DailyView曰:
單身又有咩好怕喎!


text:
31 MARCH 2015(TUE)放假期間我地嘅指定節目,當然就係三口子入迪迪尼玩一轉啦~
哈哈哈...回想起對上一次入迪迪尼,嗰日真係多人都有啲驚嚇,我地都唔係玩得好多遊戲.不過今日真係有好大唔同,雖然今日銀咭人仕都可以入場,但整體上人流都唔算多,所以輕輕鬆鬆周圍玩啦!
入迪迪尼玩,洗唔洗咁CHOK呀...哈哈哈~
其實我今日入園最想就係搵夏日版DUFFY & SHELLIEMAY集郵,不過時間就唔啱,加上佢地兩父子又掛住入去玩,所以又冇緣了.集郵唔成功,同依個靚靚夏日佈置影打當先啦~
之前嚟迪迪尼小小豬次次都係玩同一樣遊戲,今次依隻豬仔終於肯改變行程,向探險世界出發!
當然第一站就係去搭船仔遊森林啦!
依個爸爸有幾愛隻豬仔,睇佢排排下隊都要錫個仔就知啦~
排左一陣就可以上船啦~
第一次搭船仔,小小豬好專心咁四周望呀~
到左個火山位,小小豬就開始驚,不過佢就又要驚又要睇...哈哈哈~
小小豬真係超級鐘意食個森林探險之旅,佢仲要求玩多幾次添.好在今日人流唔多,我地每次都用唔洗十五分鐘就可以玩到,所以就陪小小豬連玩三次啦!
玩完時間都差唔多,所以我地就去搵位睇巡遊兼坐底休息一陣~
都唔知我地叫好彩定唔好彩,我地係陽光極度猛烈嘅情況下,欣賞雨天巡遊~
其實一聽到工作人員講都真係超級掃興呀,因為小小豬冇得出去跳舞嘛.因為之前曾經落過毛毛雨,所以就改做雨天巡遊.雖然有少少失望,不過依個安排都係為左啲演員安全,反正我都未認真睇過雨天巡遊,就趁依個機會睇啦!
繼續探險之旅,我地搭木杖去搵泰山~
一上到泰山屋就古靈精怪周圍行,其實我只初初開幕時去過泰山屋之後,一直都冇再嚟過.不過相信之後亦都大把機會嚟,因為小小豬不知幾鐘意依度呀~
終於嚟到我嘅集郵時間,今次小小豬就幫我揀左佢地~
玩左一陣新遊戲,當然要玩返小小豬嘅至愛.今次馳車天地真係超正,排左半個鐘唔洗就玩得啦~
仲有飛碟~
同埋轉轉杯~
我地今次仲去左太空交通控制中心搵史迪仔傾計呀~
仲唔到第一次睇嘅小小豬已經識得自己去前搵個靚位坐,我見佢地好投入,仲回答史迪仔問題呀~
見小小豬咁投入,我地又睇左兩次,俾小小豬過足引啦!
今日試玩左好多新嘢,小小豬對迪迪尼又更加熱愛,回程途中仲問我幾時再入迪迪尼呀!
不過相信要等下一個銀咭日先可以再入嚟玩啦!


text:
老闆娘因為懷疑老闆同一位女職員有染,所以就返咗公司坐鎮,以後請人要畀佢先過目,五官端正一律唔會請,所以而家返公司就好似入咗怪獸樂園咁,我哋班男同事多得佢唔少.
講返老闆搭上女員工單嘢先,獨立去評論,老闆娘應該冇估錯,因為唔止一個同事撞見過,有人星期日見到老闆同呢位女同事喺尖沙咀某酒店high tea,據聞當時場面勁尷尬,老闆未食完個tea就埋單;又有人見過老闆車呢位女同事返工,仲要喺公司前一個街口落,以為冇人會見到.
其實除咗呢啲事之外,只要你唔係盲,絕對唔難察覺佢兩個狗上瓦坑有條路,嗰啲細微細眼嘅對望真係……唔識點形容,曖昧得嚟又帶點咸濕.
不過我哋做職員就冇咩資格評論,老細有錢有得玩女人,你吹佢唔脹㗎喎,至於嗰位女同事的確係索嘅,波大籮大,有啲女真係唔鍾意王子,鍾意王總㗎嘛,雖然佢哋起碼相差20年,但人各有志啦!
我貪順口啫,我老細唔係叫王總.
唔知老闆娘點解會收到風啦,公司就唔似有內應喇,應該係日常生活中察覺佢老公有古怪,而其實老闆沉晒船咁,我哋班職員仔都feel到唔妥,枕邊人聞到陣味好正常啫.
總之老闆娘某一日就返公司採取掃黃行動,無厘頭每日返朝九晚六,跟老闆車返工,同老闆食lunch,同老闆一齊放工,實行人盯人戰術,而其他時候你係唔知老闆娘對間公司有咩貢獻,全日行行企企,蛇頭鼠眼監視我哋班員工,男同事好啲,始終唔喺佢嘅監視清單裡面,其他女同事就話feel到有敵意.
我哋唔肯定老闆娘一早鎖定咗目標,定係返嚟觀察後先知道邊個係狐狸精啦!佢的確係對嗰位女同事特別唔客氣(可能係嗰位女同事亦係全office最靚).
某一日,老闆娘叫咗「狐狸精」女同事入房,同老闆三個人閂埋門唔知傾咩,返出嚟之後「狐狸精」女同事就執枱走人,其他同事問佢咩事,佢話一早辭職,今日係last day喎!呃鬼食豆腐咩,都冇聽你講過,不過冇人追問或者篤爆,而佢始終冇害過我哋,何必連落台階都唔畀人呢!
之後要請返個人代「狐狸精」女同事,老闆娘親自in人,HR話佢應該係唔想請女仔,但唔方便講出口,所以見工會參與,唔好話靚女,只要你個樣四四正正都唔會請,結果請咗個40幾歲阿姐返嚟,個阿姐勁古怪,有時會紮孖辮返工,仲有人見過佢一路做嘢一路撩鼻屎,然後將啲鼻屎「hi」去自己個枱底,好核突呀!
後來有啲同事因為自己嘅原因離開,因為其中有條sales team都成日轉人,老闆娘係唔係都一齊interview,HR話覺得自己好冇面,老闆娘會問求職者一啲唔關事嘅問題,搞到成個interview好唔專業,總之公司請男仔佢係冇咩意見,但如果嗰期得啲女性求職者係掂,佢就一定要scan人哋個樣同資料先.
HR仲講過,有次請sales見咗一個女仔好ok,又有相關行業經驗,講嘢有禮又make sense,老闆娘事後死都話人哋唔好,原因係見個女仔條裙好短喎,驚見客會影響公司形象.
總之公司之後每請一個人,正確嚟講係每請一個女員工,都係一個比一個奇怪,除咗撩鼻屎「hi」枱底阿姐,佢仲請過一個200磅冇相關經驗嘅女人返嚟做sales,我唔係歧視肥妹,我女朋友都係肥妹,但肥妹都有好多種,可唔可以唔好請一個成身有陣怪味嘅人呀,全公司都聞到,全公司都避,你叫佢出去見客?你老公間公司遲早執笠㗎喎!
老闆娘仲請咗個超級大藍絲,其實藍黃唔係咩問題,一間公司咁大,好難全藍絲或者全黃絲,但係嗰個超級大藍絲阿姐堅係冇腦,早排開會走去提議全公司打科興,話唔抗疫好危險,如果唔係全部同事一齊打晒,返office會好易中招,其他人聽到之後梗係一齊屌佢啦!好在老闆娘自己都驚打咗科興會面癱,呢個藍絲阿姐真係癲㗎!
另外仲請咗個煙鏟中女,佢陣煙味勁過我老豆嗰啲老煙槍,我估佢一日食兩包煙,入晒骨嗰隻,啲牙黃過我底褲啲漬,好恐怖㗎個樣.
寫寫下都冇晒心機,每日返工好似入咗怪獸樂園咁,不過算啦,打份工啫,又唔係同佢做人世,何況而家個市道都唔敢轉工啦,咪唯有自己做自己嘢囉!
近呢大半年我愛自己個女朋友多咗,因為返完5日工之後,星期六日出去拍拖都覺得女朋友好靚.
投稿讀者:Jimmy


text:
提到姓宋的好听的男生名字,不少朋友都比较感兴趣,但是,许多人会问姓宋男孩名字,想必大家一定想知道好听的姓宋的男孩名字,今天小编为大家分析一下好听的姓宋的男孩名字,希望能够解决大家内心的疑惑不解,抓紧一起来看看姓宋的男孩名字吧!
姓宋的好听的男生名字
宋自清:保持自身的廉正清白.适用于男孩取名字.出自《卜居》“宁廉洁正直以自清”.
个人认为取一个好的名字讲究名字巧妙别致,音韵朗畅,字形简美.名字巧妙别致是名字富有文化内涵或对家人有特殊意义,或名字名字别具一格,妙趣天成,使人眼前一亮,甚至拍 专案叫绝.名字音韵朗畅是指不仅选择发音清亮的字眼,使名字读起来大气朗畅;更注意名字各字之间声韵母和平仄声调的不同搭配,使名字极具灵动变化之美.名字字形简美是指笔画简便,方便书写;字形美观,避免 属头重脚轻,比例失调,具有对称和谐的美感;结构灵动,不仅避免字形结构同一单调,更能给名字的书写带来一种行云流水,飘逸灵动的流畅变化之美.
姓宋的男孩名字:姓宋男孩名字
宋思然姓宋的男孩名字古风.
五行分别是:金金金
笔画分别 专是:7 9 12姓宋的女孩名字四个字.
天格.人格.地格.总格.外格数分别:8(金) 16(土) 21(木) 28(金) 13(火)
总评数理得分:80 分
供参考 属...
姓宋的男孩名字
宋皓轩 宋鑫磊 宋文博 宋晟棋 宋鹤轩 宋沙欧 宋厉辉 宋擎宇
宋文轩 宋伟诚 宋浩宇 宋松德 宋峻熙 宋智轩 宋智宸 宋玮伦
宋鑫鹏 宋昊强 宋天佑 宋越彬 宋明轩 宋弘昌 宋烨伟 宋秀杰
宋智渊 宋韵舟 宋炎彬 宋伟祺 宋展鹏 宋泽洋 宋致轩 宋昊天
宋冠霖 宋靖琪 宋泽楷 宋致远 宋雨泽 宋建辉 宋晟睿 宋志强姓宋的女孩名字大全.
宋翰思 宋国龙 宋劲松 宋楷瑞 宋星野 宋韵文 宋晓啸 宋明杰
宋新杰 宋健柏 宋振豪 宋瑾瑜 宋金傲 宋越泽 宋冠楠 宋鸿煊
宋雪松 宋君浩 宋国豪 宋苑博 宋旭尧 宋辰逸 宋伟宸 宋鹏涛
宋浩南 宋睿渊 宋懿轩 宋泰宇 宋鸿涛 宋煜祺 宋明辉 宋世博
宋新豪 宋弘文 宋博文 宋苑杰 宋君昊 宋厉轩 宋达强 宋煜城
宋俊驰 宋俊材 宋俊楠 宋天宇 宋圣杰 宋文昊 宋鼎寒 宋哲瀚姓宋寓意好的男孩名字.
宋卡思 宋荣轩 宋天磊 宋绍辉 宋博超 宋博涛 宋伟泽 宋泽辰
宋松明 宋瀚雨 宋桦君 宋德恩 宋涛轩 宋泽义 宋秀哲 宋寒镜
宋君名 宋博向 宋玮栋 宋哲瑞 宋昌宝 宋远恩 宋星楠 宋德桦
宋乾君 宋浩帆 宋圣靖 宋明新 宋苑涛 宋轩鼎 宋泽元 宋世翰
宋彬翰 宋智旭 宋国蓝 宋凌风 宋彬逸 宋鼎瑞 宋瀚春 宋棋尚宋起名字大全男孩.
宋秋潭 宋浩涛 宋鸿庆 宋材楠 宋弥高 宋晋松 宋天星 宋玄鹤
宋文鼎 宋泽云 宋啸傲 宋弘超 宋宇向 宋智宇 宋杰邦 宋翰元男孩名字大全2018属狗.
宋宇烟 宋弘影 宋涛遥 宋俊维 宋鼎恩 宋棋伦 宋玮磊 宋俊庭
宋辉桦 宋文庭 宋昊天 宋君博 宋远旷 宋瀚诚 宋弘杰 宋泽柳
宋柏新 宋乔松 宋溪舟 宋博若 宋晋德 宋寒柏 宋秀轩 宋德兴
宋乐城 宋博胜 宋弘帆 宋文洪 宋鸿轩 宋旭帆 宋益坚 宋弘星
宋博镜 宋博睿 宋棋柏 宋雷豫 宋鼎磊 宋玄翔 宋海明 宋德浩
宋文青 宋博福 宋松哲 宋雪光 宋文峻 宋德涛 宋文启 宋晋秋
宋俊豪 宋弘盛 宋文锋 宋博冠 宋博雪 宋思远 宋文琦 宋翱翔
宋松韵 宋博亦 宋圣原 宋彬翎 宋劲益 宋图城 宋雨泰 宋俊宇
宋星欧 宋善誉 宋博泰 宋永都 宋玮图 宋瀚景 宋瀚辰 宋涛达
宋彬灿 宋玮贤 宋全智 宋鼎新 宋晋阳 宋材帆 宋文材 宋泽恒
宋仁鸿 宋阔畅 宋哲帆 宋翰德 宋桦浦 宋文寒 宋棋树 宋浩承
宋崇德 宋风佑 宋德欧 宋景盛 宋晓涛 宋棋材 宋桦楠 宋彤博
宋恒易 宋达志 宋泽新 宋宇文 宋柏千 宋彬遥 宋秀永 宋棋凡
宋若菲 宋远尚 宋仁承 宋文皓 宋天文 宋德春 宋博强 宋永图
宋圣龙 宋文博 宋韵昌 宋荣棋 宋昌鹤 宋文靖 宋苑宇 宋旭磊
宋智哲 宋彬新 宋弘博 宋益才 宋文啸 宋博峻 宋宇霄 宋寒新
宋智胜 宋宇舟 宋涛信 宋信昌 宋德月 宋浩鸿 宋文庆 宋寒辉
宋俊欧 宋泽鸿 宋文宏 宋昌国 宋俊远 宋明楷 宋辉翰 宋世高
宋昌坤 宋君辰 宋瀚欧 宋城名 宋晋畅 宋远若 宋德辉 宋新安
宋弘羽 宋海尘 宋文林 宋彤玮 宋弘国 宋智天 宋泽春 宋智永
宋俊鹤 宋晋唯 宋强峻 宋雨哲 宋鼎璋 宋涛旷 宋文驰 宋鸿颜
宋弘冠 宋敬贤 宋石楷 宋鸿城 宋韵帆 宋松遥 宋德棋 宋泰泽
宋棋胜 宋博辉 宋彤德 宋善信 宋杰雄 宋棋博 宋茂辉 宋翰逸
宋文尧 宋文进 宋秀宇 宋敬壤 宋风海 宋天伦 宋志鸿 宋冠宇
宋健江 宋涛耀 宋君图 宋圣云 宋鸿天 宋旭颜 宋杰胜 宋俊杰
宋俊德 宋瀚帆 宋柯勉 宋彤豪 宋博奥 宋君鹤 宋杰城 宋文炫
宋文欧 宋寒彤 宋博轩 宋镇言 宋致鸿 宋强邦 宋俊云 宋旭琪
宋泰运 宋星伦 宋晓明 宋智凯 宋寒元 宋鼎融 宋钦明 宋弘伦姓宋的女孩名字洋气.
宋胜游 宋旭棋 宋晋野 宋浩楠 宋辉天 宋浩舟 宋君瑞 宋棕基
宋仁杰 宋宇楠 宋翰哲 宋依隆 宋鸿龙 宋文向 宋弘岩 宋泰轩姓宋的男孩名字两个字.
宋博晋 宋健凯 宋泽雷 宋君达 宋泰云 宋依明 宋文益 宋博乾
宋睿轩 宋雨伦 宋昌舟 宋晋华 宋棋昌 宋泽仁 宋博任 宋彤轩
宋雨诚 宋弘鉴 宋启林 宋泽南 宋泽翎 宋江树 宋德依 宋展融
宋棋坤 宋桦颜 宋圣江 宋伯灿 宋玮轩 宋轩鹤 宋博瑾 宋昌杰姓宋的男孩名字有内涵.
宋鸿蝶 宋雨瑞 宋玮旭 宋俊承 宋丰瞻 宋健玮 宋城久 宋文诚
宋展鹤 宋智毅 宋天明 宋君龙 宋韵翰 宋涛诚 宋风睿 宋寒哲
宋轩洪 宋晋源 宋杰祺 宋劲星 宋玮熙 宋新明 宋展舟 宋帆影男孩姓宋起什么名字好.
宋宇杰 宋柏云 宋韵鸿 宋博恒 宋展翔 宋君冠 宋善诚 宋瀚江
宋圣博 宋泽宇 宋浩桦 宋博舟 宋弘棋 宋浩胜 宋世轩 宋君宇
宋文辰 宋润泽 宋博图 宋德哲 宋江南 宋昌蝶 宋俊胜 宋宇辉姓宋的四字名字大全集.
宋哲俊 宋杰轩 宋风沙 宋翰江 宋远涛 宋彬泽 宋至德 宋荣华
宋世彤 宋鼎春 宋玮泽 宋远德 宋羽菲 宋君月 宋少文 宋柏瀚
宋鼎冠 宋晋龙 宋昊瀚 宋鸿复 宋寒春 宋凌冬 宋昌朋 宋唯金
宋月阳 宋德胜 宋烟涛 宋韵杰 宋弘智 宋文易 宋凌翔 宋昌新女孩名字简单大方洋气.
宋玮韵 宋德琦 宋展国 宋旭业 宋智城 宋涛冰 宋涛羽 宋圣依
宋弘颜 宋旭泰 宋鼎辰 宋翰星 宋庆云 宋泽胜 宋韵依 宋知国
宋馨折 宋文卫 宋君凡 宋桦远 宋韵元 宋柏轩 宋德君 宋仁俊姓宋好听的男孩名字.
宋紫明 宋晓诚 宋谦德 宋德金 宋志轩 宋桦沙 宋君旭 宋晓耕姓宋女孩子名字大全集.
宋君恩 宋诚石 宋寒松 宋秀帆 宋展新 宋弘翔 宋羽道 宋旭乔
宋博岩 宋俊畅 宋宇尘 宋远靖 宋智强 宋远舟 宋旭胜 宋浩凯
宋松云 宋俊文 宋文言 宋畅风 宋彬佑 宋传德 宋安欢 宋文康
宋浚泉 宋翰羽 宋秋满 宋辉韵 宋棋羽 宋弘易 宋圣傲 宋柯依
宋晋善 宋彤逸 宋金戈 宋翰依 宋鸿风 宋弘海 宋桦波 宋旭舟宋男孩名字大全.
宋圣恒 宋健德 宋杰霖 宋天佑 宋博华 宋疏林 宋旭瀚 宋柏枝
宋俊棋 宋柯望 宋弘豪 宋志佑 宋远博 宋哲皓 宋风临 宋泽龙姓宋的男孩名字霸气.
宋杰裕 宋俊绍 宋震远 宋松啸 宋德宇 宋玮耀 宋德灿 宋潜龙
宋杰宏 宋俊新 宋万沙 宋敬轩 宋翰运 宋苑棋 宋昊哲 宋楷君2018姓宋好听的名字.
宋文名 宋晋浪 宋风震 宋圣毅 宋松瀚 宋远新 宋健瀚 宋志诚姓宋取什么名字好听.
宋安荣 宋晋康 宋弘天 宋江流 宋玮博 宋彬来 宋玮胜 宋鼎遥
宋昌易 宋春海 宋布苛 宋知智 宋文弘 宋君羽 宋紫敬 宋风涛
宋翰启 宋晋文 宋国栋 宋松图 宋瀚博 宋浩尚 宋展信 宋志晋
宋玮祺 宋智贤 宋鼎文 宋易安 宋瀚舟 宋玮舟 宋明哲 宋棋苑
宋博益 宋浩恒 宋志瑞 宋畅松 宋昌凯 宋俊奇 宋文强 宋俊桦
宋清风 宋城威 宋达明 宋宇泰 宋博云 宋彬承 宋泰欧 宋轩晨
宋浩海 宋鼎封 宋文祖 宋百川 宋文祥 宋言志 宋弘信 宋棋春
宋游孝 宋淘沙 宋韵棋 宋思睿 宋玄彤 宋鼎风 宋博城 宋德帆姓宋的女孩名字带解释.
宋文俊 宋博宇 宋彬杰 宋柯明 宋睿棋 宋鼎承 宋依夫 宋新远姓宋的男孩名字三个字.
宋晋尘 宋展龙 宋振新 宋韵涛 宋鸿强 宋昌崇 宋玮宇 宋涛涛
宋博庭 宋杰翔 宋轩诚 宋棋拓 宋桦晨 宋依庆 宋博磊 宋文松
宋展尚 宋文涛 宋世瀚 宋仁豪 宋晋豪 宋雪芹 宋野楠 宋伦瀚
宋翰月 宋辉弘 宋仁文 宋智明 宋昌智 宋波浩 宋智彤 宋棋语
宋文宝 宋寒瑾 宋星宇 宋胜月 宋晋辉 宋秀楷 宋昌瑾 宋文豪宋姓男孩起名洋气点的.
宋鼎诚 宋依昭 宋世贤 宋玮柏 宋劲博 宋君玄 宋江雁 宋畅瑞
宋泽柏 宋进德 宋振茂 宋昌德 宋圣辰 宋雨辉 宋智韵 宋泽羽
宋圣楠 宋博杰 宋仁毅 宋文逸 宋松德 宋苑星 宋豪杰 宋泽辉宝宝姓宋取什么名字好.
宋城栋 宋昊龙 宋桦叶 宋俊泰 宋韵泽 宋温枝 宋韵沙 宋杉青
宋钦文 宋石德 宋孝德 宋弘玉 宋翰拓 宋轩宇 宋雨豪 宋德强
宋韵星 宋晋毅 宋杰依 宋强恒 宋健轩 宋文琪 宋昌秀 宋韵熙
宋秀远 宋轩轩 宋金福 宋昌轩 宋鸿宏 宋宇承 宋弘翰 宋德忠
宋泽蝶 宋智豪 宋韵天 宋楠泽 宋昌荣 宋悟浩 宋远鹤 宋雨畅
宋彬盛 宋乾元 宋云志 宋泰鹤 宋俊闻 宋晋庭 宋健哲 宋文熙男孩的名字响亮寓意好.
宋浩南 宋哲欧 宋德凡 宋德欢 宋文胜 宋君鸣 宋彬原 宋棋哲姓宋男孩起名大全.
宋浩明 宋晋茂 宋俊星 宋宇栋 宋亦朋 宋涛哲 宋翰轩 宋世豪
宋浚哲 宋瀚波 宋旭德 宋展邦 宋兴方 宋泽金 宋翰棋 宋泽傲姓宋的男孩名字.
宋任平 宋玮羽 宋玮邦 宋玮信 宋文刚 宋展浩 宋才俊 宋浩言
宋文轩 宋伦鹤 宋文锦 宋新豪 宋乾雨 宋维新 宋远林 宋德石
宋鸿耀 宋泽杭 宋众凌 宋鸿望 宋韵轩 宋鸿鹤 宋彤月 宋林仕
宋健东 宋俊朋 宋荣杭 宋鸿灿 宋翰辰 宋旭恩 宋昌远 宋智睿
宋韵鹤 宋城天 宋德闻 宋俊玉 宋世民 宋安辉 宋恩益 宋晋名
宋弘熙 宋文旭 宋文恒 宋玮翰 宋韵辰 宋幽朋 宋晋信 宋俊宝
宋弘琦 宋桦佑 宋安皓 宋志君 宋依平 宋玮业 宋泽易 宋弘彦
宋文良 宋俊韵 宋圣刚 宋德博 宋楠博 宋彬凯 宋志欧 宋亦君
宋智信 宋彬亦 宋杰雷 宋君善 宋彬野 宋安逸 宋哲玮 宋智远
宋龙德 宋昌永 宋雨轩 宋智泽 宋博新 宋弘乐 宋旭若 宋韵尘
宋浩月 宋博毅 宋文昊 宋寒江 宋弘毅 宋桦冠 宋冠韵 宋晋国
宋博星 宋圣遥 宋圣诚 宋鸿云 宋志帆 宋智鹤 宋浩杰 宋荣春
宋弘泽 宋浩润 宋雪博 宋弥坚 宋云新 宋昌裕 宋鸿永 宋游振
宋星晨 宋棋韵 宋明城 宋闻枝 宋涛源 宋羽明 宋浩龙 宋泰尚
宋德明 宋祥林 宋雨博 宋博遥 宋世星 宋弘瑜 宋荣裕 宋寒波
宋昌鸿 宋杰元 宋博帆 宋涛辉 宋风翰 宋浩泽 宋楠天 宋文健
宋昌游 宋博雷 宋德舟 宋玮遥 宋志新 宋元良 宋昌浩 宋荣星
姓宋的男孩名字
宋弘邦 宋棋帆 宋博楠 宋智畅 宋贤德 宋海德 宋翰磊 宋浩野
宋博进 宋晋皓 宋清辉 宋宇欢 宋浩哲 宋昌弘 宋涛东 宋莫闲
宋杰信 宋崇雨 宋志盛 宋涛图 宋彬岩 宋韵瀚 宋韵龙 宋德鸿
宋文新 宋世恒 宋展欧 宋翰信 宋德方 宋宇明 宋致波 宋君贤
宋鼎名 宋晋拓 宋哲柏 宋志材 宋弘翎 宋文翔 宋景辉 宋博恩
宋弘琪 宋浩翰 宋博君 宋彤鸣 宋涛鸿 宋博光 宋翰波 宋兴言
宋浩悠 宋玮拓 宋尚兴 宋新知 宋君谦 宋月松 宋宇信 宋星承
宋荣浩 宋玮靖 宋雪柏 宋旭庭 宋新志 宋寒义 宋风轻 宋弘遥
宋哲轩 宋施普 宋浩磊 宋浩玄 宋昌云 宋宇欧 宋泰玄 宋新旷
宋桦振 宋杰耀 宋荣庆 宋棋玮 宋弘玮 宋浩凡 宋远翰 宋文耀
宋博韵 宋博洋 宋晋新 宋志邦 宋杰毅 宋劲羽 宋泽琪 宋泽恩
宋旭柏 宋晋岳 宋鸿震 宋哲磊 宋雨涛 宋明健 宋展荣 宋弘庆
宋泽茂 宋星韵 宋远春 宋棋天 宋棋欢 宋彬豪 宋宇琦 宋君诚
宋博鉴 宋昌贤 宋文霖 宋桦鹤 宋明瑞 宋涛崇 宋文玉 宋文灿
宋弘皓 宋俊义 宋涛浩 宋劲鸿 宋瀚西 宋浩瑞 宋泽晋 宋玮云
宋涛乐 宋唯仁 宋奔海 宋彬棋 宋昌伟 宋晋知 宋泽轩 宋杰羽
宋德云 宋泰岩 宋弘松 宋依征 宋涛天 宋瀚宇 宋修永 宋昌融
宋涛文 宋轩翎 宋弘哲 宋轩瀚 宋君裕 宋弘云 宋鼎岩 宋涛益
宋秀棋 宋光辉 宋智恒 宋俊辰 宋常德 宋棋道 宋苑霖 宋林均
宋玮诚 宋明轩 宋元享 宋博羽 宋旭冠 宋博棋 宋苑羽 宋泰诚
宋楷韬 宋星寒 宋杰良 宋修德 宋达知 宋志青 宋韵磊 宋怀君
宋永福 宋涛荣 宋博楷 宋如翼 宋鼎鸿 宋展辉 宋哲伟 宋晓桐
宋文标 宋弘志 宋月帆 宋棕德 宋圣佑 宋睿博 宋桦肖 宋彬鸿
宋游仁 宋宇悠 宋紫然 宋松轩 宋哲博 宋哲远 宋君皓 宋鼎拓
宋利元 宋圣月 宋彬诚 宋材旭 宋风轩 宋青平 宋玮楷 宋俊贤
宋德烟 宋昊宇 宋俊元 宋昌如 宋鼎哲 宋鼎棋 宋展毅 宋昌欧
宋启明 宋智浩 宋言明 宋昌皓 宋文阳 宋风韵 宋韵祺 宋幽恒
宋彬凡 宋俊博 宋菲星 宋翰浩 宋安德 宋涛聪 宋晓柯 宋文韵
宋彬元 宋泰杭 宋秀泽 宋智玮 宋浩依 宋泽裕 宋涛唯 宋楷拓
宋文柏 宋翰刚 宋鼎萧 宋文邦 宋易棕 宋昌宁 宋旭民 宋博翎
宋浩影 宋智辰 宋修古 宋德楠 宋明志 宋文星 宋韵云 宋桦白
宋泰龙 宋浩辉 宋韵城 宋圣华 宋志恒 宋雪德 宋月华 宋展向
宋阳诚 宋依德 宋青余 宋杰运 宋睿瀚 宋菲扬 宋星辰 宋信志
宋星野 宋鸿春 宋依百 宋鸿锦 宋棋观 宋文帆 宋泽哲 宋世宇
宋彬宇 宋苑龙 宋玮尘 宋昌耀 宋新治 宋胜达 宋玮琪 宋风瀚
宋玮誉 宋烟波 宋玮鸿 宋善仁 宋秀逸 宋健国 宋俊浩 宋晓铭
宋冠城 宋博来 宋雷震 宋泽庭 宋泰信 宋文云 宋涛国 宋游城
宋文岩 宋涛博 宋俊辉 宋博远 宋泽盛 宋松奇 宋泽国 宋鼎瀚
宋博涛 宋鼎向 宋志高 宋弘胜 宋杉国 宋俊业 宋泰舟 宋鸿星
宋涛冠 宋江春 宋远旭 宋辉轩 宋俊倚 宋博伦 宋博海 宋雨遥
宋棋圣 宋寒邦 宋宇鹤 宋文来 宋泽邦 宋文国 宋德盛 宋风华
宋玮傲 宋戏蝶 宋棕天 宋翰海 宋俊华 宋高远 宋玮皓 宋涛韵
宋杰鹤 宋云舟 宋哲诚 宋善渊 宋德向 宋玮龙 宋怀玉 宋昌翔
宋彬浪 宋鼎宇 宋博振 宋圣坤 宋德翔 宋博瀚 宋泽明 宋涛毅
宋羽春 宋鸿文 宋德韵 宋晋超 宋文昆 宋昊贤 宋涛新 宋紫胜
宋青云 宋棋易 宋哲琪 宋智伟 宋浩遥 宋百枝 宋游羽 宋若尘
宋德润 宋博鸿 宋君慎 宋沧浪 宋浩辰 宋彬信 宋翰辉 宋晓星
宋俊国 宋展畅 宋城城 宋韵羽 宋鸿博 宋棋龙 宋德畅 宋岩鹤
宋秀文 宋星诚 宋玮瑞 宋云流 宋博鹤 宋新达 宋博顺 宋展豪
宋博畅 宋浩波 宋德江 宋亦闲 宋泰康 宋杰锐 宋智材 宋元君
宋玮益 宋德佑 宋德新 宋俊尧 宋仁华 宋君辉 宋圣瑞 宋劲玮
宋博豪 宋文栋 宋强靖 宋荣基 宋远乔 宋鼎羽 宋言浩 宋健棋
宋豫志 宋君庭 宋云轻 宋鸿杰 宋杰霄 宋棋国 宋材宇 宋旭明
宋展照 宋昌宏 宋浩远 宋鸿理 宋健涛 宋杰涛 宋昌瀚 宋文兴
宋崇融 宋益彤 宋文远 宋浩璋 宋昌尘 宋世帆 宋昌江 宋鼎欢
宋旭秉 宋晋欢 宋云龙 宋泽雨 宋弘锦 宋博沙 宋文民 宋弘桦
宋文嘉 宋楠熙 宋浩诚 宋天鸣 宋辉睿 宋德业 宋远畅 宋杰洋
宋文绍 宋宇棋 宋浩信 宋玮涛 宋德信 宋菲凡 宋文睿 宋菲柯
宋柏柯 宋世舟 宋泽拓
宋瀚遥 宋德贤 宋桦盛 宋依诚 宋浩坤 宋博尧 宋远欧 宋智嘉
宋鼎润 宋松原 宋俊恩 宋涛瑞 宋鸿承 宋杰冠 宋圣琪 宋彬璋
以上与姓宋男孩名字相关的内容,是为大家精心整理的关于好听的姓宋的男孩名字的分享.看完姓宋的好听的男生名字后,我希望这对大家都有帮助.


text:
戰戰兢兢嘅心情下,比賽,要開始了.參賽者中亞洲跑手人數寥寥可數, 女子組更只得我一個係亞洲人; 我同自己講,點都好,千祈咪包尾呀!
成個比賽都係響海拔3600米上舉行,早上尤其冰涼; 不過第一日仲係響小鎮出發,加上九時開賽太陽已經高高掛,著住件風褸下感覺都叫做頂得順. 比賽七日中頭四日都係響山區小鎮中穿插 賽事總監仲提醒: The beginning of the race is to ascent a mountain!” 一開始就係要上5km斜路及攀升500米,即係已經過 4000 米了! 如我所料果然一開始就係響 La Paz 住左十多年嘅法國跑手阿 Anne 一馬當先,其他幾位意大位嘅跑手一起步無耐就墮後晒.基於只係比賽嘅第一日唔知自己身體於高原適應如何, 加上顧慮 CP 後有19KM 完全無 support 我需要留力,一起步我唔敢太進取,上斜只係急步行同埋同阿 Anne 保持一個響視線範圍內可以見倒嘅距離.上個山嘅過程對腳都好重同好索氣,到頂嗰陣小腿好麻, 落山都只能夠慢慢 jog 咋.
基本上落山之後我地一直都係響山區之間嘅車路上面跑,闊度夠,多沙泥多碎石,唔大幅度嘅上上落落,頭半程都尚算順利.CP 後因為太陽越嚟越猛烈同風少左啲好乾燥,個人開始有疲態.比賽嘅第一日其實係我地嘅中秋節,我早已準備左半個月餅留響 CP 後食愛嚟補充體力,結果真係好得喎食完有段時間個人長返好多力! 往後嘅路亦唔算太難,我同 Anne 一直拉鋸著互有領先,最後臨到終點一公里前我過佢頭後咬緊牙筋一直 jog 返終點,僅僅贏倒阿 Anne 一分鐘.過左終點後真係不停咁要扯氣,對腳又唔算好攰,但如果叫我再跑又真係跑唔郁了.
第一日33KM跑左5個多小時,返到終點我趁住 Tentmate 未返拿拿聲抹身,執背囊, 拉筋同煮野食,希望早啲搞掂晒就早啲訓覺休息.6點左右 Jerome 同大家 briefing 報告下今日個賽事成績.雖然意外地今日係第一個女子組衝線 (唔駛包尾呀!),不過同其他跑手時間相距唔多,又不過呢個意料之外嘅第一位唔多唔少激發起我嘅鬥志:無諗過第一日就帶頭喎! 唔知可唔可以繼續保持呢個優勢呢??
呢晚 Briefing 完我早早就寢希望等自己多啲休息明天有狀態繼續跑好個比賽,但係由想訓開始發現頸邊兩旁d皮膚好燙同好痛; 死火! 我嗰陣先知道自己原來曬傷左,而且痛到唔係好訓得著呀!
因為第二日要7點前收營,我地要晨早5點半左右起身.其實尋晚收太陽開始氣溫已經立即急跌凍到唔敢離開個營,5點幾起身太陽都未出就真係凍到手腳僵晒係咁打冷震,連個營都結左冰可想而知有幾凍! 大會起左個火堆比我地取暖都好我地都係咁不自主咁抖震. 今日比原先 set 嘅距離縮短左9公里,只係需要跑25km,所以我打算試一試頭段 keep 住 Jog 睇下得唔得.一開始我大概用住7分至7分半嘅 Pacing 帶出; 頭段天氣清涼,加上路段較為平坦,一路個感覺都好暢順,亦都唔見有其他女跑手超越過自己.嗰陣我有啲暗地裡高興,唔知自己有帶前左幾多呢? 不過我無擰轉頭望有乜人響我嘅後面; 從來響比賽我都覺得應該係向前望,總之跑好自己就已經夠了.
到 CP 前開始係上斜嘅路了,一上又係好幾km,加上太陽開始越
第二晚我依然訓得相當唔好,盡管我天未黑已經就寢,但係完全訓唔
到頂後我地沿山路跑返落 Salina,穿過 Salina
今日係跑 trail 嘅最後一日,聽日開始就響鹽湖上跑.鹽湖面其實係實的所以與路跑性質接近.Trail run 同 road run 兩者之間我前者較佳,所以我諗緊今日係咪都應該要搶多
正所謂屋漏又兼逢夜雨,去到 CP 嗰陣我發現其中一個軟膠水袋
(待續)
花姐跑攝遊世界 Facebook 專頁
Ultra Bolivia Race大會網頁
Fitz連結: https://fitz.hk/?p=106825
Fitz Facebook 專頁
[花姐跑攝遊世界] 玻利維亞越野賽的比賽報告(到埗篇)
[花姐跑攝遊世界] 玻利維亞越野賽的比賽報告(預備篇)
[Ultra Bolivia Race 玻利維亞越野賽] 張思縈女子組奪冠 亞洲第一人
Fitz Running 跑步
任職社工,從事戒毒服務已有十八年, 也是一名運動愛好者,旅者以及攝影人; 喜歡嘗試新事物,並相信透過參與,實踐更能體驗人生.於 2015 年遠赴北極參加馬拉松,希望以克服極地環境之挑戰,宣揚「走出局限,奔向夢想」之康復訊息,鼓勵康復群體抱緊信念,努力跨越康復道路上所經歷之障礙,堅守康復方向,繼續追求人生所訂立之目標.
分享連結:


text:
呢個星期係新屋都係搬搬搬同執執執....好攰呀, 完全冇時間上網, 所以都冇乜點寫blog, 而家先有時間blog返monalisa o既pre-wedding.
由上年9月尾影左Monalisa o既free coupon, 10月去左揀相, 話要等4月個月左右先有相...不過因為可能係free o既關係, 我o地都冇乜期望, 加上揀相o個日睇到o的相真係好普通, 好似同我用G11影出o黎差唔多咁, 所以都當冇左回事, 點知前個星期收到電話, Monalisa話送相, 睇返個schedule, 原來已經5個月喇!! 遲o左呢!!!!! 不過算啦!
3月尾收到相, 不過因為搬屋一直都唔得閒理佢, 直至上星期有少少時間就拆開o黎睇!
本來真係冇期望, 但一睇, 執左相之後真係好o的喎....
全家幅 (油畫布, 8R相 x 2, 5R相 x 2, 4R相 x12)
油畫布, 其實真係貪佢個青馬景呀, 因為係香港影呢輯先有, 雖然佢o的青馬景o既相影得唔係咁好, 但真係好想要一張青馬景, 所以呢張最正常就揀左佢喇! 油畫布冇框, 不過質量都ok喎, 因為我一直都以為油畫布真係好似一塊布咁軟身o架...原來都硬喎
8R 相, 吊床o個張我覺得係成輯影得最好o既!!! 另一張studio 都ok, 我始終唔多like佢o的佈景!! 哈哈!
5R相, 呢兩張都OK啦!! 左邊17 like兩個人好有希望咁, 右邊就有o的feel, 而家張相入左相架放左係新屋個酒櫃隔離, 好鬼襯喎!! 死未!!
12R相, 有o的都已經係上面出現過lu...其他相都ok啦, 不過好多都唔係好得俾我o地out晒, 揀12張都有少少難度咁!! 不過執完相真係ok左, 起碼順眼o的, 同埋o的色sharp左, 冇咁黑啦!
之前因為yahoo問題, 我打左篇blog係關於Monalisa Pre-wedding, 點知冇鬼左, 係紅豆masa 朋友Crystal問返我點解唔見我post monalisa我先知, 不過已經過左一段時間, 我已經冇動力同記憶力再補寫返, 所以一直唔理lu!!!
不過總體o黎講, 因為我用free coupon關係, 影相o個日o既service都ok, 不過就因為冇upgrade, 佢o地都係serve左有upgrade o既couple先, 我o地都係二等公民咁, 得一個攝影師冇助手啦(所以影夜晚時冇人打燈, 要求另一team助手幫下手打一兩張), 等化妝埋位都係serve左其他人先, 排隊影佈景都係讓其他couple先, 所以我下午2點booking, 4點先開始準備影, 用左好多時間等同排隊, 所以我o地兩個係最尾一pair離開, 走o既時候好似已經10點半lu...影到最後真係冇晒心機影, 超級攰呀!!
好在而家收到相感覺都ok, 有少少喜出望外, 仲有o的相想買返添!!! 不過唔知delete左未, 同埋唔知係唔係值得買呢???


text:
(謝嘉怡疑爆粗)直播show講粗口 劉德華都瀨嘢 搞到登報道歉
今屆港姐冠軍謝嘉怡喺蘇格蘭成長,廣東話自然唔鹹唔淡,上星期六佢喺《善心滿載仁愛堂》打頭陣帶領嘉賓出場,點知講稿甩咀之餘仲疑似爆出英文F字粗口,事後謝嘉怡解釋嗰個只係「服」字,純屬無心之失.
直播節目冇得剪接,任何出錯立即見街,所以出得場嘅藝人都識得小心謹慎,只不過總有出錯嘅時候,就連天王都出過事,搞到好大鑊!
劉德華死食貓跟稿爆粗 報紙登道歉啟事
向來形像正氣嘅劉德華,喺1995年TVB台慶嘅趣劇上,講咗句「杏色加橙色……杏加橙」,全港觀眾嘩然!事後廣管局收到六百幾宗投訴,劉德華亦喺報章上登道歉啟事.因為太震撼,即使當時劉華已經係天王,TVB都要暫時唔安排佢上節目.
幾年過後,劉德華接受訪問重提舊事,佢話當時節目導演為求自保,同外界講句對白係華仔即興加插,而事實係劇本有呢句粗口,佢只好照稿讀.華仔之後冇再追究,係因為「啃」得起呢隻死貓,所以佢都無公開係邊個「跣」佢.
衰收尾 梁漢文好心做壞事
長壽籌款《歡樂滿東華》最出名係節目時間長,做到零晨3,4點先完場,1995年有份留守《東華》到最後嘅梁漢文,同一大班歌手做人肉佈景板大合唱,以為支咪唔收音,眼見其他人喺度嬉戲,於是講咗句「唔好咁×嘈」,點知直接出街.事發後大家都估邊個歌手爆粗,一度矛頭直指陳小春.大約一星期後,唱片公司安排梁漢文見記者認錯,Edmond亦因此被TVB雪藏幾個月.可能並非出於惡意,事件對Edmond冇咩大礙.
嬲得滯?曾志偉疑似鬧總理
大台「大show之寶」曾志偉2010年參加《歡樂滿東華》,負責打哥爾夫球籌款環節,點知平時打得唔錯嘅志偉哥當晚眼界奇差,完成之後更加掟球棍,再加多句「點都好x多謝總理」,網友個個監聽完都話係爆粗!另一位司儀鄧梓峰就相信志偉冇講粗口;睇返網上片段,志偉聽落都有可能係講「點都好啦多謝總理」,疑似只係「撻音」.
㩒錯掣火滾 曾志豪咪後爆粗出晒街
電視台以外,電台都係直播出事高危地點,尤其是冇燈光化妝,主持嘉賓狀態輕鬆,一時漏一兩句都唔出奇.港台主持曾志豪喺2018年7月主持《瘋show快活人》節目期間爆出四字粗言,佢都知出咗事,立即喺節目中道歉補鑊,不過港台都係決定要曾志豪停工兩星期「反省」.至於點解爆粗?港台發言人話,曾志豪本來要播宣傳聲帶但係㩒錯掣,嬲起上嚟爆咗句粗口,點知原來支咪開著咗,全世界都聽到!港台事後收到79宗投訴,被通訊局發出勸喻.
出緊街hold唔住 陳逸寧商台訪問直接講粗口對白
《志明與春嬌》系列電影捧紅咗飾演千嬅老死嘅一班女角,包括喺戲入面叫春嬌「腿張開」嘅陳逸寧.喺第三集《春嬌救志明》嘅電台宣傳,Isabel拍住楊千嬅以及飾演Brenda嘅林兆霞上商台節目接受直播訪問,提到粗口戲中對白,Isabel竟然照直講「條臭X叫你春嬌姐!」,同場嘅千嬅嚇到大叫,直言「嗌到好似中咗槍咁」,又話Isabel太投入角色先至咁講!Isabel同主持人都喺節目內道歉,不過通訊事務管理局表示收到3宗投訴,向商台發出強烈勸喻.


text:
呢個市況,做咩部署好?(蔡嘉民)
關於恆指幾時見頂,上星期嗰篇就講左由於國企指數係牛三往往都會跑贏恆生指數一大節,起碼令到個恆指國指比率跌10個百分比先.雖然從統計學角度黎睇,樣本數量(Sample size)唔多,但樣本數唔多,最多唔值得我地all-in去做,至少可以做個參考.不過喺度容許我為恆指國指其他嘅微妙關係賣個小關子先,今次想講嘅係有咩部署可以做.因為有唔少朋友睇完上一篇都問除左可以揸多啲國指期貨之外,仲有咩動作可以用黎迎接大時代.
如果唔玩期貨嘅朋友,一來可以買入內銀,特別係工行同埋建行,呢2隻最受北水關注,一來因爲市場深度最夠,二來因為市盈率好抵買.由於國指基本上就係2內險,4內銀做大代表.相對內險,今年內銀更受北水青睞.
但如果想慳啲銀彈的話,當然期貨係最好選擇,因為資金運用率最高.所以直接揸張國限,用大約4萬保證金就好似買左67萬股票咁.如果覺得期指槓桿太大,唔想直接賭方向的話,可以考慮做配對交易(Pair trade).由於我地睇好國期多過恆指,可以直接揸2張國指,然後另一手沽1張恆指期貨.咁變相就會係搏緊佢地之間嘅相對關係多過直接買國指升.
咁點解要提高資金運用率呢,因為喺牛三呢嘅時段,望望引伸波幅(Implied Volatiltiy/IV)就可以知道會係勁chok嘅階段,一個唔覺意,好快耗盡彈藥.喺牛市大部分時間,引伸波幅都只會慢慢向下,皆因市場莊家計算引伸波幅嘅公式設計所致.但有某啲特別嘅時候,就算市升,IV都會升,例如15年4月,同埋上個月.呢啲時候,通常如果市跌,窩就會縮,就好似上星期我地見倒恆生波幅指數(VHSI)咁.
可惜,今日一開市低開幅度太大,令到呢個效果無預期出現.啟示有二,如果信佢的話,嗰市嗰波幅唔會再似去年咁靜;而如果覺得市場反應過度的,VHSI應該有啲偏高,我地就可以做一啲期權策略去應對,例如賣出勒束式組合(Short strangle).
下回續.


text:
LS 通識讀書心得 | 應該點溫?
我溫LS嘅偏方😂(只供參考,大家斟酌選用) 話說我就真係冇咩投資喺呢科到嘅,因為英國大學對LS嘅要求唔高(呢科嘅問題太大🤫),所以我都係寧願谷我Maths.但自己IES都落咗唔少苦工,又唔想DSE糟蹋曬我一直以黎嘅努力.所以,就搵咗套比較速成/懶嘅方法讀呢科🧐 不過唔係人人啱用啦,因為其實係我讀嘅electives幫咗我LS嘅. 1. 活用Geog同Hist嘅例子/terms 大家都知道寫Geog同Hist嘅essay嘅時候需要你寫一定數量嘅例子/terms 先可以高分倒.咁既然我一直都有溫熟呢d例子,不如就用埋呢d例子落LS到,溫少d野😂 咁講可能有d抽象,或者我舉幾個例子. E.g. LS M4 (Globalization)可以用番Geog C3 (Changing Industrial Location)入面multi-point production對於home同host countries嘅impacts嘅points去講 E.g. LS M2 (Modern China)可以用History入面China嗰課嘅例子,e.g. Reform and Opening-up Policy有establish d SEZs等等 E.g. LS M6 (Energy Tech & the Env)可以用大量Geog嘅terms, e.g. desertification, global warming, greenhouse effect, sustainable development等等 2. 適當地亂吹 以前未接觸LS嘅時候,聽d人講真係可以畀你亂吹.但我讀咗之後就覺得唔係真係咁.例子呢你就唔好老作啦,但裡面嘅details如果你唔係寫得太準確嘅通常都ok嘅 (當然你用嗰個例子唔好係超級普遍先得.例如,你冇可能連d重要年份都寫錯.如果你真係唔記得確實年份,你就寫in the 1900s咁).另外,我就覺得你亦可以based on d terms去吹,當做elaboration去扣題咁. 3. 搞清楚d答題要求先 點解有時你d同學半裸考LS都會高分過你?我以前都好執著要溫曬d內容,覺得溫熟就容易高分.但其實後來我發現完全唔係架!咁最基本你就要記吓d terms同例子.然後呢,你應該花多d時間搞清楚d答題要求 (i.e.成個結構應該係點, e.g.幾時要有stance呀rebuttal呀嗰d).有d答題要求同hist好似,但都有唔同嘅,咁你自己就要知道啦.你要知道,如果你答題個approach錯咗嘅話,就算你裡面d例子有幾好都好,個分都會cap咗喺一個位到.


text:
抗日戰爭攜鐵證闖關卡 揭露日軍殘殺中國人暴行
早幾日阿史就同大家介紹到外國友人喺抗日戰爭期間點樣令到世界認知到日本嘅惡行,呢批外國友人除咗有早前介紹嘅魏璐詩之外,接下嚟阿史要介紹嘅呢位陳必第都係相當重要嘅人物. 陳必第出生喺加拿大,因為喺奧爾根大...
中外傳奇 4月前
魏璐詩筆錄抗日戰爭 仲兩度入籍中國?
今年係建黨一百年嘅日子,喺建黨初年中國都係處於一片混亂,中國共產黨得以發展,除咗係因為自身堅毅之外,原來都有過一班外國友人嘅支持.近日中國外文局就舉辦咗一個「的 「攜手百年 命運與共─中國共產黨與外國友...
中外傳奇 4月前
創造亞洲田徑歷史「跨欄王」劉翔
呢排都同史友們介紹唔少我國傳奇級嘅運動,對部分年輕嘅史友嚟講呢啲運動員嘅可以都會聽過,但就未必見過佢哋比賽果陣嘅英姿.而接下嚟阿史要介紹嘅呢位,相信無論史友們幾後生都好,都應該會睇過佢點樣成為世界級嘅...
中外傳奇 4月前
創造七年全勝神話 我國首位奧運跳水金牌高敏
繼續同史友們介紹我國嘅傳奇運動員,早兩日就講完乒乓波運動員鄧亞萍同埋劉國梁,今次就轉為同大家介紹跳水運動員,同時亦都係我國第一個拎到奧運跳水金牌嘅運動員,佢就係高敏喇! 提起呢個名,相信有返咁上下年紀...
中外傳奇 4月前
鄧亞萍係中國史上首位奪得四枚奧運金牌運動員?
繼續同史友們介紹近代中國嘅一啲神級運動員,早幾日就同大家講到劉國梁,今次都係繼續同大家介紹乒乓波界別嘅傳奇人物,相信唔少史友都知道佢係邊個嚟嘅,佢就係鄧亞萍喇! 提起呢個名,可能唔少史友都係佢粉絲,甚...
中外傳奇 4月前
抗戰時期援華醫生柯棣華
近排印度嘅疫情失控,單係一個星期就已經有30幾萬宗確診案例,而喺呢個水深火熱嘅時刻,我國就向印度提供咗大批氧氣機支援佢哋抗疫.呢個舉動令到唔少人形容係以德報怨,甚至仲有印媒諗返起喺抗戰時期嘅一位醫生——柯...
中外傳奇 5月前
「中國衞星之父」孫家棟
近代中國科技之所以可以有突飛猛進嘅發展,全賴有幾代人唔計較個人得失,全力堅持研究,而今次阿史就想為大家介紹一下被稱為「中國衞星之父」嘅孫家棟. 孫家棟出生喺1929年,年少時因為戰亂而失學,直到1947年先至...
中外傳奇 6月前
中國近代破譯奇才——池步洲
尋日阿史就同大家介紹到中國軍技室破譯日軍頭目山本五十六出巡密電,結果消息就通知咗畀美方,最終準確擊中山本五十六座機.而講到破譯密電嘅呢件事,喺戰亂嘅年代就曾經有一位奇才,佢叫做池步洲. 池步洲出生喺190...
中外傳奇 6月前
被稱為「當代倉頡」嘅祁建華
尋日阿史就同史友們介紹到中國建國初年嘅「掃盲運動」令到喺全國推行,去到60年代就已經成功令到一億人脫離文盲.而講到呢次運動成功嘅因素之一,就一定要為大家介紹被稱為「當代倉頡」嘅祁建華. 祁建華年幼嘅時候...
中外傳奇 6月前


text:
一到星期六日,就會瞓到黃朝白晏,好似要將返工個五日瞓唔夠嘅時間一次過補返晒,但專家話你知,咁搞法只會令你以後愈來愈攰,加速衰老!唔想變成咁?以下幾個壞習慣一定要改走佢!
1. 將早餐午餐當成一餐來食
放假瞓晏咗,過咗食早餐嘅時間,索性等埋lunch一齊食,相信呢個應該係唔少人嘅生活寫照.
不過咁樣做其實會對個胃造成好大負擔,因為個胃空咗差唔多半日,然後要一次過應付你食多咗嘅野,諗下都覺得佢好辛苦.呢個情況下,身體就會發出一啲警告信號比你,例如出現胃痛,腹賬等,
而且,餓咗咁耐,身體對營養吸收嘅需求會更加大,加上你通常會食快餐來做Brunch,脂肪同糖分都咁高,所以食少餐可能唔會瘦啲,反而有機會令你肥咗!
2.返工坐成日,放假又坐成日
出面又熱又晒,唔想出街係非常能夠理解嘅,但都唔好長期攤係張床/梳化到
因為星期一至五都已經長期坐起到,到放假都唔願郁的話,頸椎健康會變差,新陳代謝都會受到影響.偶爾出出汗可以將身體入面嘅廢物,毒素帶走,對身體好好多~
3. 遲瞓遲起
通常上班族去到Happy Friday都會忍唔住同朋友去飲返杯,飲夠玩夠先至返歸,第二日就會瞓到11,12點,但其實咁做會擾亂咗身體入面個生理時鐘,將佢強行拖後幾個鐘,對身體造成頗大影響.
醫學研究表明,生長激素分泌同人體表皮細胞新陳代謝,最活躍嘅時間都係凌晨12-3點.呢個時間仲狂歡緊,就會影響細胞再生的速度,導致肌膚老化,keep住咁樣落去,你好快就可以喺自己塊面見到歲月嘅痕跡.


text:
雖然想用 android 好耐,不過部舊的 Nokia 5800 一直都未壞,所以一直都冇機會轉機.5800 唔係唔好,跌極唔懷加埋影相聽歌都好得,通話真係冇咩牌子好得過 Nokia.好可惜 Symbian 始終係上一代 OS,方便同 apps 的選擇都好不足,加埋得 128 MB ram,用係手似一部 feature phone 多 D.之前有左個上網 plan 所以裝左 Whatsapp 上去,裝完發現已經冇 ram 淨,開 Opera 上網都做唔到了,唯有期待轉機.
本身都諗住等下 iPhone 5 出來買 iPhone,因為 iPhone 真係好易用,而且唔似得 android 咁多野煩,不過上星期有屋企人壞左電話,所以就 transfer 部 5800俾佢,買過部新機!
本身都有諗過買 Sony Ericsson 的機,因為實在靚好多,而且又有得升上 ICS,不過朋友力勸點都要買部雙核,所以就揀左呢部 Samsung Galaxy R.其實買左有少少後悔,點解唔買部平 200 的 Atrix 2,揀呢部都係貪佢有得升 ICS,點知買左幾日 moto 又肯升部 Atrix 2,如果買左果部就抵玩好多啦!不過算啦,都過左去…
呢部機都冇令我失望,雖然話 TouchWiz 大食,不過有700幾 mb RAM點玩都唔會 lag.TouchWiz 的設計的確冇 HTC sense 咁好用同靚,不過都滿足到我的要求.官網話呢部機得 512 MB ROM 其實係假的,真正係有成 2GB 俾大家裝 Apps,都唔知三叔做咩要倒自己米.
Galaxy R 同機王 Galaxy SII 真係好似樣,不過就平成差唔多一千銀,用係手其實兩部機都差唔多,不過 SII 個 mon 好明顯係正 D,影相靚 D.有時玩 game Galaxy R 仲順過 SII,應該係 Nvidia 優化左粒 U.呢部亦都明顯比 SII 省電,如果唔打機仲用到兩日添!當然,我個 plan 唔係上網吃不飽,只係會用來 Whatsapp facebook 等…
用 Android 真係要慢慢學,iOS 係易用好多,難怪大部分女仔都走去用晒 iPhone 了!


text:
公民黨立法會議員譚文豪2019年12月一直追問香港政府當局,自廣深港高速鐵路西九龍站啟用以嚟,有無發生過有人未經許可而進入路軌同隧道,有無發生過乘客未辦理入境手續就入咗香港境內…
運輸及房屋局延至2020年2月26號下晝先至以書面回應,指西九龍站乘客出入境檢查,以及站內香港口岸區保安工作,均屬保安局政策範疇,經諮詢保安局先至答覆立法會.
然而,政府當局嘅答覆卻令人錯愕…自2018年9月高鐵通車以嚟,曾經發生過2宗未獲授權人士進入高鐵路軌事件:
- 2019年3月底,港鐵公司1名月台助理喺西九龍站月台工作期間不慎墮軌.港方根據「一地兩檢」聯絡協調及應急處理機制,由香港消防處獲得中国許可經過中国口岸區協助事主.
- 2019年12月初某個夜晚,1名中国乘客由長沙南站搭南行列車,原本佢想喺深圳北站落車但錯過停站.當列車繼續行到香港西九龍站後,嗰名中国乘客落車,但無過關,並且走入路軌仲沿路軌自己行咗一段時間,去到路軌沿線其中一個通風大樓緊急出口,佢先至自己離開鐵路範圍,並向香港警方自首――嗰名中国乘客及後按機制被送去中国.
回覆指政府當局同埋港鐵公司喺高鐵營運同埋保安角度,都好關注上述事件,港鐵公司正繼續詳細調查.保安方面,港鐵公司會聯同保安局,執法機關仔細審視上述事件,並由港鐵公司連同執法機關採取適當跟進措施,以確保邊界完整性,避免同類事件發生.營運方面,運輸及房屋局亦正向港鐵公司跟進,確保高鐵營運安全同服務質素.
當日…2017年2月嘅時候,政府當局信誓旦旦話過乘客無可能落到去路軌…或許…以後全面封印廣深港高鐵成個系統先至可能解決到?


text:
友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接 友情链接
百度搜索
搜狗搜索
360搜索
RSS订阅
网站地图
郑重声明:我们立足于美利坚合众国,对美利坚合众国华人服务,未经授权禁止复制或建立镜像,请未成年网友自觉离开!
警告:本站所有内容均来自广大网友分享上传站点所提供的公开引用资源站长无关,所有视频及图文版权均归原作者及其网站所有
亚洲日韩色欧另类欧美,亚洲 欧美 国产 综合首页,
Copyright © 2015-2025 all rights reserved


text:
小編喺介紹子彈筆記(Bullet journal)前想先分享曾經喺網上睇到嘅一句好正嘅話:「你有幾自律,未來就有幾自由.」所以你係咪亦都同我一樣驚自己拖延症上身,唔經唔覺每日就咁虛度光陰呢?咁就令我們哋嚟睇睇子彈筆記要點用啦!
子彈筆記圖解說明
Index/Key
呢兩個係我覺得子彈筆記入面最核心嘅部份,因為少咗呢兩個主軸就會好似一般日誌一樣.因為呢兩頁比較常掀到,小編會特別用訂造萬字夾標出嚟,之後再回嚟掀嘅時候就可以慳番唔少時間!而家就嚟分享一下呢兩個部份要點運用啦!
目錄(Index) 相當於檢索表嘅功能,喺呢邊小編比較想特別說明嘅係,其實目錄之後嘅筆記唔一定要照住順序行,只要將頁碼標好,返番去目錄上面填好,之後要搵就一目了然!
符號表(Key) 你可以畫上自己鍾意嘅符號,除咗以上四個符號之外,你都可以加自己要嘅符號.
待辦事項:今天要完成事項.
今日註記:好似預約咗要睇牙醫,某某某嘅生日都可以標註喺到.
另外兩個符號就比較靈活,唔一定要用到.比較需要注意嘅係,喺大括號{側面嘅係符號完成狀況,搬到比較會用喺月計劃上面,表示你會當月待辦事項中明確咁移到當月日期入面.
Future Log/Monthly Log/Daily Spread
未來規劃表(Future Log)同月計劃(Monthly Log) 其實功能有啲相似.
未來規劃表(Future Log) 係用一面兩張一次寫低半年嘅計劃,total四頁.
月計劃(Monthly Log) 就係一面寫低當月日期,另一面寫當月目標,當月目標上面記低待辦事項或者今日註記,再寫到當月日期入面.
日計劃(Daily Spread) 可以喺每日夜晚瞓前10分鐘先諗下聽日要做嘅事情並且記落嚟,順便睇下當日待辦事項完成狀況係點,如果要取消或者延期嘅狀況太多就可以提醒下自己拖延症可能又發作囉!
同場加映-可以加可以唔加嘅得意Mood Tracker
可以依照每月有幾日畫上自己最鍾意嘅嘢,依照心情每日填上相對應嘅顏色,係咪好好玩呢?
結論
小編覺得子彈筆記入面最勁嘅功能係,當你喺未來規劃表上面寫低大目標之後,你可以依照自己set嘅目標,細分嘅分配喺每個月入面然後逐步逐步完成,睇住自己一步一步向目標邁進嘅感覺真係難以言喻呀!